Boldest Actresses Of Malayalam Cinema - Malayalam Filmibeat\nമലയാള സിനിമയിലെ 'ബോള്‍ഡായ' നടിമാര്\n| Updated: Monday, November 17, 2014, 12:31 [IST]\nബഡ്ജറ്റിന്റെ കാര്യത്തില് തോല്‍പിച്ചാലും സബ്ജക്ടിന്റെ കാര്യത്തില് മലയാള സിനിമയെ തോല്‍പിക്കാന് മറ്റൊരു ഇന്റസ്ട്രിയിക്കും കഴിയില്ല. മികച്ച സംവിധായകരും അഭിനേതാക്കളും തന്നെയാണ് അതിനുള്ള മലയാള സിനിമയുടെ കരത്ത്. ക്ലാസിക് സിനിമകളെന്ന് പറഞ്ഞ് മാറ്റി നിര്‍ത്തിയാലും, സിനിമയിലും ഒരു ജീവിതം ഉണ്ടെങ്കില് അത് മലയാള സിനിമയില് മാത്രമാണ്.\nയഥാര്‍ത്ഥ ജീവിതം അഭ്രപാളിയിലെത്തിച്ച സിനിമകള് ഒത്തിരിയാണ്. വിമര്‍ശനങ്ങളും ഗോസിപ്പും ഒരുപാടുള്ള മേഖലയില് അഭിനന്ദമര്‍ഹിക്കുന്ന മറ്റൊരു കൂട്ടരാണ് നടിമാര്. സാഹസങ്ങള് നിറഞ്ഞതും, വിമര്‍ശനങ്ങള് ഉണ്ടാകുമെന്ന് അറിഞ്ഞുകൊണ്ടും ചില വേഷങ്ങള് തിരഞ്ഞെടുത്ത് അഭിനയിച്ച് മറുപടി പറഞ്ഞ നടിമാര് ഒത്തിരിയുണ്ട് മലയാളത്തില്. അവരെ പ്രേക്ഷകര് 'ബോള്‍ഡ് ആക്ടറസ്' എന്ന് വിളിച്ചു. ഇക്കൂട്ടര് എപ്പോഴും വിമര്‍ശനത്തിനിരയായിരിക്കും എന്നതാണ് മറ്റൊരു സത്യം. അത്തരത്തില് പത്ത് പേരെ കാണൂ...\nവിമര്‍ശനങ്ങളെ അതിജീവിത്ത് തനിക്ക് ചെയ്യാമെന്ന് വിശ്വാസമുള്ള കഥാപാത്രങ്ങള് തിരഞ്ഞെടുത്ത് അഭിനയിക്കുന്നതില് മിടുക്കിയാണ് ജയഭാരതി. കൗമാരത്തില് സിനിമയിലെത്തിയ ജയഭാരതി പത്മരാജന്റെ രതി നിര്‍വ്വേദം എന്ന ചിത്രത്തിലൂടെയാണ് വിമര്‍ശനങ്ങള്‍ക്ക് പാത്രമാകുന്നത്. പക്ഷെ അതൊന്നും നടിയോ തളര്‍ത്തിയില്ല.\nമലയാള സിനിമയുടെ ബാല്യത്തിലും കൗമാരത്തിലും കാമുകിയായും ഭാര്യയായും അഭിനയിക്കുന്ന കാര്യത്തില് ഷീലയെ വെല്ലാന് ആരുമില്ല. ഈറ്റ എന്ന ചിത്രത്തിലെയും ശരപഞ്ചരത്തിലെയും അഭിനയമാണ് ഷീലയെ ബോള്‍ഡ് ആക്കിയത്.\nആദ്യ ചിത്രത്തിലൂടെ തന്നെ തന്റെ ബോള്‍ഡ്‌നസ്സ് തെളിയിച്ച നടിയാണ് സീമ. 'അവളുടെ രാവുകള്' എന്ന ചിത്രത്തിലൂടെയാണ് തുടക്കം. അതിന്റെ സംവിധായകന് ഐ വി ശശിയാണ് ഇന്ന് സീമയുടെ ഭര്‍ത്താവ്. പിന്നീട് ഒത്തിരി മികച്ച കഥാപാത്രങ്ങള് സീമയ്ക്ക് മലയാള സിനിമയില് ലഭിച്ചു.\nഎണ്‍പതുകളുടെ തുടക്കത്തില് പ്രേക്ഷകര് ബോള്‍ഡ് ആക്ടറസ്സ് എന്ന വിളിച്ച നടിമാരില് ഒരാളാണ് ഉണ്ണിമേരിയും. ഭര്‍ത്താവിനെ ചതിക്കുന്ന ഭാര്യയുടെ വേഷമാണ് മിക്കപ്പോഴും ഉണ്ണിമേരിക്ക് ലഭിച്ചത്.\nദ്രാവിഡിയന്‍ങ്കാരിയായ സില്‍ക്ക് സ്മിത സൗത്ത് ഇന്ത്യയിലെ വിവാദനായികമാരില് മുന്‍നിരയിലാണ്. 'ലയനം' അടക്കമുള്ള സിനിമകളിലൂടെ മലയാളികള്‍ക്കും ഏറെ പരിചിതയാണ് സില്‍ക്ക്\nപതിനാറാം വയസ്സിലാണ് സുപര്‍ണ വെള്ളിത്തിരയിലെത്തുന്നത്. വൈശാലി എന്ന ചിത്രത്തിലെ അഭിനയത്തിലൂടെ തന്നെ ശ്രദ്ധിക്കപ്പെട്ടു. പിന്നീട് ഞാന് ഗന്ധര്‍വ്വന് എന്ന ചിത്രത്തിലെ അഭിനയം കൂടെ ആയപ്പോള് ഏറെ വിമര്‍ശനങ്ങള്‍ക്ക് പാത്രമായി.\nശ്വേത പണ്ടേ ബോള്‍ഡ് ആണ്. പലപ്പോഴും അത് തെളിയിച്ചു. കാമസൂത്രയുടെ പരസ്യത്തില് അഭിനയിച്ചതുമുതല് ശ്വേത ശ്രദ്ധിക്കപ്പെട്ടു കഴിഞ്ഞിരുന്നു. രതി നിര്‍വ്വേതം, കയം, പാലേരി മാണിക്യം ഒരു പാതിരാ കൊലപാതകത്തിന്റെ കഥ, കളിമണ്ണ് തുടങ്ങിയ ചിത്രങ്ങളിലൂടെ ശ്വേത വിമര്‍ശനങ്ങളില് നിന്ന് ഒഴിയാതെയായി.\nസഹനടിയായി ഒതുങ്ങിക്കൂടുകയായിരുന്ന രമ്യ നമ്പീശന് ചാപ്പാ കുരിശ് എന്ന ചിത്രത്തിലൂടെയാണ് പ്രേക്ഷകരെ ഞെട്ടിച്ചത്. ചിത്രത്തില് ഫഹദ് ഫാസിലുമായുള്ള ലിപ് ലോക്ക് രമ്യയില് നിന്ന് ആരും പ്രതീക്ഷിച്ചതായിരുന്നില്ല. ബാച്ചിലര് പാര്‍ട്ടിയിലെ ഐറ്റം നമ്പറും രമ്യയില് ബോള്‍ഡ്‌നസ്സ് കൂട്ടി\nന്യൂജനറേഷന് ബോള്‍ഡ് ആക്ടറസ് എന്ന് വേണമെങ്കില് ഹണി റോസിനെ വിശേഷിപ്പിക്കാവുന്നതാണ്. ചെറിയ വേഷങ്ങള് ചെയ്തു പോകുകയായിരുന്ന ഹണി ട്രിവാന്‍ഡ്രം ലോഡ്ജിലൂടെ കാലുറപ്പിച്ചു. പിന്നീട് വണ് ബൈ ടു എന്ന ചിത്രത്തില് മുരളി ഗോപിയുമൊത്തുള്ള ലിപ് ലോക്കും കഥാപാത്രത്തോട് കാണിച്ച നീതിയായിട്ടേ ഹണി വിശ്വസിക്കുന്നുള്ളൂ.\nസഹനടിയായിട്ടും ഇത്രയും ശക്തമായ കഥാപാത്രങ്ങള് ലഭിയ്ക്കുന്നത് ഒരു പക്ഷെ ലനയ്ക്ക് മാത്രമായിരിക്കും. അയാള് എന്ന ചിത്രത്തിലെ അഭിനയം ലെനയുടെ ബോള്‍ഡ്‌നസ്സിന്റെ ഭാഗമാണ്.\nRead more about: lena swetha menon honey rose ramya nambeesan sheela seema malayalam photo feature film actress ലെന ഹണി റോസ് ശ്വേത മേനോന് രമ്യ നമ്പീശന് ഷീല സീമ മലയാളം സിനിമ നടി\nHere is the list of 10 boldest actresses, who broke the conventional heroine image of Malayalam cinema. Each of them is gorgeous, highly talented and hard working.


പ്രായം റിവേഴ്‌സ് ഗിയറിൽ ആണോ? സംവൃതയോടു ആരാധകർ\nസംവൃത ഇൻസ്റ്റഗ്രാമിൽ പങ്കുവെച്ച ഒരു ചിത്രമാണ് ആരാധകരുടെ ശ്രദ്ധ നേടുന്നത്\nUpdated: June 6, 2021 8:07:45 pm\nഒരുപിടി നല്ല സിനിമകളിലൂടെ മലയാളികൾക്ക് പ്രിയപ്പെട്ട നടിയായി മാറിയ ആളാണ് സംവൃത സുനിൽ. വിവാഹ ശേഷം സംവൃത സിനിമകളിൽ അത്ര സജീവമല്ലെങ്കിലും മലയാള സിനിമാ ആരാധകർക്ക് സംവൃതയോടുള്ള ഇഷ്ടത്തിന് കുറവൊന്നും സംഭവിച്ചിട്ടില്ല. സംവൃതയുടെ വിശേഷങ്ങൾ അറിയാനും ചിത്രങ്ങൾ കാണാനുമെല്ലാം ആരാധകർക്ക് എപ്പോഴും ഇഷ്ടമാണ്. സോഷ്യൽ മീഡിയയിലൂടെ ഇടയ്ക്ക് ഒക്കെ തന്റെ വിശേഷങ്ങൾ സംവൃത ആരാധകരെ അറിയിക്കാറുമുണ്ട്.\nഇപ്പോഴിതാ സംവൃത ഇൻസ്റ്റഗ്രാമിൽ പങ്കുവെച്ച ഒരു ചിത്രമാണ് ആരാധകരുടെ ശ്രദ്ധ നേടുന്നത്. ‘എല്ലാ സ്നേഹത്തിനും നന്ദി’ എന്ന അടികുറിപ്പോടെ പങ്കുവെച്ച ചിത്രം ആരാധകർ ഏറ്റെടുത്ത് കഴിഞ്ഞു. അമേരിക്കയിലെ ഏതോ തടാകത്തിന്റെ കരയിൽ നിന്നും കറുപ്പ് ഗൗൺ ധരിച്ചാണ് നിൽക്കുന്നതാണ് സംവൃത പങ്കുവെച്ചിരിക്കുന്ന ചിത്രം. ചിത്രം കണ്ട് ‘പ്രായം റിവേഴ്‌സ് ഗിയറിൽ’ ആണോ എന്ന ചോദ്യവുമായാണ് ആരാധകർ എത്തിയിരിക്കുന്നത്.\nസംവൃത ഇടക്ക് പങ്കാളിയുടേയും കുട്ടികളുടെയും ചിത്രങ്ങൾ ഇൻസ്റ്റഗ്രാമിൽ പങ്കുവെക്കാറുണ്ട്. ഇക്കഴിഞ്ഞ ഫെബ്രുവരിയിലാണ് ഇളയമകൻ രുദ്രയുടെ ഒന്നാം പിറന്നാൾ ആഘോഷിച്ചത്. “ഞങ്ങളുടെ കുഞ്ഞു സന്തോഷക്കുടുക്കയ്ക്ക് ഒരു വയസ് തികയുകയാണ് ഇന്ന്,” എന്ന അടിക്കുറിപ്പോടെയായിരുന്നു ഒന്നാം ജന്മദിനം ആഘോഷിക്കുന്ന ഇളയ മകൻ രുദ്രയുടെ ചിത്രം സംവൃത ഇൻസ്റ്റഗ്രാമിൽ പങ്കുവച്ചത്.\nRead Also: ഭാവനയ്ക്കിന്ന് പിറന്നാള്; ആശംസകളുമായി സുഹൃത്തുക്കള്\nWeb Title: Samvritha sunil new instagram photo post\nഞങ്ങളുടെ പുലിക്കുട്ടി; ഭാവനയ്ക്ക് പിറന്നാൾ ആശംസിച്ച് സുഹൃത്തുക്കൾ


19 Nov 2020 6:11 AM GMT\nന്യൂഡല്‍ഹി: സീറ്റുകള് തെരഞ്ഞെടുക്കുന്നതിലെ വീഴ്ച്ചയാണ് മധ്യപ്രദേശില് കോണ്‍ഗ്രസിന് നേരിട്ട തിരിച്ചടിക്ക് കാരണമെന്ന് കോണ്‍ഗ്രസ് നേതാവ് അഖിലേഷ് പ്രസാദ് സിംഗ്. സംസ്ഥാനത്ത് പാര്‍ട്ടിയുടെ തെരഞ്ഞെടുപ്പ് പ്രചാരണത്തിന്റെ ചുമതലയുളള നേതാവ് കൂടിയാണ് അഖിലേഷ് പ്രസാദ് സിംഗ്. ഇദ്ദേഹം കോണ്‍ഗ്രസ് നേതാവ് രാഹുല് ഗാന്ധിയുമായി കൂടികാഴ്ച്ചക്കൊരുങ്ങുന്നതായാണ് സൂചന.\n‘കോണ്‍ഗ്രസ് സീറ്റുകള് തെരഞ്ഞെടുക്കുന്നതില് വീഴ്ച്ച സംഭവിച്ചു. രാഹുല് ഗാന്ധിയുമായി കൂടികാഴ്ച്ചക്ക് ഒരുങ്ങുകയാണ്. സംഘടനക്ക് സംഭവിച്ച അപചയം പരിഹരിച്ച് പാര്‍ട്ടിയെ ശക്തിപ്പെടുത്താന് നിര്‍ദേശിക്കും.’ അഖിലേഷ് പ്രസാദ് സിംഗ് പറഞ്ഞു.\nബീഹാറില് കോണ്‍ഗ്രസിനേറ്റ പരാജയത്തിന്റെ ഉത്തരവാദിത്തം ഏറ്റെടുത്തുകൊണ്ടായിരുന്നു അഖിലേഷിന്റെ പരാമര്‍ശം. വരാനിരിക്കുന്ന തെരഞ്ഞെുപ്പില് മറ്റ് സംസ്ഥാനങ്ങളില് വിജയിക്കണമെങ്കില് പാര്‍ട്ടി സംഘടനാ സംവിധാനത്തില് മാറ്റം വരുത്തണമെന്നും പരാജയത്തിന്റെ കാരണം അവലോകനം ചെയ്യണമെന്നും അദ്ദേഹം ആവശ്യപ്പെട്ടു.\nനേരത്തെ കപില്‍സിബലും പി ചിദംബരവും പാര്‍ട്ടിയുടെ പരാജയത്തില് പ്രതികരിച്ചിരുന്നു. കോണ്‍ഗ്രസ് ആത്മ പരിശോധന നടത്തണമെന്നായിരുന്നു കപില് സിബലിന്റെ പ്രതികരണം. എന്നാല് ഇവരൊക്കെയും അനുഭവ സമ്പത്തുള്ളവരാണെന്നും എന്നാല് ഫലം വന്നതിന് ശേഷം പരാജയത്തെ ഇത്തരത്തില് അവലോകനം ചെയ്യുന്നത് ശരിയായ രീതിയല്ലെന്നും അഖിലേഷ് സിംഗ് യാദവ് പറഞ്ഞു.\nഇക്കഴിഞ്ഞ നിയമസഭാ തെരഞ്ഞെടുപ്പില് മഹാസഖ്യത്തില് 70 സീറ്റില് മത്സരിച്ച കോണ്‍ഗ്രസിന് 19 സീറ്റില് മാത്രമായിരുന്നു വിജയിക്കാന് കഴിഞ്ഞത്.


By India Desk 749\nന്യൂഡല്‍ഹി: നടിയെ ആക്രമിച്ച കേസില് വിചാരണ നീട്ടണമെന്ന സംസ്ഥാന സര്‍ക്കാരിന്റെ ആവശ്യം സുപ്രീം കോടതി തള്ളി. അക്കാര്യത്തില് വിചാരണക്കോടതി തീരുമാനമെടുക്കട്ടെയെന്ന് ജസ്റ്റിസ് എ.എന് ഖാല്‍വില്‍ക്കറിന്റെ അധ്യക്ഷതയിലുള്ള ബെഞ്ച് വ്യക്തമാക്കി.\nവിചാരണ നീട്ടണമെന്ന സര്‍ക്കാരിന്റെ ആവശ്യത്തെ തുടക്കം മുതല് ദിലീപ് എതിര്‍ത്തിരുന്നു.. വിചാരണ നീട്ടിക്കൊണ്ടുപോവാനും മാധ്യമ വിചാരണ നടത്താനുമാണ് സര്‍ക്കാര് ശ്രമിക്കുന്നതെന്ന് ദിലീപിനു വേണ്ടി ഹാജരായ സീനിയര് അഭിഭാഷകന് മുകുള് റോത്തഗി പറഞ്ഞു. വിചാരണ സമയം നീട്ടണമെങ്കില് വിചാരണക്കോടതി ജഡ്ജി തീരുമാനിക്കട്ടെയെന്നും റോത്തഗി വാദിച്ചു.\n202 സാക്ഷികളെ വിസ്തരിച്ചു കഴിഞ്ഞപ്പോള് അഞ്ചു വര്‍ഷത്തിനു ശേഷം പെട്ടെന്നു സാക്ഷി പ്രത്യക്ഷപ്പെട്ടിരിക്കുകയാണ്. അദ്ദേഹത്തിന് എന്തെങ്കിലും പറയാനുണ്ടെങ്കില് അദ്ദേഹത്തെ വിസ്തരിക്കട്ടെന്ന് റോത്തഗി പറഞ്ഞു.\nവിചാരണ നീട്ടുന്നത് വിചാരണക്കോടതി ജഡ്ജിയെ മാറ്റാനാണെന്ന് ദിലീപ് സത്യവാങ്മൂലത്തില് ആരോപിച്ചിരുന്നു. തുടരന്വേഷണം വേണമെന്ന സര്‍ക്കാരിന്റെ ആവശ്യം പ്രഹസനമാണ്. ഇനി തുടരന്വേഷണം ആവശ്യമില്ല. ബാലചന്ദ്രകുമാര് അന്വേഷണ സംഘം വാടകക്കെടുത്ത സാക്ഷിയാണ്. എത്രയും വേഗം കേസില് വിധി പറയുകയാണ് വേണ്ടതെന്നും ദിലീപ് സത്യവാങ്മൂലത്തില് ആവശ്യപ്പെട്ടു.


Vijay fans protested against BJP workers at Vijay's shooting location | വിജയ് സിനിമയുടെ ചിത്രീകരണം മുടക്കാൻ ബിജെപിക്കാരെത്തി, കുതിച്ചെത്തി വിജയ് ഫാൻസ്, പത്തിമടക്കി ബിജെപി! - Malayalam Oneindia\nPublished: February92020, 16:47 [IST]\nചെന്നൈ: ആദായ നികുതി വകുപ്പ് ചോദ്യം ചെയ്യലിന് ശേഷം തമിഴ് സൂപ്പര് താരം വിജയിക്ക് പിന്നാലെയാണ് ബിജെപി. വിജയ് ചിത്രത്തിന്റെ ലൊക്കേഷനില് ബിജെപി പ്രവര്‍ത്തകര് പ്രതിഷേധവുമായി എത്തിയിരുന്നു.\nഅതീവ സുരക്ഷാ മേഖലയില് ചിത്രീകരണം അനുവദിക്കില്ല എന്ന് വ്യക്തമാക്കിയാണ് ബിജെപി പ്രവര്‍ത്തകര് പ്രതിഷേധിച്ചത്. എന്നാല് വിജയ് ഫാന്‍സ് സ്ഥലത്തേക്ക് കുതിച്ച് എത്തിയതോടെ ബിജെപിയുടെ പ്രതിഷേധക്കാര് പത്തിമടക്കി.\nസൂപ്പര് ഹിറ്റ് ചിത്രമായ കൈദിയുടെ സംവിധായകന് ലോകേഷ് കനകരാജിന്റെ മാസ്റ്റര് എന്ന ചിത്രത്തിലാണ് വിജയ് ഇപ്പോള് അഭിനയിച്ച് കൊണ്ടിരിക്കുന്നത്. ഈ ചിത്രത്തിന്റെ ലൊക്കേഷനിലേക്കാണ് ഇക്കഴിഞ്ഞ ബുധനാഴ്ച ആദായ നികുതി വകുപ്പ് ഉദ്യോഗസ്ഥരെത്തിയതും ചോദ്യം ചെയ്യുന്നതിന് വേണ്ടി വിജയിക്ക് നോട്ടീസ് നല്‍കിയതും. തുടര്‍ന്ന് വിജയ് ഷൂട്ടിംഗ് നിര്‍ത്തി വെച്ച് ഉദ്യോഗസ്ഥര്‍ക്കൊപ്പം ചെന്നൈയിലേക്ക് തിരിച്ചു.\nബുധനാഴ്ചയും വ്യാഴാഴ്ചയുമായി 30 മണിക്കൂറോളമാണ് ചെന്നൈയിലെ വീട്ടില് വെച്ച് ആദായ നികുതി വകുപ്പ് ഉദ്യോഗസ്ഥര് നടനെ ചോദ്യം ചെയ്തത്. എന്നാല് വീട്ടില് നിന്ന് പണമൊന്നും കണ്ടെത്താന് സാധിച്ചില്ല. വിജയിയുടെ ഭാര്യ സംഗീതയേയും ആദായ നികുതി വകുപ്പ് ചോദ്യം ചെയ്തു. വിജയിയുടെ നിക്ഷേപങ്ങള്, സ്വത്തുക്കള് എന്നിവയുടെ രേഖകള് ആദായ നികുതി വകുപ്പ് പരിശോധനയ്ക്കായി പിടിച്ചെടുത്തിട്ടുണ്ട്.\nവ്യാഴാഴ്ച വിജയ് ചിത്രത്തിന്റെ ലൊക്കേഷനില് മുടങ്ങിപ്പോയ ചിത്രീകരണം പൂര്‍ത്തിയാക്കാന് എത്തി. ആരാധകരും സിനിമയുടെ അണിയറ പ്രവര്‍ത്തകരും ആവേശകരമായ സ്വീകരണമാണ് വിജയിക്ക് നല്‍കിയത്. നെയ്വേലിയില് കേന്ദ്ര സര്‍ക്കാര് സ്ഥാപനമായ ലിഗ്നൈറ്റ് കോര്‍പ്പറേഷന്റെ സ്ഥലത്താണ് ഷൂട്ടിംഗ് നടക്കുന്നത്. വിജയും വിജയ് സേതുപതിയുമുളള ക്ലൈമാക്‌സ് രംഗമാണ് ചിത്രീകരിക്കുന്നത്.\nഅതിനിടെയാണ് ഒരു സംഘം ബിജെപി പ്രവര്‍ത്തകര് പ്രതിഷേധവുമായി സ്ഥലത്ത് എത്തിയത്. ലിഗ്നൈറ്റ് കോര്‍പ്പറേഷന്റെ സ്ഥലം സിനിമാ ഷൂട്ടിംഗിന് വേണ്ടി വിട്ടുകൊടുക്കരുത് എന്നാണ് ബിജെപി ആവശ്യപ്പെടുന്നത്. കല്‍ക്കരി ഖനികള് അടക്കമുളള സ്ഥലം ചിത്രീകരിക്കുന്നത് സുരക്ഷയെ ബാധിക്കും എന്നാണ് ബിജെപി പ്രവര്‍ത്തകരുടെ വാദം.\nകോര്‍പ്പറേഷന്റെ മുഖ്യ കവാടത്തിലേക്ക് ഒരു സംഘം ബിജെപി പ്രവര്‍ത്തകര് മാര്‍ച്ചും നടത്തി. വിവരമറിഞ്ഞ് വിജയ് ഫാന്‍സ് ഷൂട്ടിംഗ് സ്ഥലത്തേക്ക് കുതിച്ച് എത്തിയതോടെ കളി മാറി. നൂറുകണക്കിന് മക്കള് ഇയ്യക്കം പ്രവര്‍ത്തകരാണ് സ്ഥലത്തേക്ക് എത്തിയത്. ബിജെപി പ്രവര്‍ത്തകരും വിജയ് ഫാന്‍സും നേര്‍ക്ക് നേര് വന്നതോടെ കാര്യങ്ങള് സംഘര്‍ഷാവസ്ഥയിലേക്ക് നീങ്ങി.\nവിജയ് ഫാന്‍സ് ശക്തമായി പ്രതിരോധം ഉയര്‍ത്തിയതോടെ സമരം ചെയ്ത ബിജെപി പ്രവര്‍ത്തകര് മുട്ടുമടക്കുകയായിരുന്നു. പ്രതിഷേധം അവസാനിപ്പിച്ച് ബിജെപി പ്രവര്‍ത്തകര് സ്ഥലത്ത് നിന്ന് മടങ്ങിപ്പോയി. വിജയ് നേരിട്ടെത്തി ആരാധകരോട് സംയമനം പാലിക്കണം എന്ന് അഭ്യര്‍ത്ഥിച്ചു എന്നാണ് റിപ്പോര്‍ട്ടുകള്. അതിനിടെ സിനിമാ ചിത്രീകരണം തടയുന്നത് അടക്കമുളള നീക്കങ്ങള്‍ക്കെതിരെ സിനിമാ സംഘടനകള് രംഗത്ത് എത്തി.\nസിനിമയില് രാഷ്ട്രീയം കലര്‍ത്താനുളള എല്ലാ ശ്രമങ്ങളും തടയുമെന്ന് സിനിമാ സംഘടനകള് പ്രഖ്യാപിച്ചിരിക്കുകയാണ്. സാങ്കേതിക പ്രവര്‍ത്തകരുടെ സംഘടനയായ എഫ്ഇഎഫ്എസ്‌ഐയാണ് പ്രതികരണവുമായി രംഗത്ത് എത്തിയത്. വിതരണക്കാരുടെ സംഘടനയും പ്രതികരിച്ചിട്ടുണ്ട്. വിജയുടെ സിനിമാ ചിത്രീകരണം തടസ്സപ്പെടുത്താനുളള ശ്രമത്തെ ശക്തമായി പ്രതിരോധിക്കാനാണ് ഫാന്‍സിന്റെ തീരുമാനം.\nVijay fans protested against BJP workers at Vijay's shooting location\nStory first published: Sunday, February 9, 2020, 16:47 [IST]


ഒന്നാം സമ്മാനക്കാരനായ അച്ഛന് പിറകെ മകൾ വന്നു, ചെറിയൊരു കണക്കു തീർക്കാൻ | State School Kalolsavam 2018| School Youth Festival 2018| kalolsavam 2018\nഒന്നാം സമ്മാനക്കാരനായ അച്ഛന് പിറകെ മകൾ വന്നു, ചെറിയൊരു കണക്കു തീർക്കാൻ\nഒരു കണക്കുതീര്‍ക്കലിന്റെ സുഖംകൂടിയുണ്ടായിരുന്നു അവളുടെ നേട്ടത്തിന് പിറകില്.\nPublished: Jan 8, 2018, 12:37 PM IST\nമകള് ഫാഹ്മിയ സെന്റ് ക്ലെയേഴ്‌സ് എല്.പി. സ്‌കൂള് പ്രസംഗിച്ചുതകര്‍ക്കുമ്പോള് സദസ്സിലിരുന്ന അച്ഛന് സലീമിന്റെ മനസ്സ് മൂന്ന് പതിറ്റാണ്ട് പിറകിലേയ്ക്ക് പായുകയായിരുന്നു. വേദിയില് മീശമുളയ്ക്കാത്തൊരു പയ്യന് പ്രസംഗവേദിയില് തീപ്പൊരി ചിതറുകയായിരുന്നു. വിധികര്‍ത്താവായിരിക്കുന്നത് സാഹിത്യകാരന് സി.പി.ശ്രീധരന് അടക്കമുള്ള പ്രഗല്‍ഭര്. സിനിമയും സമൂഹവും എന്ന വിഷയത്തില് അനര്‍ഘളനിര്‍ഗളമായി ഒഴുകുകയായിരുന്ന വാക്കും വിചാരവും. ഒടുവില് വിധി വന്നപ്പോള് ആലപ്പുഴ എസ്.ഡി.വി. ബോയ്‌സ് ഹയര് സെക്കന്‍ഡറി സ്‌കൂളിനെ പ്രതിനിധീകരിച്ച സലീമിന് ഒന്നാം സ്ഥാനം.\nമുപ്പത്തിയേഴ് വര്‍ഷത്തിനുശേഷം മകള് തന്റെ പാതയില് വേദിയില് പ്രസംഗിച്ചു തകര്‍ക്കുമ്പോള് സന്തോഷമടക്കാനായില്ല സലീമിന്. മാറുന്ന കേരളവും മായുന്ന നന്മയും എന്ന വിഷയത്തില് മകള്‍ക്ക് എ ഗ്രേഡ് കിട്ടിയതു മാത്രമല്ല കാരണം. ഒരു കണക്കുതീര്‍ക്കലിന്റെ സുഖംകൂടിയുണ്ടായിരുന്നു അവളുടെ നേട്ടത്തിന് പിറകില്. കാസര്‍ക്കോഡ് ജില്ലാ കലോത്സവത്തില് മത്സരിച്ച ഫാഹ്മിയയ്ക്ക് ജില്ലാതലത്തില് ബി ഗ്രേഡ് മാത്രമാണ് ലഭിച്ചത്. ഒടുവില് ലോകായുക്തയ്ക്ക് അപ്പീല് നല്‍കിയാണ് അവര് സംസ്ഥാന കലോത്സവത്തിന് തൃശ്ശൂരിലെത്തിയത്.\nകാസര്‍ക്കോട് ജില്ലാ വിദ്യാഭ്യാസ ഓഫീസിലെ ജൂനിയര് സൂപ്രണ്ടായ സലീം 1992ലാണ് കാസര്‍ക്കോട്ടേയ്ക്ക് താമസം മാറ്റിയത്. വെള്ളിക്കോത്ത് എം.പി. എസ്.ജി.വി.എച്ച്.എസ്.എസിലാണ് മകള് ഫാഹ്മിയ പഠിക്കുന്നത്. സംസ്ഥാന കലോത്സവത്തില് ഇത് രണ്ടാമൂഴമാണ് ഫാഹ്മിയക്ക്. കഴിഞ്ഞ തവണയും എ ഗ്രേഡ് ലഭിച്ചിരുന്നു.\nമുപ്പത്തിയേഴ് കൊല്ലം മുന്‍പുള്ള തന്റെ കാലം പോലെയല്ല ഇപ്പോഴത്തേതെന്ന് പറയുകയാണ് സലീം. വിവരശേഖരണത്തിന് അക്കാലത്ത് പരിമിത സൗകര്യമായിരുന്നു ഉണ്ടായിരുന്നതെങ്കില് ഇന്നാ പ്രശ്‌നം കുട്ടികള് നേരിടുന്നില്ല. അതുകൊണ്ട് തന്നെ മുന്‍പത്തേക്കാള് ഇന്ന് പ്രസംഗങ്ങള് കൂടുതല് നിലവാരം പുലര്‍ത്തുന്നുണ്ട്-സലീം പറഞ്ഞു.


ജോലിക്ക് പോയി വരുമാനം ഉണ്ടാക്കുന്ന വീട്ടമ്മമാർ അനുഭവിക്കുന്നത് | ViralKerala.in\nHome Article ജോലിക്ക് പോയി വരുമാനം ഉണ്ടാക്കുന്ന വീട്ടമ്മമാർ അനുഭവിക്കുന്നത്\nജോലിക്ക് പോയി വരുമാനം ഉണ്ടാക്കുന്ന വീട്ടമ്മമാർ അനുഭവിക്കുന്നത്\nജോലി ചെയ്തു ക്ഷീണിച്ചെത്തിയ അവളോട് ഭർത്താവ് പറയുക ആണ്, കൂട്ടുകാരനും ഭാര്യയും അടുത്തുള്ള ഒരു പഞ്ചനക്ഷത്ര ഹോട്ടലിൽ എത്തിയിട്ടുണ്ട്. ഒന്നിച്ചു ഭക്ഷണം കഴിക്കാൻ വിളിച്ചു..\nശെരി, ഞാൻ ഒന്നു ഫ്രഷ് ആയിട്ട് വരാമെന്നു അവൾ..\nഓ, അതൊന്നും വേണ്ട. അവർ കാത്തിരിക്കും, വേഗം വരൂ എന്ന് പറഞ്ഞു പെട്ടന്ന് തന്നെ ഹോട്ടലിൽ എത്തി..\nചുറ്റും കൂടി തമാശ ഒക്കെ പറഞ്ഞു ഭക്ഷണം കഴിക്കവേ കൂട്ടുകാരനറെ ഭാര്യ..\nഎവിടെയാ ഇപ്പോൾ ജോലി..\nജോലി ചെയ്യുന്ന സ്ഥലവും മറ്റു കാര്യങ്ങളും ഒക്കെ കേട്ടിട്ട്, അവസാനം അവരുടെ വക ഒരു കമന്റ്..\nഭർത്താവ് നന്നായി അധ്വാനിക്കുന്നില്ലേ. ഇതിന്റെ ഒക്കെ വല്ല കാര്യോമുണ്ടോ..? ക്ഷീണിച്ചു കോലം കേട്ടല്ലോ..!!\nകൊച്ചുങ്ങളെ പഠിപ്പിക്കുക..സ്കൂളിൽ കൊണ്ട് പോകുക. ഭർത്താവിന്റെ ആരോഗ്യത്തിന് വേണ്ടി പ്രാർത്ഥിക്കുക.. കാശൊക്കെ അതിയാൻ ഉണ്ടാകുമല്ലോ.. വീട്ടു ജോലിക്കു ആളുമുണ്ട്..! സ്വന്തം കാര്യം വീർപ്പിച്ചു കെട്ടി പറയുന്നതിന്റെ ഇടയ്ക്കു പിന്നെയും.. എന്നാലും വല്ല കാര്യോം ഉണ്ടോ.. ഈ ജോലിക്കു പോയി ആരോഗ്യം കളയേണ്ട..!!!!\nആ സ്ത്രീയോടുള്ള അമർഷം മുഴുവൻ സ്നേഹിത പറഞ്ഞു തീർത്തു..\nഭർത്താവിന്റെ സ്വന്തം ആളുകളാണ്. തറുതല പറഞ്ഞാൽ വീടിനു പുറത്താണ്…\nസ്നേഹിതയുടെ ദേഷ്യം കണ്ടു ചിരി വന്നെങ്കിലും, സത്യത്തിൽ ഇതെനിക്കും ഒരുപാട് നേരിടുന്ന വിപത്താണ്. എന്തിനാണ് ഇത്രയും കഷ്‌ടപ്പെടുന്നത്..? സ്വന്തം ജില്ലയിൽ, കിട്ടുന്ന വല്ല ജോലിയും നോക്കിക്കൂടെ..?\nമറുപടി പറഞ്ഞു മടുത്തത് കൊണ്ട് ഇപ്പോൾ കേട്ട ഭാവം നടിക്കാറില്ല.. ഒറ്റ പുരുഷൻ പോലും ഈ ചോദ്യം സത്യത്തിൽ ചോദിക്കാറില്ല.. അതാണ് ആശ്വാസം…\nസ്ത്രീകളായ കൂട്ടുകാരോട്, സത്യത്തിൽ എന്തിനാണ് നമ്മൾ ജോലിക്കു പോകുന്നത്..? വെറും സാമ്പത്തിക ലാഭം മാത്രമാണോ ലക്‌ഷ്യം..?\nകൂടെ ജോലി ചെയ്യുന്ന സഹപ്രവർത്തകരിൽ ചിലർ സ്വന്തം വീട്ടിൽ , അച്ഛനോ അമ്മയ്ക്കോ സഹോദരങ്ങൾക്കോ ഒരൽപം സഹായം ചെയ്യാൻ കഴിയുന്നില്ല എന്ന് സങ്കടം പറയാറുണ്ട്..\nകിട്ടുന്ന ക്യാഷ് അപ്പാടെ കെട്ട്യോനെ കണക്കു സഹിതം ഏൽപ്പിക്കും, പിന്നെ സ്വന്തം വീട്ടിൽ കൊടുക്കുന്ന കാര്യം ചോദിക്കാൻ പോലും ഭയം..! അതൊക്കെ ആൺ മക്കളുടെ കടമ അത്രേ..\nസഹോദരിക്കും ഭർത്താവിനും മക്കൾക്കും, സഹോദരൻ സമ്മാനം കൊടുക്കണം.. അമ്മാവന്റെ, സഹോദരന്റെ, അളിയന്റെ കടമ.. പക്ഷെ, സഹോദരി കൊടുക്കില്ല. കാരണം അതിനു ഭർത്താവു സമ്മതിക്കില്ല.\nതൊട്ടു മുന്നിൽ തന്നെ പല ജീവിതങ്ങൾ ഉണ്ട്.. കൂടെ പഠിച്ചവർ..ബന്ധങ്ങളിൽ ഉള്ളവർ.. ഉഴപ്പി നടന്ന പലരും ഉന്നത സ്ഥാനങ്ങൾ അലങ്കരിക്കുമ്പോഴും റാങ്കും ഗോൾഡ് മെഡലും ഒക്കെ പെട്ടിയിൽ വെച്ച് ഉദ്യോഗമേ വേണ്ട എന്ന് തീരുമാനിച്ചു ജീവിക്കുന്നവർ..\nഉത്തരം ഒന്നേയുള്ളു. ഭർത്താവിനു നല്ല വരുമാനം ഉണ്ട്.. പഠിപ്പുള്ള പെൺകുട്ടിയെ വിവാഹം കഴിച്ചത്, ഉണ്ടാകുന്ന പിള്ളേരെ പഠിപ്പിക്കാൻ…!!! വിവാഹം കഴിഞ്ഞു ആ പത്രാസൊന്നും വേണ്ട..!!\nശെരി.. സന്തോഷം.. നിങ്ങളായി നിങ്ങളുടെ പാടായി…!! പക്ഷെ ഉദ്യോഗം ആഗ്രഹിക്കുന്നവർ ഒക്കെ കാശിനു വേണ്ടി എന്ന് കരുതരുത്.\nവീട്ടമ്മ എന്ന പദവി വളരെ വളരെ വലുതാണ്. അതേ പോലെ തന്നെ മഹത്വം ആണ് ഉദ്യോഗസ്ഥർ ആയ വീട്ടമ്മമാരുടെയും നില. ആഗ്രഹമുള്ള ജോലി തിരഞ്ഞെടുക്കാനും അത് ആസ്വദിക്കാനും ഉള്ള അവകാശം എല്ലാവര്ക്കും ഉണ്ട്.\nഎന്നെ പോലെ ഉളള സാധാരണ സ്ത്രീകൾ തങ്ങളുടെ കാര്യങ്ങൾ പങ്കു വെയ്ക്കുമ്പോൾ, എപ്പോഴും പറയാറുണ്ട്. രണ്ടു മക്കൾ ഉള്ളവർ മൂന്ന് എന്ന് കരുതുക. ഒന്ന് ഉള്ളവർ രണ്ടു എന്ന് കരുതുക. ഇതൊരു കരുതൽ ആണ്. നാളെത്തേയ്ക്കുള്ള സ്വപ്നത്തിന്റെ. വാർദ്ധക്യത്തിന്റെ പ്രശനങ്ങൾ അതിജീവിക്കാൻ. അല്ലെങ്കിൽ കടമ നിർവഹിക്കാൻ.\nസ്വന്തം വീട്ടുകാരെ സഹായിക്കാൻ ഉള്ള ബാധ്യത മകന് എന്ന പോലെ മകൾക്കും ഒരേ പോലെ ആണ്. എല്ലാ ഭർത്താക്കന്മാരും ഒരേ പോലെ അല്ല. ഭാര്യ വീട് സ്വന്തം പോലെ കരുതുന്നവരുടെ ഇടയിൽ അച്ചി വീട്, ഇങ്ങോട്ടു സഹായം ചെയ്യാനാണ്.\nഭാര്യ തന്റേതായാൽ പിന്നെ അവളുടെ സമ്പാദ്യം തന്റേത് മാത്രം എന്ന നയം ..!! ആൺമക്കൾ ഉള്ള അമ്മമാർ വരുത്തി കൊടുക്കേണ്ട വകതിരിവാണ് അത്. സത്യത്തിൽ സ്ത്രീകൾക്ക് എന്തൊക്കെ മാറ്റങ്ങൾ സമൂഹത്തിൽ വരുത്താം. ഇങ്ങു കുടുംബത്ത് നിന്ന് തുടങ്ങണം എന്ന് മാത്രം.\nനിങ്ങൾ Agree ചെയ്യുന്നുണ്ടെങ്കിൽ തീർച്ചയായും ഷെയർ ചെയ്യുക\nPrevious article ‘ഇത് മീനാക്ഷിദിലീപ്…ഇതും ഒരു പെണ്ണാണ്.ഞാനിവൾക്കൊപ്പം’\nNext articleരാസവസ്തുക്കള് കലരാത്ത ബ്ലീച്ചുകള് എങ്ങനെ വീട്ടില് തന്നെ ഉണ്ടാക്കാം.


കറന്റ് ബില്ല് കണ്ട് ഷോക്കടിച്ച് മണിയൻപിള്ള രാജു ! – Login Kerala\nകറന്റ് ബില്ല് കണ്ട് ഷോക്കടിച്ച് മണിയൻപിള്ള രാജു !\nപുതിയ കറണ്ട് ബില്ല് കണ്ട് ഷോക്കടിച്ച അവസ്ഥയിലാണ് മലയാളികൾ. സാധരണ ലഭിക്കുന്ന ബില്ലിന് പകരമായി മൂന്നോ നാലോ ഇരട്ടിയാണ് ബില്ല് വന്നിരിക്കുന്നത്. ഇത് ചൂണ്ടിക്കാട്ടി ഫേസ്ബുക്കിലും മറ്റും പ്രതിഷേധവുമായി നിരവധി മലയാളികൾ രംഗത്ത് വരുന്നുണ്ട്. ഇപ്പോഴിതാ കെഎസ്ഇബി ക്കെതിരെ രൂക്ഷവിമർശനവുമായി സിനിമാതാരവും നിർമ്മാതാവുമായ മണിയൻപിള്ള രാജു വന്നിരിക്കുകയാണ്. തന്റെ പുതിയ കറണ്ട് ബില്ലുമായിട്ടാണ് താരം രംഗത്തെത്തിയിരിക്കുന്നത്.\nഏഴായിരം രൂപയാണ് ബില്ല് വന്നിരുന്നത്. അത് പെട്ടെന്ന് 42,000 രൂപയായി മാറി എന്നാണ് മണിയൻപിള്ള രാജു പറയുന്നത്. ഇത് തീവെട്ടികൊളളയാണെന്നും ജോലി ഇല്ലാതെ ബുദ്ധിമുട്ടുന്ന സമയത്ത് കഴുത്തില് കയറി ഞെക്കിപ്പിടിച്ചിരിക്കുകയാണ് വൈദ്യുതിവകുപ്പെന്നും മണിയന്‍പിള്ള രാജു ആരോപിക്കുന്നു. ഒരു ചാനൽ ചർച്ചയിലായിരുന്നു താരം കറണ്ട് ബില്ലിനെക്കുറിച്ച് പറഞ്ഞത്. ഉയർന്ന കറണ്ട് ബില്ലിനെക്കുറിച്ച് പരാതിയുമായി നടനും സംവിധായകനുമായ മധുപാലും രംഗത്തെത്തിയിരുന്നു.\nമണിയൻപിള്ള രാജുവിന്റെ ആരോപണത്തിൽ വിശദീകരണവുമായി വൈദ്യുത ബോര്‍ഡ് ചെയര്‍മാന് എന്.എസ് പിള്ള രംഗത്ത് വന്നു. ഏഷ്യാനെറ്റ് ചാനൽ ചർച്ചയിലായിരുന്നു ഇദ്ദേഹത്തിന്റെ പ്രതികരണം. മണിയന് പിള്ള രാജുവിന് ഉപയോഗിച്ച വൈദ്യുതിയുടെ ബില് മാത്രമാണ് നല്‍കിയത്.ആറുമാസമായി അദ്ദേഹത്തിന്റെ വീട്ടിലെ റീഡിംഗ് എടുക്കാന് കഴിഞ്ഞിരുന്നില്ലെന്നും അതിനാല് മുന്‍ബില് തുകയുടെ ശരാശരിയാണ് ബില്ലായി നല്‍കിയതെന്നുമാണ് വൈദ്യുത ബോര്‍ഡ് ചെയര്‍മാന് എന്.എസ് പിള്ള വ്യക്തമാക്കിയത്. താരത്തിന്റെ വീട്ടിലേക്ക് ആള്‍ക്കാരെ അയച്ച് വിശദീകരിക്കാന് തയ്യാറാണെന്നും തെറ്റ് പറ്റിയിട്ടുണ്ടെങ്കില് നഷ്ടപരിഹാരം നല്‍കാമെന്നും അദ്ദേഹം വ്യക്തമാക്കി.പരാതിയുമായി ആരെത്തിയാലും പരിഹാരം കാണുമെന്നും അദ്ദേഹം പറഞ്ഞു. ലോക്ക്ഡൗൺ കാരണം റീഡിങ്ങ് എടുക്കാൻ വൈകിയതും, വേനൽക്കാല ഉപഭോഗം കൂടിയതും അടുത്ത സ്ലാബിലേക്ക് കടന്നതുമാണ് ബിൽ കൂടാൻ കാരണമെന്നായിരുന്നു കെഎസ്ഇബിയുടെ വിശദീകരണം. ലോക്ക്ഡൗണ് കാലത്ത് വീടുകളിലെത്തി നേരിട്ട് റീഡിംഗ് എടുക്കാനാകാത്ത സാഹചര്യത്തില് കൊണ്ടുവന്ന ശരാശരി ബില്ലിംഗാണ് വ്യാപക പരാതിക്ക് വഴിവച്ചത്. ലോക്ക്ഡൗണ് കൂടി വന്നതോടെ ഏപ്രില്, മെയ് മാസങ്ങളില് ഉപഭോഗം വന്‍തോതില് ഉയര്‍ന്നെന്നും അതാണ് ബില്ലില് കാണുന്നതെന്നുമാണ് കെ.എസ്.ഇ.ബി അധികൃതർ അറിയിച്ചു.\nസുശാന്ത് സിംഗ് രജ്പുതിന്റെ കുടുംബത്തില് വീണ്ടും മരണം


നിർമ്മിതികളാൽ ആരെയും മയക്കുന്ന മധുര മീനാക്ഷി ക്ഷേത്രം •Tech Travel Eat\nനിർമ്മിതികളാൽ ആരെയും മയക്കുന്ന മധുര മീനാക്ഷി ക്ഷേത്രം\nതമിഴ്നാട്ടിലെ മധുരയിൽ വൈഗൈ നദിക്ക് തെക്കുഭാഗത്തായി സ്ഥിതി ചെയ്യുന്ന ക്ഷേത്രമാണ് മീനാക്ഷി സുന്ദരേശ്വര ക്ഷേത്രം അഥവാ മധുര മീനാക്ഷി ക്ഷേത്രം. പരാശക്തിയായ പാർവതീദേവിയെ “മീനാക്ഷിയായും”, തൻപതി പരമാത്മായ ഭഗവാൻ ശിവശങ്കരനെ “സുന്ദരേശനായും” ഇവിടെ ആരാധിച്ചുവരുന്നു.\nമധുര ക്ഷേത്രസമുച്ചയത്തിൽ ആകെ 14 ഗോപുരങ്ങൾ ഉണ്ട്. ഇവയിൽ ഏറ്റവും വലുത് തെക്കേ ഗോപുരമാണ്. ഇതിൻറെ ഉയരം 51.9 മീ.(170 അടി)ആണ്. മീനാക്ഷി ക്ഷേത്രത്തിൽ ആകെ 33,000-ത്തോളം ശില്പങ്ങൾ ഉള്ളതായി കണക്കാക്കപ്പെടുന്നു.\nപ്രാചീന തമിഴ് കൃതികളിൽ ഈ ക്ഷേത്രത്തേക്കുറിച്ച് പ്രതിപാദിക്കുന്നുണ്ടെങ്കിലും നാം ഇന്നു കാണുന്ന ക്ഷേത്രം 1623-നും 1655-നും ഇടയിൽ നിർമിച്ചതാണെന്ന് കരുതപ്പെടുന്നു. ദിനംപ്രതി 15,000 ത്തോളം സന്ദർശകരാണ് ഇവിടെ ദർശനത്തിനായി എത്തുന്നത്. വെള്ളിയാഴ്ചകളിൽ ഈ സംഖ്യ 25,000-ത്തോളം കവിയാറുണ്ട്. ക്ഷേത്രത്തിന്റെ വാർഷിക വരുമാനം ഏകദേശം ആറുകോടി രൂപയാണ്.\nഏപ്രിൽ-മെയ് മാസങ്ങളിൽ നടത്തുന്ന “തിരു കല്യാണമാണ്” ഇവിടുത്തെ പ്രധാന ഉത്സവം. നാമ മന്ത്രങ്ങളുടെ അകമ്പടിയോടേ സുന്ദരേശ്വര വിഗ്രഹം വഹിച്ചുക്കൊണ്ടുള്ള പ്രദക്ഷിണമാണ് ഏറെ സുന്ദരം. വെള്ളിയാഴ്ച ദിവസങ്ങൾ ഒഴികെയുള്ള ദിവസങ്ങളിൽ രാത്രി ഒൻപത് മണിക്കാണ് ഈ ചടങ്ങ് അരങ്ങേറുന്നത്.\nഐതിഹ്യം – ആദിശക്തിയായ പാർവതിയുടെ ഒരു അവതാരമാണ് “മീനാക്ഷി”. മത്സ്യക്കണ്ണുള്ളവൾ എന്നാണ് ഈ പേരിനർഥം പാർവതി ദേവിക്ക് പരമശിവനേക്കാൾ പ്രാധാന്യം കല്പിക്കുന്ന ഭാരതത്തിലെ അപൂർവ്വക്ഷേത്രങ്ങളിൽ ഒന്നാണ് മധുരൈ മീനാക്ഷി ക്ഷേത്രം.\nപുത്രകാമേഷ്ടിയാഗത്തിന്റെ ഫലമായി രണ്ടാം പാണ്ഡ്യരാജാവായ മാളവ്യധ്വജന്റെയും, ഭാര്യ കാഞ്ചന മാലയുടെയും മകളായി മീനാക്ഷി അവതരിച്ചു എന്നാണ് വിശ്വാസം. യാഗാഗ്നിയിൽ നിന്നും സംജാതയായ ദേവിക്ക് മൂന്നു സ്തനങ്ങൾ ഉണ്ടായിരുന്നു. ഭാവി വരനെ ദേവി ദർശിക്കുന്ന നിമിഷം മൂന്നാം സ്തനം അപ്രത്യക്ഷമാകും എന്ന അശരീരി ദേവിയുടെ ജനനസമയയത്ത് കേൾക്കുകയുണ്ടായി.\nപുത്രീഭാഗ്യത്താൽ സന്തുഷ്ടനായ രാജാവ് തന്റെ മകളെ തടാതകി എന്നു വിളിച്ചു. തടാതകിക്ക് 64 ശാസ്ത്രങ്ങളിലും പാണ്ഡിത്യം സിദ്ധിച്ചു. വിവാഹ പ്രായമായപ്പോൾ കൈലാസത്തിൽ വെച്ച് തടാതകി ശിവനെ കാണാൻ ഇടവന്നു. തത് നിമിഷം ദേവിയുടെ മൂന്നാം സ്തനം അപ്രത്യക്ഷമാകുകയുണ്ടായി. താൻ ശിവന്റെ പത്നിയാകേണ്ടവളാണെന്നും, ദേവി പാർവതിയുടെ അവതാരമായ മീനാക്ഷിയാണെന്നും തടാതകി തിരിച്ചറിഞ്ഞു. ശിവന്റെ കൂടെ മധുരൈയിൽ തിരിച്ചെത്തിയ മീനാക്ഷിയുടെ പട്ടാഭിഷേകവും തുടർന്ന് മീനാക്ഷി – സുന്ദരേശ (ശിവൻ) വിവാഹവും രാജാവ് നിശ്ചയിച്ചു.\nഭൂമിയിലെ ഏറ്റവും വലിയ ആഘോഷമായിരുന്നു മീനാക്ഷി-സുന്ദരേശ്വര വിവാഹം. സർവ ചരാചരങ്ങളും ഋഷീന്ദ്രന്മാരും ദേവതകളും മധുരൈയിൽ നടന്ന വിവാഹത്തിൽ പങ്കെടുത്തു. വിവാഹശേഷം ദേവീദേവന്മാർ വർഷങ്ങളോളം മധുരൈ രാജ്യം ഭരിച്ചെന്നും, മീനാക്ഷി-സുന്ദരേശ്വര രൂപത്തിൽ ക്ഷേത്രത്തിൽ കുടിക്കൊള്ളുന്നുവെന്നുമാണ് ഐതിഹ്യം. ദേവീദേവന്മാരുടെ വിവാഹം ക്ഷേത്രത്തിൽ വർഷംതോറും ഏപ്രിൽ മാസത്തിൽ തിരു കല്ല്യാണം അഥവാ ചൈത്ര മഹോത്സവം എന്ന പേരിൽ ആഘോഷിക്കുന്നു.\nവാസ്തുവിദ്യ – മധുരാ നഗരത്തിന്റെ മധ്യത്തിലായാണ് മീനാക്ഷി ക്ഷേത്രം സ്ഥിതിചെയ്യുന്നത്. ലോകത്തിലെത്തന്നെ ഏറ്റവും വലിയ ക്ഷേത്രസമുച്ചയങ്ങളിൽ ഒന്നാണ് ഇത്. ദ്രാവിഡ വാസ്തുവിദ്യയുടെ മകുടോദാഹരണമാണ് മധുരയിലെ ക്ഷേത്രഗോപുരങ്ങൾ. കൂടാതെ നാലുദിക്കിനേയും ദർശിക്കുന്ന നാലുകവാടങ്ങളോടുകൂടിയ തമിഴ്നാട്ടിലെ വളരെ കുറച്ചു ക്ഷേത്രങ്ങളിൽ ഒന്നാണ് ഈ ക്ഷേത്രം.\n2015 നവംബറിൽ ഓസോൺ സുഷിരം സംബന്ധിച്ച പരാതികളിലൊന്നിൽ ദേശിയ ഹരിത ട്രിബ്യൂണൽ നടത്തിയ മഹത്തരമായ ഒരു നിരീക്ഷണം ഭൗമശാസ്ത്രത്തിൽ പുരാതനകാലത്ത് ഇന്ത്യ എത്രത്തോളം മുന്നിലായിരുന്നുവെന്ന് തെളിയിക്കുന്നതായിരുന്നു. തമിഴ്നാട്ടിലെ മധുര മീനാക്ഷി ക്ഷേത്രം സന്ദർശിക്കാനാണ് പ്രസ്തുത പരാതിയുടെ വാദത്തിനിടെ കോടതി ആവശ്യപ്പെട്ടത്. അവിടെ കാണാവുന്ന “ഭൂഗോൾ ചക്രയിലാണ്” അന്തരീക്ഷത്തിലെ “ഓസോണിന്റെ” സാന്നിധ്യം കൃത്യമായി രേഖപ്പെടുത്തിയിരിക്കുന്നത്.\nഭൗമോപരിതലത്തിൽ നിന്നും 15 മുതൽ 30 വരെ കി.മീ. ഉയരത്തിൽ കാണുന്ന ഓസോൺ കൂട്ടത്തെക്കുറിച്ച് ഭൂഗോൾ ചക്രയിൽ പ്രതിപാദിച്ചിട്ടുണ്ട്. അതായത് 700 വർഷങ്ങൾക്കു മുൻപേ തന്നെ ഇന്ത്യക്കാർക്ക് ഓസോണിനെപ്പറ്റിയും അത് സംരക്ഷിക്കേണ്ടതിന്റെ ആവശ്യകതയെപ്പറ്റിയും നല്ല ധാരണയുണ്ടായിരുന്നുവെന്നു ചുരുക്കം. ഓസോണിനെപ്പറ്റി ആദ്യമായി പഠിച്ച രാജ്യങ്ങളിൽ നിർണായക സ്ഥാനവും ഭാരതത്തിനുണ്ട്.\nഗോപുരങ്ങൾ – ക്ഷേത്രസമുച്ചയത്തിലാകെ 10 ഗോപുരങ്ങളുണ്ട്. ഇവയിൽ ഏറ്റവും പ്രശസ്തവും ഉയരമുള്ളതും തെക്കേഗോപുരത്തിനാണ്. 170 അടി(52 മീറ്റർ). 1559 ലാണ് ഈ ഗോപുരം പണീതീർത്തത്. ക്ഷേത്രഗോപുരങ്ങളിൽ ഏറ്റവും പഴക്കമേറിയത് കിഴക്കേഗോപുരമാണ്. 1216 – 1238 കാലയളവിൽ മഹാവർമ്മൻ സുന്ദര പാണ്ഡ്യനാണ് കിഴക്കേഗോപുരം പണിതീർത്തത്. ഓരോ ഗോപുരവും വിവിധ നിലകളുള്ള നിർമ്മിതികളാണ്. കല്ലിൽ തീർത്ത അനവധി വിഗ്രഹങ്ങൾകൊണ്ട് ഓരോനിലയും അലങ്കരിച്ചിക്കുന്നു.\nആയിരം കാൽ മണ്ഡപം – അതിപ്രശസ്തമാണ് മീനാക്ഷീ ക്ഷേത്രത്തിലെ ആയിരംകാൽ മണ്ഡപം എന്ന വാസ്തു വിസ്മയം. പേര് ആയിരം കാൽ മണ്ഡപം എന്നാണെങ്കിലും 985 കാലുകളെ (തൂണുകൾ) ഇവിടെയുള്ളൂ. 1569-ലാണ് ഇത് നിർമ്മിക്കപ്പെട്ടത്.\nപതിനേഴാം നൂറ്റാണ്ടിൽ വരച്ചിട്ടുള്ള പെയിന്റിംഗുകളാണ് ക്ഷേത്രത്തിൽ എത്തുന്നവരെ ആകർഷിപ്പിക്കുന്ന മറ്റൊരു കാര്യം. ക്ഷേത്രഗോപുരത്തിൽ ആയിരക്കണക്കിന് ശില്പങ്ങളാണ് കൊത്തിവച്ചിരിക്കുന്നത്. ക്ഷേത്രത്തിൽ എത്തുന്ന സഞ്ചാരികളെ വിസ്മയിപ്പിക്കുന്നതാണ് ഈ പ്രതിമകൾ.\nകേരളത്തിലെ വിവിധ സ്ഥലങ്ങളിൽ നിന്നും മധുരയിലേക്ക് കെഎസ്ആർടിസി, തമിഴ്‌നാട് ട്രാൻസ്‌പോർട്ട് ബസ്സുകൾ, തീവണ്ടികൾ എന്നീ യാത്രാ സൗകര്യങ്ങൾ ലഭ്യമാണ്.


കുട്ടികളുടെ വസ്ത്രധാരണത്തിൽ ഞാൻ എങ്ങനെ ഓർഡർ ഉണ്ടാക്കും?\nഓർഡർ വാർഡ്രോപ്പിനുള്ള നുറുങ്ങുകൾ\nവൃത്തിയാക്കുമ്പോൾ കുട്ടികളെ ഉൾപ്പെടുത്തുക\nകുട്ടികളുടെ വസ്ത്രധാരണത്തിൽ ഓർഡർ സൂക്ഷിക്കുന്നത് ഒരു വെല്ലുവിളിയാണ്. വസ്ത്രങ്ങൾ ചെറിയവയാണ്, പക്ഷേ അതിൽ ധാരാളം ഉണ്ട്. കുട്ടികൾ വേഗത്തിൽ വളരുകയും പിന്നീട് പുതിയ കാര്യങ്ങൾ ആവശ്യമാണ്. കൂടാതെ, പതിവ് ക്ലീൻ ചെയ്യേണ്ട പ്രധാനവും വിവേകവും എന്തുകൊണ്ടാണ് കുട്ടികൾ പഠിക്കേണ്ടത്. എന്നാൽ ശരിയായ സമീപനവും ചെറിയ കുട്ടികളുടെ സഹായവും കൊണ്ട് നിങ്ങൾക്ക് ക്ലോസറ്റ് വൃത്തിയായി സൂക്ഷിക്കാൻ കഴിയും.\nഓർഡർ സൃഷ്ടിക്കാൻ തുടങ്ങുന്നതിന് മുമ്പ്, ആദ്യം അലാറം പാടില്ല.\nനഴ്സറിയിലെ അലമാരയിൽ വൃത്തിയാക്കുക\nഇനി ആവശ്യമില്ലാത്തതും ഇഷ്ടമില്ലാത്തതുമായ ഒന്നും തന്നെ ഉപേക്ഷിക്കപ്പെടുന്നു. കാബിനറ്റ് ഫലപ്രദമായി പരിഹരിക്കാനും വൃത്തിയാക്കാനും കഴിയുന്ന നിരവധി മാർഗങ്ങളുണ്ട്.\nഉദാഹരണത്തിന്,3ക്രറ്റ് രീതി ഉപയോഗിച്ച്, എല്ലാ വസ്ത്രങ്ങളും "സൂക്ഷിക്കുക," "പ്രയോജനകരമായ,", "ഇടുക" എന്നിവ ലേബൽ ചെയ്യുക. പഴയ വസ്ത്ര ശേഖരത്തിൽ വിൽക്കുന്നതോ, കൊടുക്കുകയോ, വെടിവെക്കുകയോ, വിനിയോഗിക്കുകയോ ചെയ്യണോ വേണ്ടയോ എന്ന് നിങ്ങൾക്ക് തീരുമാനിക്കാം.\nഈ പ്രക്രിയ ആദ്യം കൂടുതൽ ബുദ്ധിമുട്ടുകൾ സൃഷ്ടിക്കുന്നുണ്ടെങ്കിലും, ഇത് വാർഡ്റോയുടെ ഉള്ളടക്കങ്ങൾ പൂർണ്ണമായും പുന: ക്രമീകരിക്കാൻ സാധിക്കും. ഒഴിഞ്ഞ കറന്പുട്ട് മാറ്റാൻ നിങ്ങൾക്ക് സമയം ഉപയോഗിക്കാനുമാകും.\nകുഴപ്പങ്ങൾ ഒഴിവാക്കാൻ ഫലപ്രദമായ തന്ത്രം അത് സംഭവിക്കാൻ അനുവദിക്കുകയല്ല. തീർച്ചയായും ഇത് കുട്ടികളുമായി പ്രയാസമാണ്. അതുകൊണ്ടാണ് അലമാരയിലെ ഉള്ളടക്കങ്ങൾ ശിശു സൗഹൃദവും പ്രായോഗികവും ആയി രൂപകൽപ്പന ചെയ്യേണ്ടത്, അതിലൂടെ എല്ലാം ക്രമീകൃതമാണ്:\nവിവിധതരം വസ്ത്രങ്ങൾ ഉപയോഗിച്ച് ഒരു പോക്കറ്റിൽ ട്രൌസറുകൾ അടയ്ക്കുക, മറ്റൊന്ന് ടി-ഷർട്ടുകൾ ചെയ്യുക.\nഉദാഹരണത്തിന്, ഷൂസ്, പജമാസ്, സ്കാർഫുകൾ അല്ലെങ്കിൽ കുളിക്കാനുള്ള സ്യൂട്ടുകൾ സൂക്ഷിക്കാൻ വിവിധ ബോക്സുകൾ ഉപയോഗിക്കുക. നിങ്ങൾക്കും കുട്ടികൾക്കും എളുപ്പമാക്കുന്നതിന്, അവയെ ലേബൽ ചെയ്യാൻ കഴിയും.\nവേനൽക്കാലത്ത് ആവശ്യമില്ലാത്ത വിന്റർ വസ്തുക്കൾ അടച്ചിട്ടുള്ള ബോക്സുകളിൽ അലമാരയിലോ മറ്റോ സൂക്ഷിക്കാം. അതുകൊണ്ട് അവ പുഴുക്കൾക്ക് സംരക്ഷണം നൽകും.\nകഴുകിയ വസ്ത്രങ്ങൾ കഴുകേണ്ട ആവശ്യമില്ല, നിങ്ങൾക്ക് പ്രത്യേക ഇടം സൃഷ്ടിക്കാൻ കഴിയും. ഉദാഹരണത്തിന്, ഒരു കസേര, ഒരു വസ്ത്ര റെയിൽ, അല്ലെങ്കിൽ കാബിനറ്റ് വശത്ത് അല്ലെങ്കിൽ മതിൽ പല കൊളുത്തുകൾ രൂപത്തിൽ. വസ്ത്രങ്ങൾ അടുത്ത ദിവസം വീണ്ടും കീറിയെടുക്കാനോ അമ്പലകപ്പലിൽ തിരികെ വയ്ക്കാനോ കഴിയും.\nനഴ്സറിയിൽ ഒരു അലക്കു കൊട്ടയുമില്ല. ഡേർട്ടി ഭാഗങ്ങൾ പിന്നെ കുഴഞ്ഞുമറിഞ്ഞില്ല.\nപ്രത്യേകിച്ച് ചെറിയ കുട്ടികൾ ഓർഡർ സൂക്ഷിക്കുന്നത് എങ്ങനെ എന്ന് പഠിക്കേണ്ടതുണ്ട്. ഒരു മാതാവോ എന്ന നിലയിൽ, നിങ്ങളുടെ സന്താനങ്ങളെ നിങ്ങൾക്ക് പിന്തുണയ്ക്കാനാകും. മടുത്തുപോകുമ്പോൾ പോലും എപ്പോഴും മാതാപിതാക്കൾ ഒരു മാതൃകയാണ്. കുട്ടികൾ ഒരു അടിസ്ഥാന ക്രമം പാലിക്കേണ്ടത് വളരെ പ്രധാനമാണ്. സ്കൂൾ കാലഘട്ടത്തിൽ പോലും പരിപൂർണ്ണവും വ്യക്തമായതുമായ സന്ദേശങ്ങൾ ഇപ്പോഴും വളരെ പ്രാധാന്യമർഹിക്കുന്നു, അതിനാൽ കുട്ടികൾക്കെല്ലാം കൃത്യമായി എന്താണ് ചെയ്യേണ്ടതെന്ന് അറിയാൻ കഴിയും.\nകാലക്രമേണ മുളപ്പിച്ചികൾ അവരുടെ ക്ലോസറ്റിൽ ക്രമത്തിൽ സൂക്ഷിക്കാൻ, അവർക്കവിടെ ഉള്ളടക്കത്തിൽ എത്തിച്ചേരേണ്ടതുണ്ട്. എല്ലാ ദിവസവും ആവശ്യമുള്ള വസ്ത്രം, അതിനാൽ മുകളിൽ ട്രേയിൽ ആയിരിക്കരുത്. കുട്ടികളെ വലുപ്പമുള്ള വലുപ്പത്തിൽ ഹാൻഡറുകൾ ഉള്ളതിനാൽ ചെറിയ കാര്യങ്ങൾ മികച്ച രീതിയിൽ കൈകാര്യം ചെയ്യാൻ കഴിയും. അവർക്ക് വസ്ത്രം, ജാക്കറ്റ് എന്നിവ തൂങ്ങാൻ എളുപ്പമാണ്. കുട്ടികൾക്കും അവയുടെ വലുപ്പത്തിനും പ്രത്യേകം രൂപകൽപ്പന ചെയ്ത കാബിനറ്റ് സംവിധാനങ്ങളും ഉണ്ട്.\nഒരു ഓർഡറിനു പകരം, കുട്ടികൾ അത് നിലനിർത്തുന്നത് എളുപ്പമാണ്. കാരണം, മന്ത്രിസഭയിലെ വ്യവസ്ഥാപിതമായ വ്യവസ്ഥയിൽ അവർക്ക് ആത്മവിശ്വാസമുണ്ടാകും. സംഘടിപ്പിച്ച കാര്യങ്ങൾ സൂക്ഷിക്കുന്നത് തുടരുന്ന ഒരു പ്രക്രിയയാണ്. കുട്ടികൾ വളരുകയും വേഗത്തിൽ വളരുകയും ചെയ്യുന്നു, അതുകൊണ്ട് പുതിയ വസ്ത്രങ്ങൾ ചെറിയ ഇടവേളകളിൽ ആവശ്യമാണ്.\nഅതുകൊണ്ട്, വൃത്തിയാക്കാനുള്ള നിയമങ്ങൾ നിർദേശിക്കുന്നതാണ് നല്ലത്, ഉദാഹരണത്തിന്, അലമാരയിലെ വൃത്തിയാക്കപ്പെട്ട ഒരു നിശ്ചിതദിവസം. കൂടാതെ, അങ്ങിനെ ക്സനുമ്ക്സ-എസ് രീതി തമാശയ്ക്ക് ശേഷം അനുയോജ്യമായ സംസ്ഥാനത്തിന്റെ ഫോട്ടോകൾ മാറ്റിവയ്ക്കൽ നിർദ്ദേശിക്കുന്നു, ക്ലോസറ്റ് അടുക്കുന്നതും ക്ലീനറും. അവർ സ്വയം വൃത്തിയാക്കുകയാണെങ്കിൽ കുട്ടികൾക്ക് സ്വയം ബന്ധിപ്പിക്കാൻ കഴിയും.\nകുട്ടികൾ എനിക്ക് എന്തിനാണ് വേണ്ടത്? പഠനം\nകുട്ടികളെ പോവുക, മുറി വൃത്തിയാക്കുക! | പഠനം\nകുട്ടികൾ പൊട്ടിക്കുമ്പോൾ | പഠനം\nവളരെയധികം കഴിവുള്ള കുട്ടികൾ | പഠനം


സംസ്ഥാനത്ത് സെക്കന്‍ഡ് ഷോ നടത്താന് അനുമതി - Express Kerala\nസംസ്ഥാനത്ത് സെക്കന്‍ഡ് ഷോ നടത്താന് അനുമതി\nKerala Movies March 8, 2021 | Published by : Express Kerala Network\nതിരുവനന്തപുരം: സംസ്ഥാനത്ത് തീയേറ്ററുകളില് സെക്കന്‍ഡ് ഷോ നടത്താന് അനുമതി നല്‍കി സര്‍ക്കാര്. തീയേറ്ററുകളുടെ പ്രവര്‍ത്തന സമയം ഉച്ചയ്ക്ക് 12 മണി മുതല് രാത്രി 12 മണി വരെയാക്കി ഉത്തരവിറക്കി. കൊറോണയുടെ പശ്ചാത്തലത്തില് അടച്ചിട്ട തീയേറ്ററുകള് തുറന്നപ്പോള് ഏര്‍പ്പെടുത്തിയ പ്രദര്‍ശന സമയ നിന്ത്രണം നീക്കാന് കൊറോണ കോര് കമ്മിറ്റി സര്‍ക്കാരിന് ശുപാര്‍ശ നല്‍കിയിരുന്നു. ഇതിന്റെ അടിസ്ഥാനത്തിലാണ് സര്‍ക്കാര് തീരുമാനം.\nകൊറോണയുടെ പശ്ചാത്തലത്തില് കടുത്ത സാമ്പത്തിക പ്രതിസന്ധിയാണ് സിനിമാ വ്യവസായം നേരിടുന്നത്. കഴിഞ്ഞ മാസങ്ങളില് പുറത്തിറങ്ങിയ സിനിമകള്‍ക്ക് സെക്കന്‍ഡ് ഷോ ഇല്ലാതിരുന്നതിനാല് കാര്യമായ വരുമാനമുണ്ടാക്കാന് കഴിഞ്ഞിരുന്നില്ല. സംസ്ഥാനത്ത് രാവിലെ ഒന്‍പത് മുതല് രാത്രി9വരെയായിരുന്നു പ്രദര്‍ശനം അനുവദിച്ചത്.\nമമ്മൂട്ടി ചിത്രം ദ പ്രീസ്റ്റ് അടക്കമുള്ള മലയാള സിനിമകളുടെ റിലീസ് നീട്ടിവച്ചിരുന്നു. സെക്കന്‍ഡ്ഷോ അനുവദിച്ച സാഹചര്യത്തില് റിലീസ് നീട്ടിവച്ച 30ഓളം മലയാള സിനിമകള് വൈകാതെ തീയേറ്ററുകളിലെത്തും.\nബോളിവുഡ് നടന് അര്‍ജുന് രാംപാലിന് കൊവിഡ് സ്ഥിരീകരിച്ചു\nസംസ്ഥാനത്ത് പ്രവാസികള്‍ക്കും അന്യസംസ്ഥാന യാത്രികര്‍ക്കും നിയന്ത്രണം\nതൃശ്ശൂര് പൂരം വെടിക്കെട്ടിന് അനുമതി\nലോകായുക്തക്കെതിരേ സര്‍ക്കാര്; സർക്കാരിനെ വിമർശിച്ച് ചെന്നിത്തല\nവിഷുക്കണി; ഗുരുവായൂരില് വാതില്‍മാടത്തിന് സമീപത്ത് നിന്ന് ദര്‍ശനം നടത്താം


ഇവിടെ മൊത്തത്തിൽ പ്രശ്നങ്ങളാണ്; എന്നാൽ യുവ തലമുറയുടെ ശ്രദ്ധ മുഴുവൻ നിസാര കാര്യങ്ങൾക്കും; സമൂഹ മാധ്യമത്തിലെ വിജയ്- അജിത് ഫാൻസ് ഫൈറ്റിനെതിരെ അശ്വിൻ - metromatinee.com Lifestyle Entertainment & Sports\nസമൂഹ മാധ്യമങ്ങളിൽ കോളിവുഡിലെ സൂപ്പർ താരങ്ങളായ ഇളയ ദളപതി വിജയിയുടെയും തല അജിത്തിന്റെയും ആരാധകരുടെ തമ്മില്‍ത്തല്ലിനെ അതി രൂക്ഷമായി വിമർശിച്ച് ഇന്ത്യൻ ക്രിക്കറ്റ് താരം ആര് അശ്വിന്. അനുചിതമായ ഹാഷ്ടാഗുകൾ ട്വിറ്ററിൽ പ്രചരിപ്പിക്കുന്ന യുവതലമുറയെ ക്രൂശിക്കുകയാണ് അശ്വിൻ. ട്വിറ്ററിലൂടെയായിരുന്നു ആരാധകർ തമ്മിലുള്ള പോർ.\n”ക്രമം തെറ്റിയ കാലവർഷം രാജ്യത്തെ വിവിധ നഗരങ്ങളെ ബാധിച്ചിരിക്കുന്ന സമയമാണ്, പല സ്ഥലത്തും വരൾച്ച, ക്രൂരകൃത്യങ്ങൾ പലയിടത്തായി റിപ്പോർട്ട് ചെയ്യപ്പെടുന്നു. പക്ഷേ നമ്മുടെ യുവതലമുറയുടെ ശ്രദ്ധ #RIPactorVIJAY എന്ന ഹാഷ്ടാഗ് ട്രെൻഡിങ് ലിസ്റ്റിൽ വരുത്തുക എന്നതിലാണ്”- അശ്വിൻ ട്വീറ്റ് ചെയ്തു.\nവിജയ്ക്ക് ആദരാഞ്ജലികള് നേര്‍ന്നുകൊണ്ടുള്ള ട്വീറ്റുകള് അജിത് ആരാധകര് എന്ന് അവകാശപ്പെടുന്നവര് പ്രചരിപ്പിച്ചതാണ് പ്രശ്‌നത്തിന്റെ തുടക്കം.\nവിജയിക്ക് ആദരാഞ്ജലികൾ നേർന്നുള്ള ഹാഷ്ടാഗുകൾ പ്രചരിപ്പിച്ചാണ് അജിത് ആരാധകരെന്ന് അവകാശപ്പെടുന്നവർ ട്വിറ്ററിൽ പ്രചാരണം നടത്തിയത്.ഇതായിരുന്നു പ്രശ്ങ്ങളുടെ തുടക്കം തന്നെ .\nതിങ്കളാഴ്ച രാവിലെയോടെ ആര്‍ഐപി വിജയ്, ആര്‍ഐപി ആക്ടര് വിജയ് എന്നീ ഹാഷ്ടാഗുകള് ട്വിറ്ററില് സജീവമാകുകയായിരുന്നു. ഇതോടെ പരിഭ്രാന്തരായ ആരാധകര് വിജയ്‌യുടെ ടീമുമായി ബന്ധപ്പെടുകയും വിജയ് സുഖമായിയിരിക്കുന്നുവെന്ന് അവര് അറിയിച്ചതായും വിവിധ മാധ്യമങ്ങള് റിപ്പോര്‍ട് ചെയ്തു. ഇത്തരത്തിലുള്ള വ്യാജ പ്രചാരണങ്ങള് തരം താണ ഏര്‍പ്പാടായിപ്പോയെന്നാണ് ട്വിറ്റര് ഉപയോക്താക്കള് പറയുന്നത്.\nവിജയ് അജിത്ത് ആരാധകര് തമ്മിലുള്ള തര്‍ക്കങ്ങള് തുടങ്ങിയിട്ട് ഏറെക്കാലമായി. രണ്ടു താരങ്ങളുടെയും ചിത്രങ്ങളുടെ റിലീസ് സമയങ്ങളില് സോഷ്യല് മീഡിയയിലൂടെ ഇരുവിഭാഗങ്ങളും തമ്മിലുള്ള പോര് രൂക്ഷമാകാറുമുണ്ട്. ഇത്തരം തമ്മിൽത്തല്ലിനെ നിയന്ത്രിക്കാൻ നേരത്തെ താരങ്ങൾ തയ്യാറാകണമെന്ന അഭിപ്രായമുയർന്നിരുന്നു. എന്നാൽ വിജയിയും അജിത്തും ഇതുവരെ വിഷയത്തോട് പ്രതികരിച്ചിട്ടില്ല.\nvijay -ajith fans fight- ashwin reacts\nമാസ്ക് ധരിച്ച് ശാലിനിയും അജിത്തും; ആശുപത്രിയിൽ എത്തിയതിന്റെ കാരണം പുറത്തുവന്നു\nവിജയ് ചിത്രം മാസ്റ്റർ ദീപാവലിക്ക്!\nRelated Topics:Ajith, cricktet star, fans fight, R ashwin, Vijay\nആള് കൊള്ളാലോ; മൂന്നര മിനിറ്റ് സിംഗിള് ഷോട്ടില് പഞ്ച് ഡയലോഗുമായി സമ്പൂര്‍ണേഷ് ബാബു!


അഴഗിരിയേയും രജനീകാന്തിനേയും ഇറക്കി തമിഴകം പിടിക്കാൻ ബിജെപി: അഴഗിരി പുതിയ പാർട്ടി രൂപീകരിക്കും | BJP Joining Hands with Azhagiri\nഅഴഗിരിയേയും രജനീകാന്തിനേയും ഇറക്കി തമിഴകം പിടിക്കാൻ ബിജെപി: അഴഗിരി പുതിയ പാർട്ടി രൂപീകരിക്കും\nChennai, First Published 16, Nov 2020, 5:55 PM\nതമിഴകം പിടിക്കാൻ നിർണായക കരുനീക്കങ്ങളുമായി മുന്നോട്ട് നീങ്ങുകയാണ് ബിജെപി. കലൈഞ്ജറുടെ മകനെ തന്നെ പാളയത്തിൽ എത്തിക്കാനാണ് നീക്കം\nചെന്നൈ: കരുണാനിധിയുടെ മകൻ എം കെ അളഗിരി എൻഡിഎയിലേക്ക്. ബിജെപി നേതാക്കളുമായി കൂടിക്കാഴ്ച നടത്തിയ അളഗിരി പുതിയ പാർട്ടി പ്രഖ്യാപനത്തിന് ഒരുക്കം തുടങ്ങിയിട്ടുണ്ട്. ഇതിനിടെ അമിത് ഷായുടെ ചെന്നൈ സന്ദർശനത്തിന് മുന്നോടിയായി രജനീകാന്തുമായി കൂടിക്കാഴ്ചയ്ക്ക് ബിജെപി സമയം തേടി.\nതമിഴകം പിടിക്കാൻ നിർണായക കരുനീക്കങ്ങളുമായി മുന്നോട്ട് നീങ്ങുകയാണ് ബിജെപി. കലൈഞ്ജറുടെ മകനെ തന്നെ പാളയത്തിൽ എത്തിക്കാനാണ് നീക്കം. മധുരയിൽ അളഗിരിയുടെ വസതിയിൽ എത്തിയാണ് ബിജെപി നേതാക്കൾ ഇന്ന് ചർച്ച നടത്തിയത്. ബിജെപി കേന്ദ്ര നേതൃത്വവും ഫോണിൽ അളഗിരിയുമായി സംസാരിച്ചു. മകൻ ദയാനിധി അളഗിരിയെ മുൻനിർത്തി പുതിയ പാർട്ടി പ്രഖ്യാപനം നടത്താനാണ് ധാരണ.\nശനിയാഴ്ച ചെന്നൈയിലെത്തി അമിത് ഷായുമായി നേരിട്ട് കൂടിക്കാഴ്ച നടത്തിയ ശേഷം എൻഡിഎ സഖ്യം സംബന്ധിച്ച പ്രഖ്യാപനം ഉണ്ടാകും. മധുരയിൽ ശക്തമായ സ്വാധീനമുള്ള അളഗിരിയെ പാർട്ടി വിരുദ്ധ നീക്കങ്ങളുടെ പേരിൽ 2014ൽ ഡിഎംകെയിൽ നിന്നും പുറത്താക്കിയിരുന്നു. പിന്നാലെ സ്റ്റാലിൻ്റെ നേതൃത്വത്തിനെതിരെ പരസ്യമായി അളഗിരി രംഗത്തെത്തുകയും ചെയ്തു.\nമുൻ കേന്ദ്ര മന്ത്രിയും ഡിഎംകെയുടെ ദക്ഷിണ മേഖലാ ചുമതലയുമുണ്ടായിരുന്ന നേതാവിനെ ഒപ്പമെത്തിക്കുന്നത് ഡിഎംകെയുടെ വോട്ടുചോർച്ചയ്ക്ക് വഴിവയ്ക്കുമെന്ന് ബിജെപി കണക്കുകൂട്ടുന്നു. എന്നാൽ അളഗിരിയുടെ സ്വാധീനം നഷ്ടപ്പെട്ടെന്നും ബിജെപി നീക്കം വിലപ്പോവില്ലെന്നുമുള്ള നിലപാടിലാണ് ഡിഎംകെ.\nഇതിനിടെ സഖ്യസാധ്യതകൾ ചർച്ച ചെയ്യാൻ രജനീകാന്തുമായി വീണ്ടും കൂടിക്കാഴ്ചയ്ക്ക് ആർഎസ്എസ് സമയം തേടി. ആർഎസ്എസ് സൈദ്ധാന്തികൻ ഗുരുമൂർത്തിയുടെ നേതൃത്വത്തിലാണ് ചർച്ചയ്ക്ക് ശ്രമം. ആരോഗ്യ പ്രശ്നം ചൂണ്ടിക്കാട്ടി സജീവ രാഷ്ട്രീയത്തിൽ നിന്ന് പിൻമാറാനുള്ള തീരുമാനം മാറ്റണമെന്ന് ആർഎസ്എസ് താരത്തോട് ആവശ്യപ്പെട്ടിരുന്നു. വേൽ യാത്ര ഉൾപ്പടെ ഹിന്ദുത്വ അജൻഡയിലൂന്നിയുള്ള വ്യാപക പ്രചാരണങ്ങൾ ബിജെപി തുടരുന്നതിന് പിന്നാലെയാണ് പുതിയ സഖ്യ ചർച്ചകൾ.\nLast Updated 16, Nov 2020, 5:55 PM


കണക്കുകള് പേപ്പറില് മാത്രമല്ല! Mercedes AMG A45 S പവര്‍ഫുള് തന്നെ; റിവ്യൂ വിശേഷങ്ങള് ഇതാ - Malayalam DriveSpark\n5 hrs ago ഒന്നോ രണ്ടോ അല്ല! Tata -ൽ വരാനിരിക്കുന്നത് എട്ട് എസ്‌യുവികൾ; വിശദാംശങ്ങൾ\nUpdated: Friday, November 19, 2021, 13:46 [IST]\nജര്‍മ്മന് ആഡംബര കാര് നിര്‍മാതാക്കളായ മെര്‍സിഡീസ് ബെന്‍സ്, കഴിഞ്ഞ ദിവസമാണ് ഇന്ത്യയില് AMG A45 S ഹോട്ട് ഹാച്ച്ബാക്ക് അവതരിപ്പിക്കുന്നത്. ബ്രാന്‍ഡില് നിന്നുള്ള ഏറ്റവും ശക്തമായ ഹാച്ച്ബാക്ക് എന്ന ബഹുമതിയാണ് മോഡലിന് കമ്പനി നല്‍കിയിരിക്കുന്നതും.\nകഴിഞ്ഞ ദിവസം മോഡല് ടെസ്റ്റ് ഡ്രൈവ് ചെയ്യുന്നതിനും വാഹനം കൂടുതല് അടുത്തറിയുന്നതിനും ഞങ്ങള്‍ക്കും അവസരം ലഭിച്ചിരുന്നു. അതില് നിന്നും AMG A45 S മോഡലിനെക്കുറിച്ച് ലഭിച്ച് അനുഭവങ്ങളാണ് ഇവിടെ പങ്കുവെയ്ക്കുന്നത്.\nഡിസൈന് സവിശേഷതയിലേക്ക് വരുമ്പോള്, മുന്നില് നിന്ന് നോക്കിയാല്, പുതിയ A45 S സാധാരണ A-ക്ലാസിനെക്കാള് വളരെ വിശാലമാണെന്ന് പറയേണ്ടി വരും. കൂടാതെ ഹാച്ച്ബാക്കിന്റെ മുന്‍ഭാഗം പുനര്‍നിര്‍മ്മിച്ച ഒരു മിഥ്യാധാരണയുടെ ഭാഗവുമാണ്.\nക്രോമിന്റെ തിരശ്ചീന ബാറുകളുള്ള സാധാരണ മെര്‍സിഡീസ് ഗ്രില്ലും ഇല്ലാതായി. പുതിയ ഗ്രില്ലില് ലംബ സ്ലാറ്റുകളും അതിന്റെ മധ്യഭാഗത്ത് ഒരു വലിയ മെര്‍സിഡസ് ബാഡ്ജും കാണാന് സാധിക്കും. കൂറ്റന് ഗ്രില്ലിന് ചുറ്റും A-ക്ലാസിന്റെ കോണീയ ഹെഡ്‌ലാമ്പുകളാണ് മറ്റൊരു ഹൈലൈറ്റ്.\nമുന്‍വശത്തെ മറ്റ് മാറ്റങ്ങളില് ബോണറ്റിനടിയില് ഇരിക്കുന്ന എഞ്ചിന് തണുത്ത വായു നല്‍കുന്നതിനായി വലിയ എയര് ഇന്‍ടേക്കുകളോട് കൂടിയ ഫ്രണ്ട് ആപ്രോണ് ഉള്‍പ്പെടുന്നു. ബോണറ്റിലെ പവര് ഡോമുകള് മുന്‍ഭാഗത്തിന്റെ മസ്‌കുലര് ലുക്ക് വര്‍ദ്ധിപ്പിക്കുന്നു, ഇത് മറ്റ് A-ക്ലാസുകളെ അപേക്ഷിച്ച് A45 S-ന്റെ വിശാലമായ ഫ്രണ്ട് ട്രാക്ക് വര്‍ദ്ധിപ്പിക്കുകയും ചെയ്യുന്നു.\nവശങ്ങളിലേക്ക് വന്നാല്, മെര്‍സിഡീസ് A45 S-ല് വന്‍തോതില് ഫ്‌ലേര്‍ഡ് വീല് ആര്‍ച്ചുകള് ഘടിപ്പിച്ചിരിക്കുന്നു, അത് ബ്ലാക്കും മിഷേലിന് റബ്ബറും ഉപയോഗിച്ച് നിര്‍മ്മിച്ച വ്യാജ അലോയ് വീലുകള്‍ക്ക് ആതിഥേയത്വം വഹിക്കുന്നു. വലിയ വെന്റിലേറ്റഡ് ഡിസ്‌ക് ബ്രേക്കുകള്‍ക്കുള്ള ബ്രേക്ക് കാലിപ്പറുകള് റെഡ് നിറത്തില് തീര്‍ത്തിരിക്കുന്നു. ഇത് സാധാരണ A-ക്ലാസ്സല്ലെന്ന് എല്ലാവരേയും ഓര്‍മ്മിപ്പിക്കാന് Turbo 4Matic+ ബാഡ്ജിംഗും മുന് വിംഗുകളില് കാണാന് സാധിക്കും.\nA45 S ബാഡ്ജിംഗ്, സ്ലീക്കര് റിയര് ടെയില്‍ലൈറ്റുകള്, ഡിഫ്യൂസര് എലമെന്റിന്റെ ഇരുവശത്തുമുള്ള ബമ്പറിന് പുറത്ത് നില്‍ക്കുന്ന രണ്ട് വലിയ 90 mm ടെയില്‍പൈപ്പുകള് എന്നിവ ഇല്ലായിരുന്നുവെങ്കില് A45 S-ന്റെ പിന്‍ഭാഗം വളരെ സാധാരണമായി തന്നെ കാണപ്പെടും. സ്പോയിലറും A45 S-ന്റെ പിന്നിലെ ഡിസൈന് ഘടകങ്ങളില് ഒന്നാണ്.\nവാഹനത്തിന് ഉള്ളിലേക്ക് വന്നാല്, സാധാരണ A-ക്ലാസിന്റെ ഇന്റീരിയര് ഡിസൈന് തന്നെ മുന്നോട്ട് കൊണ്ടുപോകുന്നുവെന്ന് വേണം പറയാന്. സ്റ്റാന്‍ഡേര്‍ഡ് A-ക്ലാസിന്റെ ഇന്റീരിയര് ഇതുവരെയുള്ള ഏതൊരു കാറിലും നമ്മള് കണ്ടിട്ടുള്ളതില് ഏറ്റവും മികച്ച ഒന്നാണ്. AMG-യിലും ഇവിടെ കാര്യമായ മാറ്റം ഒന്നും തന്നെയില്ല.\nഡ്രൈവറുടെ ഇന്‍സ്ട്രുമെന്റേഷന്റെ ഡ്യുവല് ഡിസ്പ്ലേകളും MBUX പവര്‍ഡ് ഇന്‍ഫോടെയ്ന്‍മെന്റ് സെറ്റപ്പും ഡാഷ്ബോര്‍ഡില് ആധിപത്യം പുലര്‍ത്തുന്നു. ട്രാന്‍സ്മിഷന് ടണലിന് മുകളില് ഘടിപ്പിച്ചിരിക്കുന്ന ട്രാക്ക്പാഡ് ഉപയോഗിച്ചോ സ്റ്റിയറിംഗ് വീലിലെ കണ്‍ട്രോളുകള് ഉപയോഗിച്ചോ നിങ്ങള്‍ക്ക് ഇന്‍ഫോടെയ്ന്‍മെന്റ് ഡിസ്പ്ലേ നിയന്ത്രിക്കാനാകും. 'ഹേ മെര്‍സിഡീസ്' എന്ന വാക്കുകള് ഉച്ചരിച്ച് വോയ്സ് കമാന്‍ഡുകളോടും ഇന്‍ഫോടെയ്ന്‍മെന്റ് സിസ്റ്റം പ്രതികരിക്കുന്നു.\nഉള്ളിലെ മറ്റ് സവിശേഷതകളില് മുകളില് പറഞ്ഞ സ്റ്റിയറിംഗ് വീലും ഉള്‍പ്പെടുന്നു, ഇത് ഒരു AMG യൂണിറ്റാണ്, കൂടാതെ തുകല്, മൈക്രോ ഫൈബര് എന്നിവയില് അലങ്കരിച്ചിരിക്കുന്നു. ബര്‍മിസ്റ്റര് സൗണ്ട് സിസ്റ്റം, AMG പെര്‍ഫോമന്‍സ് സീറ്റുകള് എന്നിവയും വാഹനത്തിനുള്ളിലെ സവിശേഷതയാണ്.\nഎഞ്ചിന്, സ്‌പെസിഫിക്കേഷന് & പെര്‍ഫോമന്‍സ്\nഈ A45 S ഡ്രൈവ് ചെയ്യുന്നതെങ്ങനെയെന്ന് നിങ്ങളെ അറിയിക്കുന്നതിന് മുമ്പ്, എഞ്ചിനെക്കുറിച്ച് സംസാരിക്കേണ്ടതുണ്ട്. മെര്‍സിഡീസ് AMG A45 S, ലളിതമായി പറഞ്ഞാല്, ഇന്ന് ഉല്‍പ്പാദിപ്പിക്കുന്ന ഏറ്റവും ശക്തമായ നാല് സിലിണ്ടര് എഞ്ചിനാണ്. ഈ എഞ്ചിന് A35-ല് നിന്ന് വ്യത്യസ്തമാക്കാന് AMG വളരെയധികം ശ്രമിച്ചിട്ടുണ്ട്.\nഎക്സ്ഹോസ്റ്റ് പോര്‍ട്ടുകളും ടര്‍ബോചാര്‍ജറും ഫയര്‍വാളിനെ അഭിമുഖീകരിക്കുമ്പോള് ഇന്‍ടേക്കുകള് ഇപ്പോള് മുന്നിലാണ്. ഇത് എഞ്ചിന് ബേയ്ക്കുള്ളിലെ വായുപ്രവാഹത്തിന് ഗുണം ചെയ്യും, ഇത് തണുപ്പിനെ സഹായിക്കുകയും ചെയ്യുന്നു. ഘര്‍ഷണം കുറയ്ക്കാന് സഹായിക്കുന്ന റോളര് ബെയറിംഗുകള് ടര്‍ബോചാര്‍ജറിന്റെ സവിശേഷതയാണ്, എക്സ്ഹോസ്റ്റ് വാല്‍വുകള് വലുതാണ്, ഇത് എക്സ്ഹോസ്റ്റ് വാതകങ്ങളുടെ ഒഴുക്ക് വര്‍ദ്ധിപ്പിക്കുന്നു.\nനിര്‍ദ്ദിഷ്ട ഉല്‍പ്പാദനം വര്‍ദ്ധിപ്പിക്കാന് സഹായിക്കുന്ന രണ്ട്-ഘട്ട ഫ്യൂവല് ഇഞ്ചക്ഷന് സംവിധാനവും എഞ്ചിനുണ്ട്. ഇതിനര്‍ത്ഥം, A45 S-ന്റെ ബോണറ്റിന് കീഴിലുള്ള 2.0-ലിറ്റര് എഞ്ചിന് 104 bhp/സിലിണ്ടര് അല്ലെങ്കില് 208 bhp/ലിറ്ററിന്റെ ഒരു പ്രത്യേക ഔട്ട്പുട്ട് നല്‍കുന്നുവെന്നാണ്. കൂടാതെ, മറ്റെല്ലാ AMG എഞ്ചിനുകളെയും പോലെ, AMG-യുടെ 'വണ് മാന് വണ് എഞ്ചിന്' തത്ത്വശാസ്ത്രമനുസരിച്ച് ഓരോ A45 S എഞ്ചിനും ഒരു ടെക്‌നീഷ്യന് അസംബിള് ചെയ്യുന്നു.\nഎഞ്ചിന് കണക്കുകളിലേക്ക് വന്നാല് മെര്‍സിഡീസ് AMG A45 S ഇപ്പോള് 6,750 rpm-ല് 421 കുതിരശക്തിയും 5,000-5,250 rpm-ല് 421 Nm torque ഉം സൃഷ്ടിക്കുന്നു. നാല് ചക്രങ്ങളിലേക്കും പവര് അയക്കുന്ന 8 സ്പീഡ് ഡ്യുവല് ക്ലച്ച് ഓട്ടോമാറ്റിക് ഗിയര്‍ബോക്‌സുമായി എഞ്ചിന് ജോടിയാക്കിയിരിക്കുന്നു.\nA45 S-ല് ആറ് ഡ്രൈവിംഗ് മോഡുകള് ഉണ്ട് - സ്ലിപ്പറി (നനഞ്ഞ കാലാവസ്ഥയുള്ള ഡ്രൈവിംഗിന്), കംഫര്‍ട്ട് (സാധാരണ A-ക്ലാസ് ഇഷ്ടപ്പെടുന്ന ഡ്രൈവര്‍ക്ക്), സ്പോര്‍ട് (എല്ലാ ദിവസവത്തേയ്ക്കും) സ്പോര്‍ട്ട് + (അല്‍പ്പം കൂടുതല് വേഗത ഇഷ്ടപ്പെടുന്നവര്‍ക്ക്), റേസ് (എല്ലാ പോപ്പുകളും ബാംഗ്സും ആഗ്രഹിക്കുന്നവര്‍ക്ക്), ഇന്‍ഡിവിജ്വല് (സാധാരണ യാത്ര ആഗ്രഹിക്കുന്നവര്‍ക്ക്).\nഅതോടൊപ്പം തന്നെ മെര്‍സിഡീസ് ഒരു ഡ്രിഫ്റ്റ് മോഡും വാഹനത്തില് ചേര്‍ത്തിട്ടുണ്ട്, അത് ആക്ടിവേറ്റ് ചെയ്യുമ്പോള് A45 S അതിന്റെ ടയറുകളില് എളുപ്പത്തില് മാറ്റം പ്രകടമാക്കുകയും ചെയ്യുന്നു.\nവെറും 3.9 സെക്കന്‍ഡിനുള്ളില് 0-100 കിലോമീറ്റര് വേഗത വാഹനം കൈവരിക്കുകയും ചെയ്യുന്നു. ഉയര്‍ന്ന വേഗത മണിക്കൂറില് 278 കിലോമീറ്ററാണെന്നും മെര്‍സിഡീസ് AMG അവകാശപ്പെടുന്നു.\nഎല്ലാവരും ചോദിക്കുന്ന ഒരു ചോദ്യമാണ് മെര്‍ഡീസ് AMG A45 S-ന്റെ ഡ്രൈവിംഗ് അനുഭവം എങ്ങനെയാണെന്ന്?. ഈ അനുഭവം ലഭിക്കണമെങ്കില്, റേസ് മോഡിലേക്ക് മാറുക, എക്സ്ഹോസ്റ്റ് വാല്‍വുകള് തുറക്കാന് സ്റ്റിയറിംഗ് വീലിലെ ബട്ടണില് ക്ലിക്ക് ചെയ്യുക.\nഉടന് തന്നെ AMG A45 S-ന്റെ ഡൈവിംഗ് അനുഭവം നിങ്ങള്‍ക്ക് മനസ്സിലാക്കാന് സാധിക്കും. ചീറ്റപ്പുലിയെപ്പോലെ വേഗത്തിലാണ് കാര് നീങ്ങുന്നത്. പോപ്പുകളും ബാംഗ്സും ഉച്ചത്തിലാകുന്നു, മുകളിലേക്കും താഴേക്കും ഷിഫ്റ്റുകളില് കൂടുതല് പ്രകടമാകുകയും ചെയ്യും.\nAMG A45 S എന്നത് നേര്‍രേഖയിലുള്ള വേഗത മാത്രമല്ല, ഞങ്ങള് 230km/h ന് മുകളിലുള്ള വേഗതയില് NATRAX ഹൈ-സ്പീഡ് ട്രാക്കിലൂടെ മറികടക്കുകയും ചെയ്തിരുന്നു. നിങ്ങള് ആഗ്രഹിക്കുന്നിടത്തോളം വേഗത്തില് പോകാനുള്ള ആത്മവിശ്വാസം വാഹനം നല്‍കുകയും ചെയ്യും. അഡാപ്റ്റീവ് ഡാംപറുകള് മാജിക് പോലെ പ്രവര്‍ത്തിക്കുകയും ചെയ്യുന്നു.\nMercedes benz amg a45 s first drive review impressions features and specifications in malayalam


ജനമനസ്സ് ഇടതുമുന്നണിക്കൊപ്പം ; ‘മഴവിൽ സഖ്യ’ത്തെ അട്ടിമറിച്ചു | Kerala | Deshabhimani | Thursday May 19, 2022\nകേരള ജനത എൽഡിഎഫിനൊപ്പമെന്ന് തെളിയിച്ച് ഉപതെരഞ്ഞെടുപ്പ് ഫലം. പല വാർഡുകളിലും യുഡിഎഫ്–- ബിജെപി അവിശുദ്ധ സഖ്യം പൊളിച്ചാണ് എൽഡിഎഫ് വെന്നിക്കൊടി പാറിച്ചത്. യുഡിഎഫുമായുള്ള പരസ്യമായ വോട്ടുകച്ചവടത്തിലൂടെ മൂന്നു സീറ്റിൽ ബിജെപി കഷ്ടിച്ച് കടന്നുകൂടി. സിൽവർലൈൻ കടന്നുപോകുന്ന പഞ്ചായത്തുകളായ കണ്ണൂർ മുഴപ്പിലങ്ങാട്ടും തൃശൂർ മുരിയാടിലും എൽഡിഎഫിന് കലക്കൻ ജയം. തെരഞ്ഞെടുപ്പു പ്രവർത്തനത്തിനിടെ കോൺഗ്രസും ബിജെപിയും പദ്ധതിക്കെതിരെ ഒളിഞ്ഞും തെളിഞ്ഞും വ്യാപക പ്രചാരണം നടത്തിയിരുന്നു. കെ–- റെയിൽ ഒരു കാരണവശാലും അംഗീകരിക്കാനാകില്ലെന്നും ഈ തെരഞ്ഞെടുപ്പ് എൽഡിഎഫിന് താക്കീതായി മാറണമെന്നായിരുന്നു പ്രചാരണം. കെപിസിസി പ്രസിഡന്റ് സുധാകരന്റെ കാർമികത്വത്തിൽ കെ–- റെയിൽ വിരുദ്ധ സമരത്തിന്റെ പേരിൽ കല്ലുപറിക്കൽ സമരാഭാസംതന്നെ മുഴപ്പിലങ്ങാട് അരങ്ങേറി. എന്നിട്ടും ബിജെപി–- യുഡിഎഫ്–- എസ്‌ഡിപിഐ ‘മഴവിൽ സഖ്യ’ത്തെ അട്ടിമറിച്ച് എൽഡിഎഫ് നേടിയ വിജയം തിളക്കമുള്ളതായി. മുരിയാട് പഞ്ചായത്തിലെ തുറവങ്കാട് വാർഡിലാണ് എൽഡിഎഫ് ജയിച്ചത്.\nകോഴിക്കോട് കൊടുവള്ളി നഗരസഭയിലെ 14–--ാം ഡിവിഷനിൽ കഴിഞ്ഞ തവണത്തേക്കാൾ ഭൂരിപക്ഷം വർധിപ്പിച്ചാണ് വാരിക്കുഴിത്താഴത്ത് സീറ്റ് എൽഡിഎഫ് നിലനിർത്തിയത്. സിപിഐ എമ്മിന് 418 വോട്ടിന്റെ ഭൂരിപക്ഷം ലഭിച്ചു. പാലക്കാട് ഉപതെരഞ്ഞെടുപ്പ് നടന്ന രണ്ടു വാർഡിലും സിപിഐ എം സ്ഥാനാർഥികൾക്ക് ജയം. പല്ലശന പഞ്ചായത്തിലെ 11–-ാം വാർഡ് കൂടല്ലുർ ബിജെപിയിൽനിന്ന് തിരിച്ചുപിടിച്ചു. ചെർപ്പുളശേരി നഗരസഭ 23–-ാം വാർഡ് കോട്ടക്കുന്നിൽ 419 വോട്ടിന്റെ ഭൂരിപക്ഷത്തിലാണ് വിജയിച്ചത്.\nമലപ്പുറത്ത് മൂന്ന് വാർഡിലേക്കുള്ള തെരഞ്ഞെടുപ്പിൽ രണ്ടിടത്ത് യുഡിഎഫും ഒന്നിൽ എൽഡിഎഫും ജയിച്ചു. വള്ളിക്കുന്ന് പഞ്ചായത്ത് ഒമ്പതാം വാർഡ് പരുത്തിക്കാട് യുഡിഎഫിൽനിന്ന് എൽഡിഎഫ് പിടിച്ചെടുത്തു. 280 വോട്ടിന്റെ ഭൂരിപക്ഷത്തിനാണ് വിജയിച്ചത്. ആലങ്കോട് പഞ്ചായത്തിലെ ഉദിനുപറമ്പ് വാർഡ് യുഡിഎഫ് നേടി. കണ്ണമംഗലം പഞ്ചായത്തിലെ 19–-ാം വാർഡ് യുഡിഎഫ് നിലനിർത്തി.\nഇടുക്കിയിൽ മൂന്നു വാർഡിൽ രണ്ടിടത്ത് എൽഡിഎഫും ഒരിടത്ത് എൻഡിഎയും വിജയിച്ചു. യുഡിഎഫിന്റെ 30 വർഷത്തെ കുത്തക തകർത്ത് ഉടുമ്പന്നൂർ പഞ്ചായത്ത് 12–-ാം വാർഡ് വെള്ളാന്താനത്ത് എൽഡിഎഫ് 231 വോട്ടിന് ജയിച്ചു. അയ്യപ്പൻകോവിൽ പഞ്ചായത്ത് നാലാം വാർഡിൽ എൽഡിഎഫ് 78 വോട്ടിന്റെ ഭൂരിപക്ഷത്തിൽ വാർഡ് നിലനിർത്തി.\nഇടമലക്കുടി പതിനൊന്നാം വാർഡ് ബിജെപി നിലനിർത്തി. കോൺഗ്രസിന് കഴിഞ്ഞതവണത്തേക്കാൾ നേർപകുതി വോട്ടാണ് ലഭിച്ചത്.\nപത്തനംതിട്ടയിൽ മൂന്നു വാർഡിൽ രണ്ടിടത്തും എൽഡിഎഫിനാണ് ജയം. റാന്നി അങ്ങാടിയിൽ എൽഡിഎഫ് ഭൂരിപക്ഷം നേടി. ഇതോടെ പഞ്ചായത്ത് ഭരണം എൽഡിഎഫിന് ലഭിച്ചു. റാന്നിയിൽ എൽഡിഎഫ് 179 വോട്ടിനാണ് ജയിച്ചത്. കൊറ്റനാട്ട് എൽഡിഎഫിനും യുഡിഎഫിനും 297 എന്ന നിലയില് തുല്യ വോട്ടാണ് ലഭിച്ചത്. ടോസിലാണ് വിജയിയെ തെരഞ്ഞെടുത്തത്. കോന്നിയിൽ യുഡിഎഫ് സിറ്റിങ് സീറ്റ് നിലനിർത്തി.\nകൊല്ലത്ത് ആറു വാർഡിൽ അഞ്ചും എൽഡിഎഫിന്. വെളിയം പഞ്ചായത്തിലെ കളപ്പില വാർഡ് 269 വോട്ടിനും ക്ലാപ്പന പഞ്ചായത്തിലെ ക്ലാപ്പന കിഴക്ക് 379 വോട്ടിനും എൽഡിഎഫ് നിലനിർത്തി. ആര്യങ്കാവ് പഞ്ചായത്തിലെ കഴുതുരുട്ടി വാർഡ് ബിജെപിയിൽനിന്ന് സിപിഐ എം 245 വോട്ടിന് പിടിച്ചെടുത്തു. പെരിനാട് നാന്തിരിക്കൽ വാർഡ് 365 വോട്ടിനും ശൂരനാട് വടക്ക് സംഗമം വാർഡ് 169 വോട്ടിനും യുഡിഎഫിൽനിന്ന് എൽഡിഎഫ് പിടിച്ചെടുത്തു. വെളിനല്ലൂരിലെ മുളയറച്ചാൽ വാർഡിൽ യുഡിഎഫ് വിജയിച്ചു.\nഎറണാകുളത്ത് ആറു വാർഡ് ഉപതെരഞ്ഞെടുപ്പിൽ ട്വന്റി 20 ഭരിക്കുന്ന കുന്നത്തുനാട് 11–-ാം വാർഡ് (വെമ്പിള്ളി) യുഡിഎഫിൽനിന്ന് എൽഡിഎഫ് പിടിച്ചെടുത്തു. കൊച്ചി കോർപറേഷൻ 62–--ാം ഡിവിഷൻ (എറണാകുളം സൗത്ത്) ബിജെപിയും നെടുമ്പാശേരി പഞ്ചായത്ത് അത്താണി ടൗൺ, വാരപ്പെട്ടി പഞ്ചായത്ത് ആറാം വാർഡ് (മൈലൂർ) എന്നിവ കോൺഗ്രസും നിലനിർത്തി. തൃപ്പൂണിത്തുറ നഗരസഭ 11–-ാം വാർഡ് ഇളമനത്തോപ്പിലും 46–--ാം വാർഡ് പിഷാരി കോവിലും യുഡിഎഫ് ബിജെപിക്ക് വോട്ട് മറിച്ചു വിജയിപ്പിച്ചു.\nകണ്ണൂർ ജില്ലയിൽ അഞ്ചിൽ മൂന്നിടത്തും എൽഡിഎഫ് വിജയിച്ചു. പയ്യന്നൂർ നഗരസഭയിലെ മുതിയലം, കുറുമാത്തൂർ പഞ്ചായത്തിലെ പുല്ലാഞ്ഞിയോട്, മുഴപ്പിലങ്ങാട് തെക്കേകുന്നുമ്പ്രം വാർഡുകളിലാണ് എൽഡിഎഫ് ജയിച്ചത്. കോർപറേഷനിലെ കക്കാട് വാർഡ് യുഡിഎഫും മാങ്ങാട്ടിടം പഞ്ചായത്തിലെ നീർവേലി ബിജെപിയും നിലനിർത്തി. മുതിയലത്ത് 828 വോട്ട് ഭൂരിപക്ഷത്തോടെയുള്ള എൽഡിഎഫ് വിജയം സിപിഐ എമ്മിനെതിരെയുള്ള നുണപ്രചാരകർക്കുള്ള മറുപടിയായി.\nആലപ്പുഴയിൽ രണ്ടു വാർഡിൽ എൽഡിഎഫും യുഡിഎഫും ഓരോന്നുവീതം നേടി. ഭരണിക്കാവ് ബ്ലോക്ക് പഞ്ചായത്ത് മണയ്ക്കാട് ഡിവിഷനിൽ എൽഡിഎഫ് കഴിഞ്ഞ തവണത്തേക്കാൾ നാലിരട്ടി ഭൂരിപക്ഷത്തിനാണ് ജയിച്ചത്. ഇവിടെ കഴിഞ്ഞ തവണ 2119 വോട്ട് നേടിയ ബിജെപിക്ക് ഇക്കുറി കിട്ടിയത് 1446 വോട്ട്. മണ്ണഞ്ചേരി പഞ്ചായത്ത് മൂന്നാം വാർഡിൽ യുഡിഎഫ് വിജയിച്ചു. മണ്ണഞ്ചേരിയിൽ ബിജെപിക്ക് ലഭിച്ചത് 58 വോട്ട്. കഴിഞ്ഞ തവണ 346 വോട്ട് കിട്ടിയിരുന്നു.\nതിരുവനന്തപുരത്ത് നാലു വാർഡിലേക്ക് നടന്ന ഉപതെരഞ്ഞെടുപ്പിൽ എൽഡിഎഫിനും യുഡിഎഫിനും രണ്ടിടത്ത് ജയം. അതിയന്നൂർ പഞ്ചായത്തിലെ കണ്ണറവിള, നാവായിക്കുളത്തെ മരുതിക്കുന്ന് വാർഡുകൾ എൽഡിഎഫ് നേടി. പൂവാർ പഞ്ചായത്തിലെ അരശുംമൂട്ടിൽ ബിജെപി സഹായത്തോടെ യുഡിഎഫ് വിജയിച്ചു. കല്ലറ പഞ്ചായത്തിലെ കൊടിതൂക്കിയ കുന്ന് യുഡിഎഫ് നിലനിർത്തി.\nകോട്ടയത്ത് ഏറ്റുമാനൂർ നഗരസഭയിലെ അമ്പലം വാർഡ് ബിജെപി നിലനിർത്തി. യുഡിഎഫ് മൂന്നാം സ്ഥാനത്തായി.\nതൃശൂരിൽ ആറിൽ നാലിടത്തും എൽഡിഎഫിനാണ് ജയം. തൃക്കൂർ ആലേങ്ങാട് വാർഡ് എൽഡിഎഫ് യുഡിഎഫിൽനിന്ന് പിടിച്ചെടുത്തു. വടക്കാഞ്ചേരി നഗരസഭയിലെ ഒന്നാംകല്ല്, ഇരിങ്ങാലക്കുട ബ്ലോക്ക് ആനന്ദപുരം ഡിവിഷനിലും എൽഡിഎഫിനാണ് ജയം. കുഴൂർ പഞ്ചായത്തിലെ കുഴൂർ സീറ്റ് യുഡിഎഫ് നിലനിർത്തി.


#LoksabhaElection2019 : വാരണാസിയിൽ മോദിക്ക് ആര് വെല്ലുവിളി ഉയർത്തും? - Oneindia Malayalam\n#LoksabhaElection2019 : വാരണാസിയിൽ മോദിക്ക് ആര് വെല്ലുവിളി ഉയർത്തും?\nപ്രധാനമന്ത്രി നരേന്ദ്ര മോദി മത്സരിക്കുന്ന മണ്ഡലം എന്ന നിലയിലാണ് വാരണണാസി ശ്രദ്ധിക്കപ്പെടുന്നത്. അതിന് മുമ്പ് മുരളി മനോഹര് ജോഷിയുടെ മണ്ഡലം എന്ന നിലയില് പ്രശസ്തമായിരുന്നു ഇവിടം. പക്ഷേ മോദി എത്തിയതോടെയാണ് വാരണാസി ഏറ്റവും പ്രശസ്തമാകുന്നത്.\nuttar pradesh varanasi narendra modi


ലോക സിനിമയിലൂടെ: LOCKE - English\nLOCKE - English\nഇവാന് ലോക്ക് എന്ന കണ്‍സ്ട്രക്ഷന് മാനേജര് തന്റെ ജീവിതത്തിന്റെതന്നെ ഗതി തീരുമാനിക്കുന്ന ചില നിര്‍ണ്ണായക നിമിഷങ്ങളിലൂടെ കടന്നുപോയിക്കൊണ്ടിരികുകയാണ്. അയാളുടെ മേല്‍നോട്ടത്തില് കമ്പനിയുടെ അതി ബ്രഹുത്തായ ഒരു നിര്‍മ്മാണ പ്രോജക്റ്റ് പുരോഗമിച്ചുകൊണ്ടിരിക്കുന്നു. വളരെ പ്രധാനമായ കോണ്ക്രീറ്റിഗ് വര്‍ക്ക് നടക്കുന്ന രാത്രിയില് വര്‍ക്ക് സൈറ്റ് ഉപേക്ഷിച്ച്, മറ്റെന്തിനേക്കാളും തനിക്ക് പ്രധാനമെന്ന് തോന്നിയ ഒരു ലക്ഷ്യ സ്ഥാനത്തേക്ക് അയാള് യാത്ര ചെയ്യുകയാണ്. ബര്‍മിംഗ്ഹാമിലെ ജോലി സ്ഥലത്തു നിന്നും ലണ്ടനിലെ ആശുപത്രിയിലേക്ക് ഇവാന് ലോക്ക് ഡ്രൈവ് ചെയ്യുന്ന രണ്ടു മണിക്കൂര് നേരത്തെ സംഭവവികാസങ്ങളാണ് സിനിമ. ആദ്യാവസാനം സ്ക്രീനില് ടോം ഹാര്‍ഡി അവതരിപ്പിക്കുന്ന ഒറ്റയാള് കഥാപാത്രം മാത്രം. കാറിലിരുന്ന് അയാള് കൈകാര്യംചെയ്യുന്ന 36 ഫോണ് സംഭാഷണങ്ങലിലൂടെയാണ് കഥ പുരോഗമിക്കുന്നത്.\nകണ്‍സ്ട്രക്ഷന് മാനേജരുടെ ഉത്തരവാദിത്വത്തെ നിരന്തരം ഓര്‍മ്മപ്പെടുത്തുന്ന മേലധികാരി, വീട്ടില് അയാളെ പ്രതീക്ഷിച്ചിരിക്കുന്ന ഭാര്യ, അന്നേദിവസം അയാള്‍ക്കൊപ്പം ഫുട്ബോള് മാച്ച് കാണാന് ആവേശത്തോടെ കാത്തിരിക്കുന്ന മൂത്ത മകന്. ഇവരെയൊക്കെ അവഗണിച്ച് അകലെയുള്ള ആശുപത്രിയില് അയാളുടെ സാമീപ്യം കാംക്ഷിച്ചിരിക്കുന്ന മറ്റൊരു സ്ത്രീയുടെ അടുത്തേക്കാണ് ഇവാന് കാറോടിച്ചു പോകുന്നത്. ആ സ്ത്രീ അയാളുടെ കുഞ്ഞിനെ പ്രസവിക്കാനുള്ള തയ്യാറെടുപ്പിലാണ്. അതുതന്നെയാണ് പ്രശ്നങ്ങളെ ഏറ്റവും സങ്കീര്‍ണ്ണമാക്കുന്നത്.\nവസ്തുതകള് ഭാര്യയോട് വെളിപ്പെടുത്തിയതുകൊണ്ടും മേലധികാരിയുടെ വാക്കിനെ ധിക്കരിച്ചതുകൊണ്ടും യാത്രചെയ്യുന്ന രണ്ടു മണിക്കൂറിനുള്ളില് അയാള്‍ക്ക് ജോലിയും കുടുംബവും നഷ്ടമാകുന്നു. ഇവാന് ലോക്ക് ഉത്തരവാദിത്തങ്ങളില് നിന്ന് ഒളിച്ചോടുന്ന ആളല്ല. അയാള് ഡ്രൈവ് ചെയ്യുന്ന വാഹനത്തിന്എപ്പോള് വേണമെങ്കിലും തൊട്ടടുത്ത യു-ടെണിലൂടെ ശാന്തമായ തന്റെ പഴയ ജീവിതത്തിലേക്കൊരു തിരിച്ചുപോക്ക് സാധ്യമാണ്. സ്റ്റിയറിങ്ങും മനസ്സും തന്റെ നിയന്ത്രണത്തിലാണെന്ന് ബോധ്യമുള്ള അയാളെ നയിക്കുന്നത് ശരിയെന്ന് വിശ്വസിക്കുന്ന ചില മൂല്യങ്ങളാണ്. ജീവിതത്തെ മുന്നോട്ടു നയിക്കുന്നത് കൃത്യസമയത്ത് എടുക്കുന്ന തീരുമാനങ്ങളാണ്. പലപ്പോഴും അയാളുടെ സംഭാഷണങ്ങളില് ‘we can fix it.’ എന്ന സാങ്കേതികച്ചുവയുള്ള പ്രയോഗം കടന്നു വരാറുണ്ട്. എന്തിനും പരിഹാരമുണ്ട്. വര്‍ക്ക് സൈറ്റിലെ കെട്ടഴിഞ്ഞു പോകുന്ന ഇരുമ്പു കമ്പികള്‍ക്കും ഇഴയകലുന്ന കുടുംബ ബന്ധങ്ങള്‍ക്കും. സൈറ്റിലെ കോണ്‍ക്രീറ്റിഗ് ജോലികള് ശുഭകരമായി പര്യവസാനിക്കും എന്ന് അയാള് ഉറപ്പു വരത്തുന്നുണ്ട്. അനിശ്ചിതത്വത്തിലും ഒരു നേര്‍ത്ത പ്രതീക്ഷ ബാക്കിയാക്കി പിറന്നുവീണ കുട്ടിയുടെ കരച്ചിലോടെയാണ് സിനിമ അവസാനിക്കുന്നത്.\nത്രില്ലര് സിനിമകളുടെ പടയൊരുക്കങ്ങള് ഒന്നുമില്ലാതെ, ഒരു വാഹനത്തെ കേന്ദ്രീകരിച്ച് റിയലിസ്റ്റിക്കായി ചിത്രീകരിച്ചിരിക്കുന്ന സിനിമ ഒരു നിമിഷം പോലെ മടുപ്പുളവാക്കില്ല. പരിമിതമായ പശ്ചാത്തല സാധ്യതകളെ ബുദ്ധിപരമായി ഉപയോഗപ്പെടുത്തി മികച്ച ദൃശ്യാനുഭവം പകര്‍ന്നു നല്‍കാന് തിരക്കഥാകൃത്തും സംവിധായകനുമായ സ്റ്റീവന് നൈറ്റിന് സാധിച്ചിട്ടുണ്ട്. ഇവാന് ലോക്കിന്റെ മനോസംഘര്‍ഷങ്ങളെ ഏറ്റവും തനിമയോടെ പകര്‍ത്തിയ നായകന് ടോം ഹാര്‍ഡി തന്നെ സിനിമയുടെ കേന്ദ്രബിന്ദു. 2013 ലെ ഈ യു.കെ റിലീസ് ചിത്രം പ്രേക്ഷക പ്രീതിയും നിരൂപക പ്രശംസയും പിടിച്ചുപറ്റുകയുണ്ടായി.\nPosted by Joselet Joseph at 10:00 AM\nLabels: English Movies, Tom Hardy, നിരൂപണം, സിനിമ\nMuralee Mukundan , ബിലാത്തിപട്ടണം March 28, 2016 at 12:49 PM\nത്രില്ലര് സിനിമകളുടെ പടയൊരുക്കങ്ങള്\nഒന്നുമില്ലാതെ, ഒരു വാഹനത്തെ കേന്ദ്രീകരിച്ച്\nറിയലിസ്റ്റിക്കായി ചിത്രീകരിച്ചിരിക്കുന്ന സിനിമ ഒരു\nനിമിഷം പോലെ മടുപ്പുളവാക്കില്ല. പരിമിതമായ പശ്ചാത്തല\nസാധ്യതകളെ ബുദ്ധിപരമായി ഉപയോഗപ്പെടുത്തി മികച്ച ദൃശ്യാനുഭവം\nപകര്‍ന്നു നല്‍കാന് തിരക്കഥാകൃത്തും സംവിധായകനുമായ സ്റ്റീവന് നൈറ്റിന് സാധിച്ചിട്ടുണ്ട്.


Manjalamkuzhi Ali: കേരള മുസ്ലിം ഹിസ്റ്ററി കോണ്‍ഫറന്‍സ് ഉദ്ഘാടനം\nകേരള മുസ്ലിം ഹിസ്റ്ററി കോണ്‍ഫറന്‍സ് ഉദ്ഘാടനം\n(ജെഡിടി ഇസ്ലാം കോംപ്ലക്സ്, വെള്ളിമാടുകുന്നു, കോഴോക്കോട്)\nതികച്ചും അക്കാദമിക് തല്‍പ്പരരായ സമൂഹത്തിന് മുന്നിലാണ് ഞാന് നില്‍ക്കുന്നത്. ചരിത്രത്തിന്റെ വര്‍ത്തമാനങ്ങള് കൃത്യതയോടെ പറയാനും പഠിപ്പിക്കാനും കഴിയുന്ന പ്രമുഖരുടെ നിര വേദിയിലും സദസ്സിലുമുണ്ട്. ഇതുപോലൊരു പണ്ഡിത സമ്പന്നമായ സദസ്സ് ഉദ്ഘാടനം ചെയ്യാന് അവസരം ലഭിച്ചതില് സന്തോഷം. കേരള മുസ്ലിം ചരിത്രമെന്ന വിശാലമായ വിഷയത്തെക്കുറിച്ച് ചര്‍ച്ച ചെയ്യുമ്പോള് പറയാതെ പോവരുതാത്ത ചില കാര്യങ്ങള് ഓര്‍മ്മപ്പെടുത്തുക മാത്രമാണ് ഞാന് ചെയ്യുന്നത്.\nകേരള മുസ്ലിംകളുടെ ചരിത്രവും രാഷ്ട്രീയവും സാംസ്കാരിക ജീവിതവുമെല്ലാം ലോകത്തെ അക്കാദമിക് സമൂഹത്തിന് എക്കാലത്തും വളരെ പ്രധാനപ്പെട്ട പഠനവിഷയങ്ങളായിരുന്നു. ഒരുപക്ഷെ ഇത്രയധികം പഠനവിഷയമായ ഒരു ജനസമൂഹം ലോകത്ത് വേറെ കാണില്ല. റോളണ്ട് ഇ മില്ലര്, ഫിലിപ്പോ ഒസലോ തുടങ്ങി നിരവധി ചരിത്ര, സാമൂഹ്യ ശാസ്ത്ര പണ്ഡിതര് ആധികാരികമായിതന്നെ ഇത് രേഖപ്പെടുത്തിയിട്ടുണ്ട്.\nഇന്ത്യയില് ഇസ്ലാമിന്റെ ആരംഭം കേരളത്തിലാണെന്ന് വലിയൊരു വിഭാഗം ചരിത്രകാരന്‍മാരും വിശ്വസിക്കുന്നത്. പ്രവാചകന്റെ കാലത്തുതന്നെ ഇസ്ലാം കേരളത്തിലെത്തിയിട്ടുണ്ടെന്ന് ഇവര് കരുതുന്നു. ഏഴാം നൂറ്റാണ്ടിന്റെ അവസാന കാലത്ത് കേരളത്തില് ഇസ്ലാം മതം എത്തിയെന്നാണ് കരുതുന്നത്. എന്നാല് ഒരു സമൂഹമെന്ന നിലയില് ഇസ്ലാം വികാസം പ്രാപിക്കുന്നത് 12.-13 നൂറ്റാണ്ടുകളിലാണ്.ലോകത്തെ കച്ചവടകേന്ദ്രങ്ങളില് കോഴിക്കോടിന് വലിയ സ്ഥാനമുണ്ടായിരുന്നു. കിഴക്കും പടിഞ്ഞാറും സംഗമിക്കുന്ന വ്യാപാരകേന്ദ്രമായിരുന്നു മുസരിസ്. മറ്റാരേക്കാളും മുമ്പേ ഇന്ത്യന്‍മഹാസമുദ്രത്തിന്റെ കച്ചവട ആധിപത്യം അറബികള്‍ക്കുണ്ടായിരുന്നു. അറബികളുമായുള്ള ഈ ബന്ധം കേരള മുസ്ലിംകളുടെ മതവിസ്വാശം, ജീവിതരീതി, ഭാഷ, സാഹിത്യം എന്നിവയിലെല്ലാം പ്രകടമാണ്. തദ്ദേശീയ ജനവിഭാഗങ്ങളുമായി അത് സൃഷ്ടിച്ച സൌഹാര്‍ദ്ദം പ്രധാനമാണ്. അറബികള്‍ക്കുശേഷം വന്ന പോര്‍ച്ചുഗീസുകാരും ഫ്രഞ്ചുകാരും ഇംഗ്ലീഷുകാരുമെല്ലാം തദ്ദേശീയ ജനതക്കുമേല് ആധിപത്യം സ്ഥാപിച്ചവരാണ്, എന്നാല് അറബികള് അതൊരിക്കലും ചെയ്തില്ല.\n12മുതല് 16 -ാം നൂറ്റാണ്ടുവരെയുള്ള കേരള മുസ്ലിംകളുടെ ചരിത്രം സാമൂതിരിയുടെ ചരിത്രവുമായി ബന്ധപ്പെട്ടതാണ്. സാമ്പത്തികമായും സാംസ്കാരികമായും ഇരുവിഭാഗങ്ങള്‍ക്കും ഗുണപ്രദമായിരുന്നു ഈ ബന്ധം. ത്യാഗനിര്‍ഭരമായ ഒരു ചെറുത്തുനില്‍പ്പിന്റെ ചരിത്രംകൂടി കേരള മുസ്ലിംകള്‍ക്കുണ്ട്. പോര്‍ച്ചുഗീസ് ആധിപത്യത്തിനെതിരെ സാമൂതിരിക്കൊപ്പം ചേര്‍ന്ന് മരക്കാര്‍മാര് നടത്തിയ പോരാട്ടം ചരിത്രത്തിലെ നാഴികക്കല്ലാണ്. ഒരു നൂറ്റാണ്ടുകാലത്തോളം കേരളത്തില് രാഷ്ട്രീയാധികാരം സ്ഥാപിക്കാന് അവര്‍ക്ക് കഴിഞ്ഞില്ല. ബ്രിട്ടീഷുകാര്‍ക്കെതിരെ നടത്തിയ ധീരോദാത്തമായ ചെറുത്തുനില്‍പ്പ്. മുസ്ലിം ചരിത്രത്തിന്റെ താളുകളില് സ്വര്‍ണ്ണത്തിളക്കമാണ് മലബാര് കലാപം.\nസാമ്രാജ്യത്വ വിരുദ്ധ മനസ്സാണ് മുസ്ലിംകള് വിശേഷിച്ച് മലബാറിലെ മുസ്ലിംകള്‍ക്ക് ഉണ്ടായിരുന്നത്. സ്വാഭാവികമായും തിരുവിതാംകൂറിലും കൊച്ചിയിലും നേരിട്ടതിനെക്കാള് പതിന്മടങ്ങ് പ്രതിബന്ധങ്ങള് ബ്രിട്ടീഷുകാര്‍ക്ക് മലബാറിലുണ്ടായി. അതുകൊണ്ടുതന്നെ സാമ്രാജ്യത്വപക്ഷപാതികളായ ചരിത്രകാരന്‍മാര് മുസ്ലിംകളെ അക്രമകാരികളായി ചിത്രീകരിച്ചു. മതമൌലികതയാണ് ഇതിന്റെ പിന്നിലെന്ന് അധിക്ഷേപിച്ചു. തീര്‍ച്ചയായും മതം ഈ പോരാട്ടങ്ങള്‍ക്ക് പ്രചോദനമായിട്ടുണ്ട്. പക്ഷേ, മതമായിരുന്നില്ല അവരുടെ ലക്ഷ്യം. സ്വാതന്ത്ര്യമെന്ന ലക്ഷ്യത്തിലേക്കുള്ള പോരാട്ടങ്ങള്‍ക്ക് മതം ഊര്‍ജ്ജം നല്‍കിയെന്നുമാത്രം.\nഅമിതമായ ദേശസ്നേഹത്തില്‍നിന്ന് ഉടലെടുത്ത ബ്രിട്ടീഷ് വിരോധം അവരെ നാടുകടത്തുന്നതില് കലാശിച്ചു. സാമ്രാജ്യത്വ വിരുദ്ധ സമീപനം ഇംഗ്ലീഷ് ഭാഷയോടുപോലും മടുപ്പുണ്ടാക്കി. പുരോഗമന തല്‍പ്പരരായ രാജാക്കന്‍മാരുടെ കീഴില് തെക്കന്‍കേരളം വളര്‍ന്നപ്പോള് മലബാര് പിന്നോട്ടുപോയി. ചുരുക്കത്തില് 1947 സ്വാതന്ത്യം ലഭിക്കുമ്പോള് മലബാറും തെക്കന് കേരളവും തമ്മില് വിദ്യാഭ്യാസത്തിലുള്ള അന്തരം നൂറുവര്‍ഷമായി മാറിയിരുന്നു. 1864ല് തിരുവനന്തപുരത്ത് യൂണിവേഴ്സിറ്റി കോളജ് വന്നു, മുസ്ലിം നവോത്ഥാനത്തിന് നാഴികക്കല്ലായ ഫാറൂഖ് കോളജ് സ്ഥാപിച്ചത് 1948ലാണ്. ഈ അന്തരം മാറ്റിയെടുക്കാന് മുസ്ലിം നേതാക്കളും രാഷ്ട്രീയ നേതൃത്വവും നടത്തിയ ശ്രമങ്ങള് ഫലംകണ്ടുതുടങ്ങി. വിദ്യാഭ്യാസത്തെക്കുറിച്ച് വ്യക്തികള്‍ക്കും സമുദായ സംഘടനകള്‍ക്കും ബോധമുണ്ടായതാണ് മാറ്റങ്ങളുടെ തുടക്കം. ഖാഇദെ മില്ലത്ത് മുഹമ്മദ് ഇസ്മായില് സാഹിബും കെ.എം. സീതിസാഹിബും സി.എച്ച്. മുഹമ്മദ്കോയാ സാഹിബും ഉള്‍പ്പടെയുള്ളവരുടെ ദീര്‍ഘവീക്ഷണത്തോടെയുള്ള നേതൃത്വം കേരളത്തിലെ മുസ്ലിംകളുടെ സാമൂഹ്യജീവിതംതന്നെ മാറ്റിമറിച്ചു. 1970കളുടെ തുടക്കത്തിലുണ്ടായ ഗള്‍ഫ് കുടിയേറ്റം മുസ്ലിം ചരിത്രം മാറ്റിയെഴുതി. സമ്പത്ത് മാത്രമല്ല, സാമൂഹ്യവും വിദ്യാഭ്യാസപരവുമായ മുന്നേറ്റങ്ങള്‍ക്ക് ഇത് വഴിയൊരുക്കി. പട്ടിക്കാട് ജാമി നൂരിയ്യ, ചെമ്മാട് ദാറുല്‍ഹുദ, ശാന്തപുരം ഇസ്ലാഹിയ, കാരന്തൂര് മര്‍ക്കസ്, ഫറോക്ക് കോളജ് റൌലത്തുല് ഉലൂം തുടങ്ങി ഒട്ടേറെ സ്ഥാപനങ്ങള് വിദ്യാഭ്യാസ മുന്നേറ്റത്തിന് വഴിയൊരുക്കി. 1968 ല് മലപ്പുറം ജില്ല രൂപീകരിക്കുമ്പോള് നിലവാരമുള്ള വിദ്യാഭ്യാസ സ്ഥാപനങ്ങളുടെ എണ്ണം പൂജ്യമായിരുന്നു. എന്നാല് എല്ലാ മല്‍സരപരീക്ഷകളിലും കേരളത്തിന്റെ മുന്നിലെത്താന് ജില്ലക്ക് കഴിഞ്ഞുതുടങ്ങി. കാലിക്കറ്റ് സര്‍വ്വകലാശാലയും അലിഗഡ് ഓഫ് ക്യാമ്പസും ഇപ്പോള് മലയാളം സര്‍വ്വകലാശാലയും ജില്ലയുടെ വിദ്യാഭ്യാസ നേട്ടത്തിന്റെ അടയാളങ്ങളാണ്.\nസാമ്പത്തികാവസ്ഥയില് മുസ്ലിം സമുദായം മുന്നിലെത്തിയിട്ടുണ്ട് എന്നത് വസ്തുതയാണ്. ഇതുപറയുമ്പോള് നബിവചനം ഓര്‍ത്തുപോവുകയാണ്-*നിങ്ങള്‍ക്ക് ദാരിദ്ര്യം വരുന്നതിനെക്കുറിച്ച് എനിക്ക് ഭയമില്ല. മറിച്ച് െഎശ്വര്യം വരുന്നതിലാണ്*. സമ്പത്ത് കിടമല്‍സരത്തിനും ദൈവസ്മരണ അകറ്റുന്നതിനും വഴിയൊരുക്കുമെന്നാണ് ഈ വചനത്തിന്റെ ഉള്ളടക്കം. പൂര്‍വ്വികരുടെ സംഭാവനകള് പലതും കൈമോശം വരുന്നതിന്റെ ലക്ഷണങ്ങള് ഇന്ന് പ്രകടമാണ്. അവര് രൂപപ്പെടുത്തിയ െഎക്യബോധം നഷ്ടപ്പെടുത്തുകയും ഭിന്നതയിലേക്ക് നീങ്ങുകയും ചെയ്യുന്നതില് സമുദായ സ്നേഹികളുടെ ദുഖം നേതൃത്വങ്ങള് തിരിച്ചറിയണം. പള്ളികളും മദ്രസകളുമായി ബന്ധപ്പെട്ട അവകാശ തര്‍ക്കങ്ങളില്ലാത്ത കോടതികള് കേരളത്തിലില്ലാതായിരിക്കുന്നു. കലഹങ്ങള് അവസാനിക്കാതെ നന്‍മകളുണ്ടാവില്ല. തര്‍ക്കങ്ങള് പരിഹരിക്കുന്നതിലാണ് ഒരുമ കാണിക്കേണ്ടത്. സമുദായങ്ങള് തമ്മില് എന്ന പോലെ സമുദായങ്ങള്‍ക്കുള്ളിലും െെഎക്യം വേണം. മതേതരത്വത്തിലൂന്നിയ രാഷ്ട്രീയ ഏകീകരണവും ആവശ്യമാണ്. അത്തരം നീക്കങ്ങള്‍ക്ക് തുടക്കമാവാന് ഇതുപോലുള്ള സംവാദങ്ങള്‍ക്കും സെമിനാറുകള്‍ക്കും കഴിയട്ടെയെന്ന് ആശംസിക്കുന്നു.\nPosted by Manjalamkuzhi Ali at 12:25 PM\nപെരിന്തല്‍മണ്ണയില് 10 കോടിയുടെ കോടതി സമുച്ചയം രണ്...\n948 കോടിയുടെ നഗരപദ്ധതികള്‍ക്ക് അംഗീകാരം\nപ്ളാസ്റ്റിക്കുകള് ഇനി റോഡില് ...പദ്ധതി ഉദ്ഘാടനം ...\nസ്നേഹം നിറച്ച് സ്നേഹസംഗമയാത്രകള്


'മോഹന്‍ലാല് നടനല്ല, ബിസിനസുകാരന്; ഇരട്ടത്താപ്പ്, തീയേറ്റര് ഉടമകളെ വഞ്ചിച്ചു'; തുറന്നടിച്ച് ഫിയോക്ക് | 'Mohanlal is not an actor, he isabusinessman\n'മോഹന്‍ലാല് നടനല്ല, ബിസിനസുകാരന്; ഇരട്ടത്താപ്പ്, തീയേറ്റര് ഉടമകളെ വഞ്ചിച്ചു'; തുറന്നടിച്ച് ഫിയോക്ക്\nവിസ്മയകരമായ പ്രകടനം മൊബൈലിലൂടെ ആരാധകര് കാണുമെന്ന് വിശ്വസിക്കുന്നില്ല\nബിഗ് ബജറ്റ് ചിത്രം മരക്കാര് അറബിക്കടലിന്റെ സിംഹം ഒടിടി റിലീസിന് നല്‍കിയ തീരുമാനത്തില് തുറന്നടിച്ച് ഫിയോക്ക് പ്രസിഡന്റ് വിജയകുമാര്. മോഹന്‍ലാല് എന്ന ബിസിനസുകാരനാണ് തീരുമാനത്തിന് പിന്നിലെന്ന് വിജയകുമാര് പറഞ്ഞു. മോഹന്‍ലാല് എന്ന ബിസിനസുകാരന് വളരുകയാണ്. സൂഫിയും സുജാതയും ഒടിടിയില് പോയപ്പോള്, സിനിമ തിയേറ്ററുകളില് കാണാനുള്ളതാണെന്ന് മോഹന്‍ലാല് അഭിപ്രായപ്പെട്ടിട്ടുണ്ട്. അതേ മോഹന്‍ലാലാണ് ഇന്ന് സ്വന്തം ചിത്രം ഒടിടിക്ക് നല്‍കിയതെന്ന് വിജയകുമാര് റിപ്പോര്‍ട്ടര് ടിവിയോട് പറഞ്ഞു.\nവിജയകുമാര് പറഞ്ഞത്: ''മരക്കാര് എന്ന ചിത്രത്തിന്റെ പിന്നില് സാമ്പത്തിക കാര്യങ്ങള് മാത്രമല്ല ഉള്ളത്. ആന്റണി എന്ന ബിസിനസുകാരന് മാത്രമല്ല അതിന്റെ പിന്നിലുളളത്. മോഹന്‍ലാല് എന്ന ഒരു കലാകാരനുണ്ട്. പ്രതിഭാകരനായ ഒരു സംവിധായകനുണ്ട്. അതിന്റെ അണിയറയിലും അരങ്ങിലും ഒരുപാട് വ്യക്തിത്വങ്ങളുണ്ട്. ഇവരുടെയൊക്കെ മുഖങ്ങളും പ്രകടനങ്ങളും ബിഗ് സ്‌ക്രീനില് കാണണോ മൊബൈല് ഫോണ് സ്‌ക്രീനില് കാണണോ എന്ന് അവര് തീരുമാനിക്കണം. മോഹന്‍ലാല് എന്ന വലിയ നടന് അദ്ദേഹത്തിന്റെ വിസ്മയകരമായ പ്രകടനം മൊബൈലിലൂടെ ആരാധകര് കാണുമെന്ന് ഞാന് വിശ്വസിക്കുന്നില്ല.''\n''മോഹന്‍ലാല് എതിര്‍ക്കാത്തതിന്റെ കാരണം മോഹന്‍ലാല് കലാകരാന് എന്നതിനെക്കാള് ഉപരിയായി ബിസിനസുകാരനായി എന്നതാണ്. മോഹന്‍ലാല് എന്ന ബിസിനസുകാരന് വളരുകയാണ്. 2019 ഡിസംബറില് സൂഫിയും സുജാതയും ഒടിടിയില് പോയപ്പോള്, സിനിമ എന്നത് തിയേറ്ററുകളില് കാണാനുള്ളതാണെന്ന് മോാഹന്‍ലാല് അഭിപ്രായപ്പെട്ടിട്ടുണ്ട്. ഒടിടിക്കെതിരെ അന്ന് ശബ്ദം ഉയര്‍ത്തിയ സിനിമാതാരം മോഹന്‍ലാലാണ്. സിനിമ തിയേറ്ററുകള്‍ക്ക് ഉള്ളതാണെന്നാണ് അദ്ദേഹം അന്ന് പറഞ്ഞത്. എന്നാണ് ഈ അഭിപ്രായം തിരിഞ്ഞത്. ഞങ്ങളുമായി ഇടപാട് നടന്നിട്ടുണ്ടെന്ന് ആമസോണിനെ അറിയിച്ചിട്ടുണ്ട്. അതുകൊണ്ടാണ് അഡ്വാന്‍സ് തിരിച്ചുകൊടുത്തത്. തിയേറ്റര് ഉടമകള് കഴിഞ്ഞ രണ്ടു വര്‍ഷമായി വഞ്ചിക്കപ്പെടുകയാണ്.''\nമോഹന്‍ലാലിനെ കേന്ദ്ര കഥാപാത്രമാക്കി പ്രിയദര്‍ശന് സംവിധാനം ചെയ്ത ചിത്രത്തിന്റെ ബജറ്റ് 100 കോടിയാണ്. തന്റെ ജീവിതത്തിലെ ഏറ്റവും ചിലവേറിയ സിനിമയാണിതെന്ന് സംവിധായകന് പ്രിയദര്‍ശന് പറഞ്ഞിരുന്നു. ആശിര്‍വാദ് സിനിമാസിന്റെ ബാനറില് ആന്റണി പെരുമ്പാവൂര്, സന്തോഷ് ടി കുരുവിള, റോയ് സി ജെ എന്നിവരാണ് ചിത്രം നിര്‍മ്മിക്കുന്നത്. മലയാളത്തിന് പുറമെ ഹിന്ദി, തമിഴ് തെലുങ്ക്, കന്നട എന്നീ ഭാഷകളിലും ചിത്രം റിലീസ് ചെയ്യും. മഞ്ജു വാര്യര്, സുനില് ഷെട്ടി, പ്രഭു, കീര്‍ത്തി സുരേഷ് എന്നിവരാണ് ചിത്രത്തിലെ മറ്റു പ്രധാന കഥാപാത്രങ്ങള്. അനില് ശശിയും പ്രിയദര്‍ശനും ചേര്‍ന്നാണ് ചിത്രത്തിന്റെ തിരക്കഥ നിര്‍വ്വഹിച്ചിരിക്കുന്നത്.


മുട്ട് തേയ്മാനമുള്ളവർക്ക് മഞ്ഞളില് നിന്ന് വേര്‍തിരിച്ചെടുത്ത സത്ത് നല്‍കി: മുട്ടുവേദനയ്ക്ക് മഞ്ഞള് ആശ്വാസം; കണ്ടെത്തലുമായി മലയാളി ഗവേഷകന് | Sathyam Online\nമുട്ട് തേയ്മാനമുള്ളവർക്ക് മഞ്ഞളില് നിന്ന് വേര്‍തിരിച്ചെടുത്ത സത്ത് നല്‍കി: മുട്ടുവേദനയ്ക്ക് മഞ്ഞള് ആശ്വാസം; കണ്ടെത്തലുമായി മലയാളി ഗവേഷകന്\nപ്രായമായവരിൽ കൂടുതലായി കണ്ടുവരുന്ന പ്രധാന രോഗമാണ് സന്ധിവാതം മൂലമുള്ള മുട്ടു വേദന. എന്നാൽ മുട്ടുവേദനയ്ക്ക് ശാശ്വത പരിഹാരം കണ്ടെത്തിയിരിക്കുകയാണ് മലയാളി ഗവേഷകൻ.\nവേദനയ്ക്ക് മഞ്ഞൾ ഫലപ്രദമാണെന്ന് ഓസ്‌ട്രേലിയയിലെ യൂണിവേഴ്‌സിറ്റി ഓഫ് ടാസ്‌മേനിയയുടെ മെൻസിസ് ഇൻസ്റ്റിറ്റ്യൂട്ട് ഓഫ് മെഡിക്കൽ റിസർച്ചിൽ ഗവേഷകനായ ഡോ. ബെന്നി ആന്റണി ഈത്തക്കാട്ടെന്ന മലപ്പുറംകാരൻ കണ്ടെത്തിയത്.\nബെന്നിയും സംഘവും നടത്തിയ പഠനം അമേരിക്കൻ കോളജ് ഓഫ് ഫിസിഷ്യൻസിന്റെ ഔദ്യോഗിക ജേണലായ അനൽസ് ഓഫ് ഇന്റേണൽ മെഡിസിനിൽ ഇടം നേടി.\nമുട്ട് തേയ്മാനമുള്ള 70 പേരെ കണ്ടെത്തി അവരിൽ 35 പേർക്ക് മഞ്ഞളിൽ നിന്ന് വേർതിരിച്ചെടുത്ത സത്ത് നൽകുകയാണ് ചെയ്തത്. ബാക്കി 35 പേർക്ക് മഞ്ഞൾ സത്ത് പോലെയുള്ള മരുന്നും നൽകി. മൂന്ന് മാസം ഇവരെ നിരീക്ഷിച്ചു. മഞ്ഞൾ സത്ത് കഴിച്ച 35 പേർക്ക് മറ്റുള്ളവരിൽ നിന്ന് വേദനയ്ക്ക് കൂടുതൽ ശമനമുണ്ടെന്ന് കണ്ടെത്തിയതായി ഡോ. ബെന്നി പറഞ്ഞു.\nമഞ്ഞളിൽ നിന്ന് കുർകുമിൻ, പോളി സാക്രൈഡ് എന്നിവ വേർതിരിച്ചെടുത്താണ് ബെന്നിയുടെ നേതൃത്വത്തിലുള്ള സംഘം പരീക്ഷണം നടത്തിയത്. ഇതിനായി 20 ശതമാനം കുർകുമിനും 80 ശതമാനം പോളി സാക്രൈഡുമാണ് വേർതിരിച്ചെടുത്തത്.\nഅതേസമയം സന്ധിവാതത്തിന് പ്രത്യേകിച്ച് മരുന്ന് കണ്ടെത്തിയിട്ടില്ല. അതുകൊണ്ടുതന്നെ മഞ്ഞളിന് മുട്ടു വേദനയ്ക്ക് ചെറിയ ശമനമെങ്കിലും ഉണ്ടാക്കാൻ സാധിക്കുന്നുണ്ടെങ്കിൽ അതൊരു വലിയ മാറ്റം സൃഷ്ടിക്കുമെന്നാണ് മനസിലാക്കുന്നതെന്ന് ബെന്നി പറഞ്ഞു.


ശ്രീലങ്കയ്ക്കെതിരായ ഏകദിന, ട്വന്റി-20 പരമ്പരയ്ക്കുള്ള ഇന്ത്യൻ ടീമിനെ പ്രഖ്യാപിച്ചു. ശിഖർ ധവാനാണ് ക്യാപ്റ്റൻ. മലയാളി താരങ്ങളായ സഞ്ജു സാംസണും ദേവ്ദത്ത് പടിക്കലും ടീമിലുണ്ട്. വിരാട് കോലിയുടെ നേതൃത്വത്തിലുള്ള ഇന്ത്യൻ ടീം ഇംഗ്ലണ്ട് പര്യടനത്തിലായതിനാൽ ഇന്ത്യയുടെ യുവടീമാകും ശ്രീലങ്കയെ നേരിടുക.\nജൂലായ് 13-ന് ആരംഭിക്കുന്ന പരമ്പരയ്ക്കുള്ള ടീമിനെയാണ് പ്രഖ്യാപിച്ചത്. മൂന്ന് വീതം ഏകദിന മത്സരങ്ങളും ട്വന്റി-20 മത്സരങ്ങളുമാണ് പരമ്പരയിലുള്ളത്. കൊളംബോ അന്താരാഷ്ട്ര ക്രിക്കറ്റ് സ്റ്റേഡിയത്തിൽ വെച്ചാണ് എല്ലാ മത്സരങ്ങളും.\nമുതിർന്ന ഓപ്പണർ ശിഖർ ധവാൻ ജൂലൈ 13 ന് ആരംഭിക്കുന്ന 20 അംഗ ഇന്ത്യ ടീമിനെ നയിക്കുന്നത് പ്രതീക്ഷയോടെയാണ് ആരാധകര് ഉറ്റു നോക്കുന്നത്. അടുത്ത മാസം3ഏകദിനങ്ങളിലും3ടി 20 യിലും ഇന്ത്യ ശ്രീലങ്കയെ നേരിടും. ഭുവനേശ്വർ കുമാറിനെ വെസ് ക്യാപ്ടനായി തിരഞ്ഞെടുത്തു. ഹാർദിക് പാണ്ഡ്യ, സഹോദരൻ ക്രുനാൽ പാണ്ഡ്യ എന്നിവരെ ടീമിൽ ഉൾപ്പെടുത്തിയിട്ടുണ്ട്.\nവിജയ് ഹസാരെ ട്രോഫിയിലെയും ഇന്ത്യൻ പ്രീമിയർ ലീഗിന്റെ ആദ്യ പകുതിയിലെയും തകർപ്പൻ പ്രകടനത്തിനു ശേഷമാണ് പൃഥ്വി ഷാ ടീമിലേക്ക് തിരഞ്ഞെടുക്കപ്പെട്ടത്. ഇന്ത്യൻ പ്രീമിയർ ലീഗ് സീസണിൽ രാജസ്ഥാൻ റോയൽസിനൊപ്പം അരങ്ങേറ്റം കുറിച്ച ഫാസ്റ്റ് ബൗളർ ചേതൻ സകരിയയ്ക്കും കന്നി ഇന്ത്യ കോൾ അപ്പ് ലഭിച്ചു.\nഅഖിലേന്ത്യാ സീനിയർ സെലക്ഷൻ കമ്മിറ്റി ജൂലൈ മാസത്തിൽ നടക്കാനിരിക്കുന്ന3മത്സരങ്ങളുള്ള ഏകദിന പരമ്പരയ്ക്കും3മത്സരങ്ങളുള്ള ടി 20 ഐ പരമ്പരയ്ക്കുമാണ് ഇന്ത്യൻ ടീമിനെ തിരഞ്ഞെടുത്തത്. എല്ലാ മത്സരങ്ങളും കൊളംബോയിലെ ആർ പ്രേമദാസ അന്താരാഷ്ട്ര ക്രിക്കറ്റ് സ്റ്റേഡിയത്തിൽ നടക്കും.\nകുൽദീപ് യാദവ്, യുസ്വേന്ദ്ര ചഹാലിനൊപ്പം ടീമിൽ ഇടം നേടിയിട്ടുണ്ട്. ഇഷാൻ കിഷൻ, സഞ്ജു സാംസൺ എന്നീ രണ്ട് വിക്കറ്റ് കീപ്പർമാരെ ഇന്ത്യ തിരഞ്ഞെടുത്തു. ഇംഗ്ലണ്ടിനെതിരായ പരമ്പരയിൽ ഇഷാൻ തന്റെ ടി 20 ഐ കരിയറിന് മികച്ച തുടക്കം കുറിച്ചിരുന്നു.\n2021 ഐ‌പി‌എല്ലിന്റെ ആദ്യ പകുതിയിൽ പാഡിക്കൽ ടൂർണമെന്റിൽ തന്റെ ആദ്യ സെഞ്ച്വറി നേടിയിരുന്നു. ചെന്നൈ സൂപ്പർ കിംഗ്സിനായി ഓപ്പൺ ചെയ്ത യുവ റുതുരാജ് ഗെയ്ക്വാഡും അടുത്ത മാസം ശ്രീലങ്കയുമായി ഏറ്റുമുട്ടും.\nഇന്ത്യന് ടീം: ശിഖർ ധവാൻ (ക്യാപ്റ്റൻ), പൃഥ്വി ഷാ, ദേവ്ദത്ത് പാഡിക്കൽ, രുതുരാജ് ഗെയ്ക്വാഡ്, സൂര്യകുമാർ യാദവ്, മനീഷ് പാണ്ഡെ, ഹാർദിക് പാണ്ഡ്യ, നിതീഷ് റാണ, ഇഷാൻ കിഷൻ (വിക്കറ്റ് കീപ്പർ), സഞ്ജു സാംസൺ (വിക്കറ്റ്-കീപ്പർ) ചഹർ\nനെറ്റ് ബൗളർമാർ : ഇഷാൻ പോറൽ, സന്ദീപ് വാരിയർ, അർഷദീപ് സിംഗ്, സായ് കിഷോർ, സിമാർജിത് സിംഗ്.


Palarivattom bridge corruption: follow up | ഞാൻ മാത്രമായി എങ്ങനെ അഴിയെണ്ണും! ഇബ്രാഹിം കുഞ്ഞിന് എതിരായ ആരോപണം കടുപ്പിച്ച് ടി.ഒ.സൂരജ്; തുക മുൻകൂർ നൽകാൻ ഉത്തരവിട്ടത് മുൻ പൊതുമരാമത്ത് മന്ത്രി തന്നെ; തുക അനുവദിക്കാൻ ശുപാർശ ചെയ്തത് റോഡ്‌സ് ആൻഡ് ബ്രിഡ്ജസ് ഡെവലപ്‌മെന്റ് കോർപറേഷൻ കേരള എംഡി മുഹമ്മദ് ഹനീഷ്; പ്രതികരണം കോടതിയിൽ ഹാജരാക്കാൻ കൊണ്ടുപോകുമ്പോൾ; പാലാരിവട്ടം മേൽപ്പാലം അഴിമതിക്കേസിൽ ഇബ്രാഹിം കുഞ്ഞിന്റെ അറസ്റ്റിനായി കളമൊരുങ്ങുമ്പോൾ കൂടുതൽ കുരുക്കുകൾ - MarunadanMalayalee.com\nSeptember 19, 201909:48 AM IST Permalink\nകൊച്ചി: പാലാരിവട്ടം പാലം അഴിമതിയിൽ മുൻ മന്ത്രി വി കെ ഇബ്രാഹിം കുഞ്ഞിനെ കുരുക്കിലാക്കി ആരോപണം കടുപ്പിച്ച് ടി.ഒ.സൂരജ്. തുക മുൻകൂർ നൽകാൻ ഉത്തരവിട്ടത് മുന്മന്ത്രിയാണെന്ന് സൂരജ് ടെലിവിഷൻ ചാനലിനോട് പറഞ്ഞു. റോഡ്‌സ് ആൻഡ് ബ്രിഡ്ജസ് ഡെവലപ്പ്‌മെന്റ് കോർപ്പറേഷൻ കേരളയുടെ എംഡിയായിരുന്ന മുഹമ്മദ് ഹനീഷാണ് തുക അനുവദിക്കാൻ ശുപാർശ ചെയ്തതെന്നും സൂരജ് പറഞ്ഞു. കോടതിയിൽ ഹാജരാക്കാൻ കൊണ്ടുപോകുമ്പോഴാണ് സൂരജ് ഇങ്ങനെ പ്രതികരിച്ചത്. മുൻ പൊതുമരാമത്ത് സെക്രട്ടറിയായ ടി ഒ സൂരജ് അടക്കമുള്ളവരുടെ റിമാൻഡ് കാലാവധി ഇന്ന് അവസാനിക്കുകയാണ്. റിമാൻഡ് പുതുക്കുന്നതിനായി പ്രതികളെ ഇന്ന് വിജിലൻസ് കോടതിയിൽ ഹാജരാക്കും. മൂവാറ്റുപുഴ വിജിലൻസ് കോടതി ഇന്ന് അവധിയായതിനാൽ കൊച്ചിയിൽ നടക്കുന്ന ക്യാമ്പ് സിറ്റിങ്ങിലേക്കാണ് സൂരജ് അടക്കമുള്ളവരെ കൊണ്ടുവരുന്നത്.


സാമ്പത്തികസംവരണം: എതിര്‍ത്ത് വോട്ട് ചെയ്തത്3എം.പിമാര് മാത്രം\nമുന്നോക്ക വിഭാഗത്തിലെ പിന്നാക്കക്കാര്‍ക്കുള്ള സാമ്പത്തിക സംവരണ ഭരണഘടനാ ഭേദഗതി ബില്ലിനെ ലോക്സഭയില് എതിര്‍ത്തത് ആകെ3എം.പിമാര് മാത്രം.\nമുന്നോക്ക വിഭാഗത്തിലെ പിന്നാക്കക്കാര്‍ക്കുള്ള സാമ്പത്തിക സംവരണ ഭരണഘടനാ ഭേദഗതി ബില്ലിനെ ലോക്സഭയില് എതിര്‍ത്തത് ആകെ3എം.പിമാര് മാത്രം. മുസ്ലിം ലീഗിന്റെ പി.കെ കുഞ്ഞാലിക്കുട്ടി, ഇ.ടി മുഹമ്മദ് ബഷീര്, എ.ഐ.എം.ഐ.എം അദ്ധ്യക്ഷന് അസദുദ്ദീന് ഒവൈസി എന്നിവരായിരുന്നു ബില്ലിനെ എതിര്‍ത്ത് വോട്ട് ചെയ്തത്.\nആകെ 326 വോട്ടുകളില് ബി.ജെ.പിയും കോണ്‍ഗ്രസും സി.പി.ഐ.എമ്മും അടക്കമുള്ളവരുടെ 323 വോട്ടുകളും ബില്ലിന് അനുകൂലമായി. കോണ്‍ഗ്രസും സിപിഎമ്മും എന്.സി.പിയും ബില്ലിനെ പിന്തുണച്ചു. എ.ഐ.എ.ഡി.എം.കെയും തൃണമൂല് കോണ്‍ഗ്രസും വോട്ടെടുപ്പ് ബഹിഷ്ക്കരിച്ചു. ബില് രാജ്യസഭ ഇന്ന് പരിഗണിക്കും.\nസാമ്പത്തിക സംവരണത്തെ അസദുദ്ദീന് ഒവൈസി രൂക്ഷമായി വിമര്‍ശിച്ചു. ''ഇത് അംബേദ്കറോടുള്ള അവഹേളനമാണ്. ഒട്ടും സ്ഥിതിവിവരക്കണക്കുകളില്ലാതെയാണ് ബി.ജെ.പി സര്‍ക്കാര് സംസാരിക്കുന്നത്. സാമ്പത്തിക അടിസ്ഥാനത്തിൽ സംവരണം നൽകാൻ ഭരണഘടന അനുവദിക്കുന്നില്ല.'' ഒവൈസി പറഞ്ഞു.\nദാരിദ്ര നിർമാർജനത്തിന് പലതരത്തിലുള്ള പദ്ധതികൾ നടപ്പിലാക്കാം. എന്നാൽ സംവരണത്തിന് അടിസ്ഥാനം നീതിയാണെന്നും ഭരണഘടന സാമ്പത്തികാടിസ്ഥാനത്തിൽ സംവരണം ഏർപ്പെടുത്താൻ അനുവദിക്കുന്നില്ലെന്നും അദ്ദേഹം കൂട്ടിച്ചേര്‍ത്തു.


പരീക്ഷയില് തോറ്റ ഒമ്പതാം ക്ലാസ് വിദ്യാര്‍ഥിനി ജീവനൊടുക്കി\nWednesday 21 March 2018 10:23 am IST\nമയൂര് വിഹാറിലെ സ്വകാര്യ സ്‌കൂളിലെ വിദ്യാര്‍ഥിനിയാണ് ഇകിഷ. അധ്യാപകര് വിദ്യാര്‍ഥിയുടെമേല് വലിയ സമ്മര്‍ദമാണ് ചലുത്തിയിരുന്നതെന്ന് ഇകിഷയുടെ ബന്ധുക്കള് ആരോപിക്കുന്നു.\nന്യൂദല്‍ഹി: നോയിഡയില് പരീക്ഷയില് തോറ്റതിനു ഒമ്പതാം ക്ലാസ് വിദ്യാര്‍ഥിനി ജീവനൊടുക്കി. പതിനഞ്ചുവയസുകാരിയായ ഇകിഷ രാഘവ് ഷയാണ് ജീവനൊടുക്കിയത്. മയൂര് വിഹാറിലെ സ്വകാര്യ സ്‌കൂളിലെ വിദ്യാര്‍ഥിനിയാണ് ഇകിഷ. അധ്യാപകര് വിദ്യാര്‍ഥിയുടെമേല് വലിയ സമ്മര്‍ദമാണ് ചലുത്തിയിരുന്നതെന്ന് ഇകിഷയുടെ ബന്ധുക്കള് ആരോപിക്കുന്നു.\nചൊവ്വാഴ്ച വൈകുന്നേരം മാതാപിതാക്കള് പുറത്തുപോയ സമയത്താണ് ഇകിഷ ജീവനൊടുക്കിയത്. വീട്ടുകാര് തിരിച്ചെത്തിയപ്പോള് പെണ്‍കുട്ടിയുടെ മുറി പൂട്ടിയിരിക്കുകയായിരുന്നു. വാതില് ചവുട്ടിത്തുറന്ന് അകത്തുകടന്ന ബന്ധുക്കള്, കുട്ടിയെ ഫാനില് തൂങ്ങിയ നിലയില് കണ്ടെത്തുകയായിരുന്നു. ഉടന് തന്നെ ആശുപത്രിയില് പ്രവേശിപ്പിച്ചെങ്കിലും മരണം സ്ഥിരീകരിച്ചു.\nസ്‌കൂളിലെ രണ്ട് അധ്യാപകര്‍ക്കെതിരെ മാതാപിതാക്കള് പരാതി നല്‍കി. ഇവരുടെ സമ്മര്‍ദമാണ് ഇകിഷയുടെ മരണത്തിനു കാരണമെന്ന് പരാതിയില് പറയുന്നു.\nപരീക്ഷയില് വിജയിക്കുന്നതുമാത്രമല്ല മികവ്\nകോപ്പിയടി ആരോപണം; വിദ്യാര്‍ഥിനി ട്രെയിനിനു മുന്നില്‍ചാടി ജീവനൊടുക്കി\nമൂന്നംഗ കുടുംബം ആത്മഹത്യ ചെയ്ത നിലയില്\nക്ലാസ് മുറിയില് വിദ്യാര്‍ത്ഥിക്ക് പാമ്പുകടിയേറ്റു


മകള് മുടിമുറിച്ചതില് പിതാവ് കളിയാക്കി; മകള് നദിയില് ചാടി ആത്മഹത്യ ചെയ്തു - Pravasishabdam\nHome Life Style മകള് മുടിമുറിച്ചതില് പിതാവ് കളിയാക്കി; മകള് നദിയില് ചാടി ആത്മഹത്യ ചെയ്തു\nമകള് മുടിമുറിച്ചതില് പിതാവ് കളിയാക്കി; മകള് നദിയില് ചാടി ആത്മഹത്യ ചെയ്തു\nന്യൂയോര്‍ക്ക്: പിതാവ് മകളുടെ മുടി മുറിച്ച ശേഷം തമാശയ്ക്കായി അതിന്റെ വീഡിയോ എടുത്ത് യൂടുബിലിട്ടതില് മനംനൊന്ത് പെണ്‍കുട്ടി നദിയിലേക്ക് ചാടി ആത്മഹത്യ ചെയ്തു. സിയാറ്റില് വാഷിങ്ടണ് കാരിയായ ഇസബെല് ലക്ഷ്മണ(13) ആണ് പിതാവിന്റെ പരിഹാസത്തില് മനംനൊന്ത് ടക്കോമാ പാലത്തില് നിന്നു ചാടി ആത്മഹത്യ ചെയ്തത്.\nനീളമുള്ള മുടി പരിചരിക്കുന്നതിനുള്ള ബുദ്ധിമുട്ടുകളും, കൂടാതെ പുതിയ ഫാഷനുകളിലേക്കുള്ള താത്പര്യവും ഇസബെല്ലിനു മുടി മുറിച്ചു കളയാനുള്ള ആഗ്രം വര്‍ദ്ധിപ്പിച്ചു. എന്നാല് മകളുടെ നീളമുള്ള സുന്ദരമായ മുടി മുറിക്കുന്നതില് പിതാവിന് അത്രകണ്ട് താത്പര്യം ഉണ്ടായിരുന്നില്ല. പലപ്പോഴും മകള് ഈ ആവശ്യവുമായി നല്ലൊരു ബാര്‍ബര് കൂടിയായ പിതാവിനെ സമീപിച്ചപ്പോഴും അദ്ദേഹം അവളെ അതില് നിന്ന് വിലക്കിയിരുന്നു. എന്നാല് നിര്‍ബന്ധം കൂടി വന്നപ്പോള് അദ്ദേഹം മുടി മുറിച്ചു കൊടുക്കുകയും അതിനു ശേഷം അതിന്റെ വീഡിയോ എടുത്ത് തമാശയ്ക്ക് യൂടൂബില് പ്രദര്‍ശിപ്പിക്കുകയുമുണ്ടായി.\nവീഡിയോയില് അദ്ദേഹം ‘ഇതുകൊണ്ട് ഗുണമില്ല എന്ന് നിന്നോട് എത്രപ്രാവശ്യം പറഞ്ഞു” എന്ന് ചോദിക്കുന്നതും അതിന് മകള്2പ്രാവശ്യമെന്ന് വളരെ പതിഞ്ഞ ശബ്ദത്തില് മറുപടി നല്‍കുന്നതും കേള്‍ക്കാം. കൂടാതെ അദ്ദേഹം മുറിച്ചിട്ട മുടിയുടെ വീഡിയോയും എടുത്ത് യൂടൂബില് ഇട്ടു. ആ വീഡിയോ അദ്ദേഹം യൂടൂബില് പ്രദര്‍ശിപ്പിച്ചതില് ഹൃദയം വേദനിച്ച അവള് പിന്നീട് അധികമൊന്നും ആലോചിച്ചില്ല; ടക്കോമ നദിയിലേക്ക് എടുത്തുചാടി. പിന്നീട് ഇസബെലിനെ അവിടെ നിന്നും രക്ഷിച്ച് ആശുപത്രിയില് എത്തിച്ചെങ്കിലും ജീവന് രക്ഷിക്കാനായില്ല.\nസംഭവശേഷം യൂടൂബ് വീഡിയോ ഡിലീറ്റ് ചെയ്തിരുന്നു. പിന്നീട് പെണ്‍കുട്ടിയുടെ ശവസംസ്കാരത്തിനും കുടുബത്തെ സഹായിക്കുന്നതിനുമായി ഒരു ഇസബെല്ലിന്റെ സുഹൃത്ത് ജെസബെല് ആണ് വിഡിയോ യൂടൂബില് പ്രദര്‍ശിപ്പിച്ചത്.\nPrevious articleമാഗി ന്യൂഡില്‍സിന്റെ വില്പന നെസ്‌ലെ നിര്‍ത്തി\nNext articleഷാര്‍ജയില് പള്ളികളുടെ മുന്‍പില് കാറ് നിര്‍ത്തുന്നവര്‍ക്ക് നാളെമുതല് പിഴ


എത്രനാളെന്നുവെച്ചാ ജോലിക്ക് പോവാതിരിക്കുക? എന്നു തുടങ്ങിയതാ ഈ കൊറോണ ജീവിക്കണ്ടേ? | Short Story | manoramaonline\nജെൻസി ഷിബു April 21, 2021 12:37 PM IST\nRepresentative Image. Photo Credit : Josu Ozkaritz / Shutterstock.com\nകൊച്ചു കൊച്ചു സന്തോഷങ്ങളുടെ രാജകുമാരി (കഥ)\nകുഞ്ഞേ ....ഭദ്ര കുഞ്ഞേ... ഒന്ന് അവിടെ നിക്ക് ഒരൂട്ടം പറയട്ടെ…. സർജറി വാർഡിന്റെ വളവ് തിരിഞ്ഞപ്പോഴാണ് വളരെ പരിചിതമായ ആ സ്വരം ഭദ്രയുടെ കാതിൽ എത്തിയത്. വിളിയും ആ ശൈലിയും കാതിൽ എത്തിയപ്പോള്‍ത്തന്നെ തിരിഞ്ഞു നോക്കാതെ ഭദ്രയ്ക്ക് ആളെ മനസ്സിലായി. വൽസേടത്തി !!\nഭദ്രയുടെ വീട്ടിൽ ഒരു വർഷം മുമ്പുവരെ പുറം ജോലികൾ ചെയ്തു കൊണ്ടിരുന്ന സ്ത്രീ. അമ്മ വിളിക്കുന്നത് കേട്ടാണ് താനും വൽസേടത്തീ... എന്ന് നീട്ടി വിളിക്കാന് തുടങ്ങിയത്. തനിക്ക് ഓർമ്മവച്ച കാലം മുതൽ അവരാണ് പറമ്പില് എല്ലാ കാര്യങ്ങളും നോക്കിയിരുന്നത് കൂട്ടിന് ദാമുവേട്ടനും കാണും. അവർ ഭാര്യയും ഭർത്താവും ആണ്. അമ്മ എപ്പോഴും പറയും ദാമുവേട്ടനും വൽസേടത്തിയും ചക്കയും വെളിഞ്ഞീനും പോലെയാണെന്ന്. അമ്മ വൽസേടത്തിക്ക് കഴിക്കാനായി എന്തു കൊടുത്താലും ഒരു പങ്ക് ദാമുവേട്ടനായി വൽസേടത്തി മാറ്റി വയ്ക്കും. എത്ര നിർബന്ധിച്ചാലും വൽസേടത്തി കഴിക്കില്ല.\n“എന്തിനാ വൽസേടത്തി അത് എടുത്തുവയ്‌ക്കുന്നത് വേണേൽ ഞാൻ ദാമുവേട്ടന് വേറെ കൊടുക്കാം.”\n“അതൊന്നും വേണ്ട കുഞ്ഞേ. ഞാൻ ഇതീന്ന് കൊടുത്തോളാം അതാ എന്റെ ഒരു സന്തോഷം .’’ ചിരിച്ചുകൊണ്ടാണു വല്‍സേടത്തിയുടെ മറുപടി .\nഎന്തോ വൽസേടത്തിയുടെ ആ സംസാരം അന്നത്തെ പന്ത്രണ്ടു വയസുകാരിയെ വല്ലാതെ ആകർഷിച്ചു. ഒരുദിവസം അമ്മയില്ലാത്തപ്പോൾ വൽസേടത്തിയോട് ചുമ്മാ ചോദിച്ചു എങ്ങനാ വൽസേടത്തിക്കു ഇങ്ങനെ സന്തോഷിക്കാൻ പറ്റണേ? എനിക്കിവിടെ ഒരു സന്തോഷോം ഇല്ല്യാ. അച്ചനും അമ്മയും എപ്പോളും പിണക്കമാണ് .\nഅതിനു മറുപടിയായി തന്റെ നെറ്റിയില് ഒരു മുത്തം തന്നിട്ട് വൽസേടത്തി പറഞ്ഞു “എന്റെ ഭദ്ര കുഞ്ഞേ, ദാ അങ്ങോട്ടു നോക്കിക്കെ ആ പറന്നു പോകുന്ന പൂമ്പാറ്റയെ കണ്ടോ? പല പല നിറങ്ങളാൽ അങ്ങനെ പറന്നു പോകുന്നതു കാണാൻ നല്ല ഭംഗിയല്ലേ. പിന്നെ ദാ ആ പൂത്തു നിക്കുന്ന മൂവാണ്ടൻ മാവിനെ നോക്കിക്കേ എന്തു രസാ കാണാൻ. ദേ ഒരു അണ്ണാറക്കണ്ണന് ചാടിയോടി പോകുന്നു. വാ നമുക്കു അമ്മിണി പശൂന്റെ അടുത്ത് പോകാം. അമ്മിണികുട്ടിക്കു കുറച്ചു പുല്ല് കൊടുത്ത് നമ്മുടെ പൂന്തോട്ടത്തില് വിരിഞ്ഞ റോസാപ്പൂവിനെ പോയി മണത്തു നോക്കാം”.\nഎന്തോ പിന്നീടങ്ങോട്ടുള്ള ഓരോ ദിവസവും ഞാൻ അറിയാതെ സന്തോഷിച്ചു. പ്രകൃതിയിലേക്ക് ഇറങ്ങിച്ചെന്നു കാക്കയോടും പൂച്ചയോടും സംസാരിച്ച് അങ്ങനെ അങ്ങനെ. സ്വന്തം സന്തോഷം സ്വയം കണ്ടെത്തണമെന്ന് പഠിപ്പിച്ച വൽസേടത്തി!\nവൽസേടത്തിയുടെ കണ്ണൊന്നു കലങ്ങിയാൽ ദാമുവേട്ടന് സഹിക്കില്ല, പിന്നെ ആശ്വസിപ്പിക്കാനായി പുറകേ കൂടും. അച്ഛൻ എങ്ങാനും കണ്ടാൽ നല്ല വഴക്കുപറയും “പണിയെടുക്കാതെ കൊഞ്ചിക്കുഴയാനായി ഇങ്ങോട്ട് വരണ്ട. വീട്ടിൽത്തന്നെ ഇരുന്നാൽ മതി”.\nഒരു വർഷം മുൻപ് മകളുടെ നേഴ്സിങ് ഫീസ് അടയ്ക്കാനായി കുറച്ചു കൂലി കൂട്ടി ചോദിച്ചപ്പോള് അച്ഛന് ഇഷ്ടമായില്ല. കൊടുക്കില്ലെന്ന് തീർത്തുപറഞ്ഞു. ഒരാഴ്ച കഴിഞ്ഞപ്പോഴേക്കും നഗരത്തിൽ ചുമട്ടുതൊഴിലാളിയായി ദാമുവേട്ടന് ജോലി കിട്ടി. പിറ്റേദിവസം തന്നെ വൽസേടത്തിയും ജോലി ഉപേക്ഷിച്ചു പോയി. പിന്നീട് എപ്പോളോ കേട്ടു പല വീടുകളിലായി വൽസേടത്തി അടുക്കളപ്പണിക്ക് പോകുവാന്ന്.\nഅച്ഛനും അമ്മയും തമ്മിൽ മിക്കപ്പോഴും വഴക്കാണ്. അച്ഛൻ ഒരു സ്ഥലം വിൽപ്പനകാരനാണ്. സ്ഥലങ്ങള് വെട്ടിപ്പിടിക്കാനും വിൽക്കാനുമുള്ള ഓട്ടത്തിനിടയിൽ അമ്മയെ സ്നേഹിക്കാന് മറന്നതാണോ അതോ മനഃപൂർവം അവഗണിക്കുന്നതാണോ എന്നറിയില്ല.\nവൽസേടത്തിയേയും ദാമുവേട്ടനേയും കുറിച്ച് പറയുമ്പോള് അമ്മയ്ക്ക് ആയിരം നാവാണ് . പറഞ്ഞു പറഞ്ഞ് അവസാനം അമ്മ കണ്ണുകൾ ഇറുക്കി അടയ്ക്കും. ആ സമയത്ത് കൺകോണുകളിൽ മിഴിനീർത്തുള്ളികൾ തത്തികളിക്കുന്നുണ്ടാകും. അതിനർത്ഥം എന്തെന്ന് അന്നത്തെ കുട്ടിഭദ്രക്ക് അറിയില്ലായിരുന്നു. പക്ഷേ ഇന്ന് യൗവ്വനത്തിൽ തിളങ്ങുന്ന ഭദ്ര മനസ്സിലാക്കിയിരിക്കുന്നു അച്ഛനിൽനിന്ന് അമ്മ എന്തൊക്കെയോ ആഗ്രഹിച്ചിരുന്നു. എന്തൊക്കൊയോ കൊച്ചു കൊച്ചു സന്തോഷങ്ങൾ.\n“എന്താ കുഞ്ഞേ ഇങ്ങനെ തുറിച്ചു നോക്കുന്നെ? ഞാൻ വൽസേടത്തി മറന്നുപോയോ?”\nആ ചോദ്യം ഭദ്രയെ ചിന്തകളിൽനിന്നും ഉണർത്തി.\n‘‘അല്ല, വൽസേടത്തി എന്താ ഇവിടെ? എന്തു പറ്റി ?’’\nകുഞ്ഞേ, എനിക്കൊരു കാര്യം പറയാനുണ്ട് കുഞ്ഞിന് തിരക്കാണോ?\nവൽസേടത്തിയുടെ പേടിച്ചരണ്ട ചോദ്യം കേട്ടപ്പോള് തിരക്കെല്ലാം മാറ്റിവെച്ച് വൽസേടത്തിയെ കേൾക്കാൻ തയാറായി.\n‘‘എന്നാ പിന്നെ, ഈ ഡോക്ടർ കുപ്പായം ഇട്ടു കൊണ്ട് ഇവിടെ നിൽക്കണ്ട നമുക്ക് ആ ഒഴിഞ്ഞ കോണിലേക്ക് പോകാം’’ എന്നു പറഞ്ഞു നടക്കുന്ന വൽസേടത്തിയുടെ പിന്നാലെ യാന്ത്രികമായി ഭദ്രയും ചലിച്ചു.\nഅതേ കുഞ്ഞേ, കുഞ്ഞിനു അറിയാമല്ലോ ഈ ചങ്ക് മുഴുവൻ ദാമുവേട്ടനാണെന്ന്. ദാമുവേട്ടന് വയറിളക്കവും ചർദ്ദിയും ആയി ഇന്നലെ ഈ ആശുപത്രിയിൽ ചേർത്തിരിക്കുകയാണ്. ഇതുവരെ കുറവില്ല ഇപ്പോ ആ ‘‘പാവങ്ങളുടെ ഡോക്ടർ’’ പറയാ എനിക്കെതിരെ കേസ് കൊടുക്കുമെന്ന്! എനിക്കാണേൽ ആലോചിച്ചിട്ട് ഒരു മനസ്സമാധാനം ഇല്ല.\n‘‘ആര്? ഡോക്ടർ അയ്പു ആണോ? അദ്ദേഹം എന്റെ എച്ച്.ഒ.ഡി ആണ്.’’\n‘‘അതെന്തു കുന്താ കുഞ്ഞേ?’’ ഓ അതോ എച്ച്.ഒ.ഡി എന്ന് പറഞ്ഞാൽ ഞാൻ ജോലി ചെയ്യുന്ന ഡിപ്പാർട്ട്മെൻറ് ഹെഡ് ആണ് . ഒന്നൂടെ വിശദമായി പറഞ്ഞാൽ അദ്ദേഹം ഞങ്ങളുടെ ഒരു ചെറിയ മുതലാളി. പക്ഷേ അദ്ദേഹം ഞങ്ങൾക്കെല്ലാം ഒരു അച്ഛനെപ്പോലെയാണ് .\nഅല്ല, എന്തിനാ കേസ് കൊടുക്കുന്നത്?\n“അത് പറയാന് വേണ്ടിയാ ഞാൻ കുഞ്ഞിനെ തിരക്കി വന്നത്. എന്റെ കുഞ്ഞേ ഈ കൊറോണ മഹാമാരി കാരണം ഒരു മനസ്സമാധാനം ഇല്ല. ഇന്ന് മാറും നാളെ മാറും ... വർഷം ഒന്ന് കഴിഞ്ഞില്ലേ? മാസ്ക് വെക്കാതെ പുറത്തിറങ്ങില്ല. ദാമുവേട്ടൻ ആണേലും ഞാൻ ആണേലും ജോലി കഴിഞ്ഞു വന്നാൽ കുളിക്കാതെ വീട്ടിൽ കയറില്ല. ഇടയ്ക്കിടക്ക് സോപ്പും വെള്ളവും ഉപയോഗിച്ച് കൈകൾ കഴുകും. അങ്ങനെ ഒരു ദിവസം ടിവിയിൽ ആരോ പറയുന്നത് കേട്ടു ഈ വൈറസിന്റെ മേൽ ഒരുപാടയുണ്ട്. സോപ്പും വെള്ളവും ഉപയോഗിച്ച് കഴുകിയാൽ ഈ പാട വഴുതിപ്പോകും. അങ്ങനെ വൈറസ് ചത്തുപോകും. ഞാൻ പിന്നെ എന്തു വാങ്ങിച്ചാലും സോപ്പും വെള്ളവും ഉപയോഗിച്ച് കഴുകും.\nഓറഞ്ച് ,പഴം ,ആപ്പിൾ അങ്ങനെ കടക്കാര് വെറുതെ കൊടുക്കുന്ന പഴവർഗ്ഗങ്ങൾ ദാമുവേട്ടൻ കൊണ്ടു വരുമ്പോള് ഞാൻ സോപ്പിട്ട് കഴുകിയതിനുശേഷം അതിന്റെ തൊലി കളഞ്ഞാണ് തിന്നാൻ കൊടുക്കുക. പിന്നെ എല്ലാ പ്ലാസ്റ്റിക് കവറും സോപ്പിട്ട് കഴുകും. അങ്ങനെ ഒരു ദിവസം കഴുകിയ കൂട്ടത്തിൽ പപ്പടവും ഉണ്ടായിരുന്നു. അഞ്ച് പാക്കറ്റ് പപ്പടം. നൂറ്റൻപത് രൂപയുടെ മുതൽ അതാ സോപ്പുവെളളത്തിൽ കുളിച്ചു കിടക്കുന്നു!! എന്റെ കുഞ്ഞേ,എങ്ങനെ കളയും? ഞാൻ അത് കഴുകി ഉണക്കി ഇന്നലെ വറുത്തു വെച്ചു.\nചോറുപൊതി കെട്ടിയ കൂട്ടത്തില് പപ്പടവും വച്ചായിരുന്നു. ദാമുവേട്ടൻ പറയുന്നത് ചോറ് കഴിച്ചതിനുശേഷം വയറിളക്കം തുടങ്ങിയതെന്നാണ് പക്ഷേ ഞാൻ കഴിച്ചായിരുന്നു. എനിക്കൊരു കുഴപ്പമില്ല. ഞാൻ ഈ വളിച്ചതും പുളിച്ചതും തിന്നു ശീലിച്ച കാരണം എന്റെ വയറ്റിൽ സോപ്പൊന്നും ഏക്കില്ല. പക്ഷേ ആ പാവങ്ങളുടെ ഡോക്ടർ പറയുന്നത് ഞാൻ എന്തോ വിഷം ഭക്ഷണത്തില് ചേർത്തു എന്ന്. എന്തൊക്കെ പറഞ്ഞാലും കുഞ്ഞേ എന്റെ കണ്ണടഞ്ഞാലും ആ മനുഷ്യന് ഒരു കുഴപ്പവും ഉണ്ടാകരുത് എന്നാണ് എന്റെ പ്രാർത്ഥന. ആ ഞാൻ എങ്ങനെയാണ് ദാമുവേട്ടന് വിഷം കൊടുക്കണത്? കുഞ്ഞല്ലെ പറഞ്ഞത് ആ ഡോക്ടർ അച്ഛനെ പോലെയാണെന്ന് മക്കൾ പറഞ്ഞാൽ ഏത് അച്ഛനാ ചെവി കൊടുക്കാത്തത്? കുഞ്ഞൊന്ന് പറയോ ഞാൻ നിരപരാധിയാണെന്ന്.”\nഏങ്ങലടിച്ചു കരയുന്ന വൽസേടത്തിയോടൊപ്പം എല്ലാ കഥകളും ഡോക്ടർ അയ്‌പുവിനോട് വിശദീകരിച്ചു കഴിഞ്ഞപ്പോള് അദ്ദേഹത്തിന് ഒറ്റ നിർബന്ധം ഇനി ഒരു നിമിഷംപോലും വൽസേടത്തി ആശുപത്രിയില് നിൽക്കാൻ പാടില്ല. അസുഖമെല്ലാം മാറി കഴിയുമ്പോള് ദാമുവേട്ടൻ വീട്ടിലേക്ക് വരും.അവസാനം മനസ്സില്ലാമനസ്സോടെ വൽസേടത്തി വീട്ടിൽ പോയി.\nഒന്നും മനസ്സിലാകാതെ ആശയക്കുഴപ്പത്തിലായിരുന്ന ഭദ്രയോടായി ഡോക്ടർ അയ്പു പറഞ്ഞു ‘‘ഡോക്ടർ ഭദ്ര, യഥാർത്ഥത്തിൽ ആ സ്ത്രീ നിരപരാധിയാണ്. അവരെപ്പോഴും അവരുടെ ഭർത്താവിനെ പരിപാലിച്ചു കൂടെത്തന്നെയുണ്ട്. പിന്നെ രണ്ടു ദിവസം മുൻപ് ദാമുവിന്റെ കൂട്ടുകാരന് കൊറോണ സ്ഥിരീകരിച്ച് ആശുപത്രിയിലാണ്. ഇക്കാര്യം ഭാര്യയോട് പറയാനുള്ള പേടിയും ഭാര്യയെ ഇവിടെ നിന്ന് മാറ്റി നിർത്താനും കൂടിയാണ് ഞാനും കൂടിച്ചേർന്ന് കേസ് എന്നൊക്കെ പറഞ്ഞു ഈ നാടകം കളിച്ചത്. പിന്നെ ദാമുവിന്റെ സ്രവം ടെസ്റ്റിന് കൊടുത്തിട്ടുണ്ട് ഫലം നെഗറ്റീവായാൽ അയാൾക്ക് ഇന്ന് തന്നെ വീട്ടിൽ പോകാം. ഞാൻ ലാബിൽ വിളിച്ചപ്പോൾ ഒരു പത്തു മിനിറ്റ് കൂടി എടുക്കും റിപ്പോർട്ട് ആകാൻ എന്നാണ് പറഞ്ഞത്.’’\nപറഞ്ഞു മുഴുമിപ്പിക്കുന്നതിനു മുമ്പേ ഫോൺ ശബ്ദിച്ചു ദാമുവിന്റെ കൊറോണ ഫലം നെഗറ്റീവെന്ന് സ്ഥിരീകരിച്ചു. വീട്ടിൽ വച്ചു ദാമുവിന് കഴിക്കണ്ട മരുന്നുകള് ഡോക്ടർ അയ്പു വിശദീകരിച്ചു കഴിഞ്ഞപ്പോള് ഒരു അച്ഛനോടുള്ള കരുതലോടെ ഭദ്ര ചോദിച്ചു “ദാമുവേട്ടന് കുറച്ചുനാള് കൂടി ജോലിക്കു പോകാതിരുന്നൂടെ ?”\n“എത്രനാളെന്നുവച്ച കുഞ്ഞേ? എന്നു തുടങ്ങിയതാ ഈ കൊറോണ !! ആഗ്രഹമില്ലാഞ്ഞിട്ടല്ല പോകാതിരുന്നാൽ– എന്റെ മകളുടെ ഫീസ് ആര് കൊടുക്കും ? ഞങ്ങൾ കൊണ്ട വെയിലും മഴയും അവൾ കൊള്ളാനിടവരരുത്. പഠിച്ച് ഒരു തൊഴിലായി സ്വന്തം കാലിൽ നിൽക്കാറായാൽ സ്നേഹിക്കാനും സംരക്ഷിക്കാനും അറിയുന്ന ഒരുവന്റെ കൈ പിടിച്ചു കൊടുക്കണം. അതിനു ഞാൻ ജോലിക്ക് പോയേ മതിയാകൂ. മാസ്ക് വെച്ചും, സാമൂഹിക അകലം പാലിച്ചും സോപ്പും വെള്ളവും ഉപയോഗിച്ച് കൈകൾ കഴുകിയും. അങ്ങനെ നമ്മുടെ സർക്കാർ പറയുന്നപോലെ ധൈര്യപൂർവ്വം മുന്നോട്ട്!!’’\nഎന്തോ ദാമുവേട്ടൻ അത്രയും പറഞ്ഞപ്പോഴേക്കും ഡോക്ടർ അയ്പു പറഞ്ഞു ‘‘എന്തായാലും മോളോട് നന്നായി പഠിക്കാൻ പറയൂ. പിന്നെ ജോലി ,അത് ഈ ആശുപത്രിയിൽ ഇപ്പോളേ ഉറപ്പിച്ചോളൂ.’’\nനിറ കണ്ണുകളോടെ ഡോക്ടർ അയ്പുവിനെ തൊഴുതു കൊണ്ട് ദാമുവേട്ടൻ പറഞ്ഞു ‘നിങ്ങളാണ് യഥാർത്ഥത്തിൽ പാവങ്ങളുടെ ഡോക്ടർ സന്തോഷങ്ങളുടെ കാവൽക്കാരൻ !!\nകൊച്ചു കൊച്ചു സന്തോഷത്തിനായി വലിയ സന്തോഷങ്ങൾ മറ്റുള്ളവർക്കു കൊടുക്കുന്ന സന്തോഷങ്ങളുടെ സൂക്ഷിപ്പുകാരൻ!’\nരണ്ടു ദിവസങ്ങൾക്കു ശേഷം പപ്പടക്കഥ ദാമുവേട്ടനോട് പറഞ്ഞു കഴിഞ്ഞപ്പോള് വൽസേടത്തിക്ക് ഒരു പ്രസവവേദന തീർന്നതു പോലെ തോന്നി. ദാമുവേട്ടനും ഡോക്ടർ അയ്പുവും ചേർന്ന് നടത്തിയ നാടകത്തിന്റെ തിരക്കഥ വൽസേടത്തിയോട് പറഞ്ഞു .\nപിറ്റേദിവസം ചോറുപൊതി കെട്ടുന്ന വൽസേടത്തിയെ നോക്കി ദാമുവേട്ടൻ ചിരിച്ചുകൊണ്ട് പറഞ്ഞു ‘പപ്പടം വേണ്ടാട്ടോ’ ചെറുചിരിയോടെ ചോറുപൊതിയോടൊപ്പം ഒരു ചുടുചുംബനവും ആ കൈകളിൽ കൊടുത്തുക്കൊണ്ട് വൽസേടത്തി ദാമുവേട്ടനെ യാത്രയാക്കി.\nEnglish Summary: Kochu Kochu Santhoshangalude Rajakumari, Malayalam short story


കൊച്ചി വിമാന സര്‍വീസിന് പിന്നാലെ ട്രെയിന് ഗതാഗതവും നിലച്ചു; യാത്ര ഒഴിവാക്കാന് നിര്‍ദ്ദേശം,railway and metro services suspended in kerala1keralaonlinenews.com | Malayalam news, kerala news, onlinenews,\nMonday April 22nd, 2019 - 6:21:am\nകൊച്ചി വിമാന സര്‍വീസിന് പിന്നാലെ ട്രെയിന് ഗതാഗതവും നിലച്ചു; യാത്ര ...\nUpdated: Thursday 16 August 2018 09:29:34 AM\nകൊച്ചി: സംസ്ഥാനത്തിന്റെ വിവിധ ഭാഗങ്ങളില് തുടരുന്ന കനത്ത മഴയും വെള്ളപ്പൊക്കവും ട്രെയിന് ഗതാഗതത്തെയും ബാധിച്ചു. പല ട്രെയിനുകളും പാലക്കാട് വരെയായി വെട്ടിച്ചുരുക്കി.\nഎറണാകുളം ചാലക്കുടി ഭാഗത്തും കൊച്ചിയില്‍നിന്നും തിരുവനന്തപുരത്തേക്കുമുള്ള പല ട്രെയിനുകളും റദ്ദാക്കിയതായാണ് വിവരം. തിരുവനന്തപുരം റെയില്‍വേ സ്റ്റേഷനില്‍നിന്നും ടിക്കറ്റ് നല്‍കുന്നതും നിര്‍ത്തിവെച്ചിട്ടുണ്ട്.\nയാത്രകള് ഒഴിവാക്കാനായാണ് അധികൃതരുടെ നിര്‍ദ്ദേശം. കൊച്ചി മെട്രോ സര്‍വീസുകള് നിര്‍ത്തിവച്ചു. ശബരിമലയിലും പമ്പയിലും ശക്തമായ മഴയും വെള്ളപ്പൊക്കവും നിലനില്‍ക്കുന്നതിനാല് ഇനിയൊരറിയിപ്പുണ്ടാകുന്നതുവരെ ഭക്തര് ശബരിമല യാത്ര ഒഴിവാക്കണമെന്ന് ദേവസ്വം ബോര്‍ഡ് നിര്‍ദേശം നല്‍കി.\nകേരളം നേരിടുന്ന ഗുരുതരമായ സ്ഥിതിവിശേഷം സംബന്ധിച്ച് മുഖ്യമന്ത്രി പിണറായി വിജയന് പ്രധാനമന്ത്രി നരേന്ദ്ര മോദിയുമായും കേന്ദ്ര ആഭ്യന്തരമന്ത്രി രാജ്‌നാഥ് സിങ്ങുമായും ഫോണില് സംസാരിച്ചു. ആവശ്യമായ എല്ലാ സഹായവും പ്രധാനമന്ത്രി ഉറപ്പുനല്‍കിയിട്ടുണ്ട്.\nRead more topics: Airport, Railway, Metro, Kerala\nAfter Airport, Railway And Metro Services Suspended In Flood-Hit Kerala


പോരാട്ടം 'അമ്മ'യിൽ നിന്നുകൊണ്ടുതന്നെ... അവിടെ എന്ത് നടക്കുന്നെന്ന് അറിയണം: പാർവ്വതി | I will attend AMMA meeting again: Parvathy - Malayalam Oneindia\nപോരാട്ടം 'അമ്മ'യിൽ നിന്നുകൊണ്ടുതന്നെ... അവിടെ എന്ത് നടക്കുന്നെന്ന് അറിയണം: പാർവ്വതി\nPublished: October 13 2018, 19:06 [IST]\nകൊച്ചി: സിനിമ സംഘടനയായ അമ്മയ്ക്കെതിരെ വീണ്ടും തുറന്നടിച്ച് ഡബ്യുസിസി അംഗങ്ങൾ. രൂക്ഷ വിമർശനങ്ങളാണ് അമ്മയ്ക്കെതിരെ നടിമാർ ഉന്നയിച്ചിരിക്കുന്നത്. രൂക്ഷ വിമർശനങ്ങൾക്കിടയിലും അമ്മയുടെ യോഗങ്ങളില് ഇനി പങ്കെടുക്കില്ലായെന്ന് ഞങ്ങള് പറയില്ലെന്ന് നടി പാര്‍വതി വ്യക്തമാക്കി. മെമ്പറായിരിക്കും വരെ പങ്കെടുക്കുമെന്നും ഇങ്ങനെയൊക്കെ പറഞ്ഞെന്ന് കരുതി യോഗത്തില് ഇനി പങ്കെടുക്കില്ല എന്ന് ആരും കരുതേണ്ടെന്നും പാർവ്വതി പറഞ്ഞു.\nമെമ്പറായിരിക്കും വരെ എന്തിന് യോഗങ്ങളിൽ പങ്കെടുക്കുന്നുവെന്നതിന്റെ വിശദീകരണവും ഡബ്ല്യസിസി വിളിച്ചു ചേര്‍ത്ത വാര്‍ത്താ സമ്മേളനത്തില് അവർ പറഞ്ഞു. അവിടെ എന്താണ് സംഭവിക്കുന്നതെന്ന് അറിയേണ്ടതുണ്ട്. അമ്മയുടെ നയങ്ങളോടും തീരുമാനങ്ങളോടും പ്രതികരിച്ചു എന്നതിനര്‍ഥം ഇനിയൊരിക്കലും യോഗങ്ങളില് പങ്കെടുക്കില്ല എന്നല്ല. അവിടെ സംഭവിക്കുന്നത് എന്താണെന്ന് അറിയേണ്ടതുണ്ട് അതിനായി യോഗത്തില് പങ്കെടുക്കും. പക്ഷെ ഇനി ഒന്നിനേയും കണ്ണടച്ച് വിശ്വസിക്കില്ലെന്ന നിലപാട് അവർ വ്യക്തമാക്കി.\nഅമ്മ സന്തുഷ്ട കുടുംബമല്ല\nആക്രമിക്കപ്പെട്ട നടിയുടെ രാജിക്കത്ത് പാര്‍വതി മാധ്യമങ്ങള്‍ക്കു മുന്നില് വായിച്ചു. ദിലീപ് വിഷയമല്ല പ്രധാനം. അത് നിയമം നോക്കട്ടെ അമ്മയാണ് നമ്മുടെ പ്രധാനപ്പെട്ട വിഷയം. അമ്മയിലുള്ള വിശ്വാസമല്ല പോയത് നേതൃത്ത്വത്തിലുള്ള വിശ്വാസമാണ്,സംഘടനയോട് എതിര്‍പ്പില്ല. തങ്ങള് എന്തിനാണോ സംഘടന ഫോം ചെയ്തത് അത് നിശ്ചയമായും നടത്തിയിരിക്കുമെന്നും പാർവ്വതി പറഞ്ഞു. അമ്മ സന്തുഷ്ട കുടുംബമല്ലെന്നും അവർ പറഞ്ഞു.\nബാബുരാജ് നടിയെ അപമാനിച്ചു\nനടൻ ബാബുരാജ് അക്രമിക്കപ്പെട് നടിയെ അപമാനിച്ചെന്നും പാർവ്വതി കുറ്റപ്പെടുത്തി. ആക്രമിക്കപ്പെട്ട നടിയെ ബാബുരാജ് ചൂടുവെള്ളത്തില് വീണ പൂച്ചെയെന്ന് വിശേഷിപ്പിച്ചു. ഡബ്ല്യൂസിസിയുമായി നടത്തിയ ചര്‍ച്ചയിലാണ് സംഭവമെന്ന് പാര്‍വതി പറഞ്ഞു. സിനിമാ മേഖല ശുദ്ധീകരിക്കുന്ന നടപടികളുമായി മുന്നോട്ടു പോകും. മുഖ്യമന്ത്രിയോട് സംസാരിച്ചതനുസരിച്ച് കമ്മിഷന് രൂപീകരിക്കുമെന്നും അവർ പറഞ്ഞു.\nമോഹൻലാലിനെതിരെയും രൂക്ഷ വിമർശനം..\nഅമ്മ പ്രസിഡന്റ് മോഹന്‍ലാലിനെതിരെ അംഗങ്ങള് രൂക്ഷ വിമര്‍ശനം ഉന്നയിച്ചു. ഏതാനും ദിവസം മുമ്പ് മോഹന്‍ലാല് നടത്തിയ പത്രസമ്മളേനത്തില് തങ്ങളെ നടിമാര് എന്നാണ് പറഞ്ഞത്. അദ്ദേഹം തങ്ങളുടെ പേര് പറയാനുള്ള മാന്യത പോലും കാണിച്ചില്ലെന്നും ഡബ്ലുസിസി നടത്തിയ വാർത്താസമ്മേളനത്തിൽ നടിമാർ ആരോപിച്ചു. വെളിപ്പെടുത്തലോ രാജിയോ അല്ല തങ്ങളുടെ ലക്ഷ്യം. വരും തലമുറയ്ക്ക് മാന്യമായി ജോലി ചെയുന്നതിന് അവസരം ഉണ്ടാകണമെന്നും ഡബ്ല്യൂസിസി അംഗങ്ങള് കൊച്ചിയില് നടത്തിയ പത്രസമ്മേളനത്തില് പറഞ്ഞു.\nഅമ്മ സംഘടനയില് ഇപ്പോഴും കുറ്റാരോപിതനുണ്ട്. പീഡനം അനുഭവിച്ച വ്യക്തി പുറത്താണ്. കുറ്റാരോപിതനായ വ്യക്തിയെ സംരക്ഷിക്കാനാണ് സംഘടന ശ്രമിച്ചത്. യുവനടിക്കെതിരെ അതിക്രമം നടന്നിട്ട് വേണ്ടരീതിയിലുള്ള പിന്തുണ കിട്ടിയില്ലെന്ന് സംവിധായിക അഞ്ജലി മേനോന് വാർത്താസമ്മേളനത്തിൽ തുറന്നടിച്ചു. ഇന്ത്യ മുഴുവനും ഒരു മൂവ്‌മെന്റ് നടക്കുകയാണ്. സര്‍ക്കാര് സംവിധാനങ്ങള് ഇതില് നടപടി എടുക്കുന്നു. സ്ത്രീകള് പറയുന്നത് വിശ്വസിക്കുന്നു. പക്ഷേ സിനിമാസംഘടനകള് വാക്കാലെയല്ലാതെ യാതൊരു പിന്തുണയും നല്‍കിയില്ലെന്നും അവർ ആരോപിച്ചു.\n>കൂടുതൽ amma വാർത്തകൾ\namma wcc women in cinema collective parvathy dileep അമ്മ ഡബ്ല്യുസിസി വിമൻ ഇൻ സിനിമ കലക്ടീവ് പാർവ്വതി ദിലീപ്\nI will attend AMMA meeting again: Parvathy\nStory first published: Saturday, October 13, 2018, 19:06 [IST]


ഇന്ത്യയ്ക്ക് നാണംകെട്ട തോൽവി; ഓസീസ് വിജയം 10 വിക്കറ്റിന് |\nഇന്ത്യയ്ക്ക് നാണംകെട്ട തോൽവി; ഓസീസ് വിജയം 10 വിക്കറ്റിന്\nTuesday, January 14, 2020 8:45 PM IST\nമുംബൈ: ഓസ്‌ട്രേലിയക്കെതിരായ ആദ്യ ഏകദിനത്തില് ഇന്ത്യയ്ക്ക് നാണംകെട്ട തോൽവി. 10 വിക്കറ്റിനാണ് ഓസീസ് ഇന്ത്യയെ കെട്ടുകെട്ടിച്ചത്. ഇന്ത്യ ഉയർത്തിയ 255 റണ്‍സ് വിജയലക്ഷ്യം ഓസ്ട്രേലിയ വെറും 37.4 ഓവറിൽ മറികടന്നു. മിന്നുന്ന സെഞ്ചുറികളുമായി നിറഞ്ഞാടിയ ഡേവിഡ് വാർണറും ആരോൺ ഫിഞ്ചുമാണ് ഇന്ത്യയെ തകർത്തെറിഞ്ഞത്.\nവാർണർ 112 പന്തിൽ 17 ഫോറുകളുടെയും മൂന്ന് കൂറ്റൻ സിക്സറുകളുടെയും അകമ്പടിയോടെ 128 റൺസ് അടിച്ചെടുത്തപ്പോൾ 114 പന്തിൽ 13 ഫോറുകളും രണ്ട് സിക്സറുകളും തൊങ്ങൽ ചാർത്തി ഫിഞ്ച് നേടിയത് 110 റൺസ്. ഇരുവർക്കും മുന്നിൽ ഇന്ത്യൻ ബൗളർമാർ ആവനാഴിയിലെ ആയുധങ്ങൾ എല്ലാം പുറത്തെടുത്തിട്ടും രക്ഷയുണ്ടായിരുന്നില്ല.\nഷമിയും, ബുംറയും അടങ്ങുന്ന ബൗളർമാരെല്ലാം കണക്കിന് പ്രഹരമേറ്റുവാങ്ങി. നേരത്തെ, 49.1 ഓവറിലാണ് ഇന്ത്യ 255ന് ഓള്‍ഔട്ടായത്. ഒന്നിന് 134 റണ്‍സെന്ന നിലയില് നിന്നാണ് 30 റണ്‍സിനിടെ തുടരെ നാല് വിക്കറ്റുകൾ നഷ്ടപ്പെടുത്തി ഇന്ത്യ തകർന്നടിഞ്ഞത്. ഈ തകര്‍ച്ചയില് നിന്ന് ഋഷഭ് പന്ത്- രവീന്ദ്ര ജഡേജ സഖ്യമാണ് നീലപ്പടെ കരകയറ്റിയത്. ഇരുവരും ചേര്‍ന്ന് 49 റണ്‍സ് കൂട്ടിച്ചേര്‍ത്തു. വാലത്ത് ഒന്‍പതാം വിക്കറ്റില് മുഹമ്മദ് ഷമി- കുല്‍ദീപ് യാദവ് സഖ്യം നടത്തിയ ചെറുത്തു നിൽപും സ്‌കോര് 250 കടക്കുന്നതിന് സഹായകമായി.\nഇന്ത്യക്കായി ശിഖര് ധവാന് അര്‍ധ സെഞ്ച്വറി നേടി മികച്ച പ്രകടനം പുറത്തെടുത്തു. ധവാന് 74 റൺസ് നേടി. 47 റൺസുമായി കെ.എൽ.രാഹുലും, 28 റൺസുമായി പന്തും 25 റൺസുമായി ജഡേജയും ധവാന് മികച്ച പിന്തുണ നൽകി. രോഹിത് ശര്‍മ (10), ക്യാപ്റ്റന് വിരാട് കോഹ്‌ലി (16), ശ്രേയസ് അയ്യര് (നാല്) എന്നിവരാണ് വന്നപോലെ മടങ്ങിയത്. വാലറ്റത്ത് ചെറുത്തു നിന്ന കുല്‍ദീപ് 17 റണ്‍സും മുഹമ്മദ് ഷമി 10 റണ്‍സും നേടി.\n91 പന്തില് ഒന്‍പത് ഫോറും ഒരു സിക്‌സും ഉൾപ്പെടെയാണ് ധവാന് 74 റണ്‍സെടുത്തത്. കരിയറിലെ 28ാം അര്‍ധ സെഞ്ച്വറിയാണ് താരം നേടിയത്. ഓസ്‌ട്രേലിയക്കായി മിച്ചല് സ്റ്റാര്‍ക്ക് മൂന്നും പാറ്റ് കമ്മിന്‍സ്, കെയ്ന് റിച്ചാര്‍ഡ്‌സന് എന്നിവര് രണ്ട് വീതം വിക്കറ്റുകളും വീഴ്ത്തി. ആദം സാംപ, ആഷ്ടന് ആഗര് എന്നിവര് ഓരോ വിക്കറ്റെടുത്തു.


ഐപിഎല് വാതുവെപ്പില് പണം പോയി; സ്വന്തം ഓഫീസിലെ 25 കിലോ സ്വര്‍ണം കൊള്ളയടിച്ച യുവാവ് പിടിയില്\nNew Delhi, First Published 8, Oct 2019, 10:21 AM IST\nഐപിഎല് വാതുവെപ്പില് ഭീമമായ പണം നഷ്ടപ്പെട്ടെന്നും അതുകൊണ്ടാണ് സ്വര്‍ണം മോഷ്ടിച്ചതെന്നും ഇവര് ചോദ്യം ചെയ്യലില് പറഞ്ഞു.\nദില്ലി: ഐപിഎല്ലില് വാതുവെപ്പില് പണം നഷ്ടമായ യുവാവ് മുതലാളിയുടെ 25 കിലോ സ്വര്‍ണം നഷ്ടമായി. യുവാവിനെയും സംഘത്തെയും കഴിഞ്ഞ ദിവസം പൊലീസ് അറസ്റ്റ് ചെയ്തു. ദില്ലി സ്വദേശികളായ ഭാരത് നത്മല് സോണി(30), സചിന് ഷിന്‍ഡെ(39), ശ്രാവണ്(39) എന്നിവരാണ് പൊലീസ് പിടിയിലായത്. സ്വര്‍ണം നഷ്ടപ്പെട്ടയാളുടെ കരോള്‍ഭാഗില് പ്രവര്‍ത്തിക്കുന്ന ഓഫീസിലെ തലവനാണ് സോണി. ഹെഡ് ഓഫീസില്‍നിന്ന് ചാന്ദ്നിചൗക്കില് പ്രവര്‍ത്തിക്കുന്ന ബ്രാഞ്ച് ഓഫീസിലേക്ക് കൊണ്ടുപോയ സ്വര്‍ണത്തില്‍നിന്ന് 25 കിലോയാണ് ഇയാള് മോഷ്ടിച്ചത്.\nസ്വര്‍ണം പരാതി പോയെന്ന പരാതിയെ തുടര്‍ന്ന് ഇയാള് മുങ്ങി. രാജ്യത്തിന്‍റെ വിവിധ ഭാഗങ്ങളിലായാണ് ഇവര് താമസിച്ചത്. രാജസ്ഥാനില്‍നിന്നാണ് സോണിയെ അറസ്റ്റ് ചെയ്തത്. ഷിന്‍ഡെയെ രാജസ്ഥാനില്‍നിന്നും ശ്രാവണിനെ ദില്ലിയില്‍നിന്നും അറസ്റ്റ് ചെയ്തു. മോഷ്ടിച്ച സ്വര്‍ണം വിവിധ ജ്വല്ലറികളില് വിറ്റെന്ന് ഇവര് പൊലീസിന് മൊഴി നല്‍കി. ഐപിഎല് വാതുവെപ്പില് ഭീമമായ പണം നഷ്ടപ്പെട്ടെന്നും അതുകൊണ്ടാണ് സ്വര്‍ണം മോഷ്ടിച്ചതെന്നും ഇവര് ചോദ്യം ചെയ്യലില് പറഞ്ഞു.\nഷിന്‍ഡെ സ്വര്‍ണം അലിയിക്കുന്നതില് വിദഗ്ധനാണ്. മോഷ്ടിച്ച സ്വര്‍ണം സോണി സഹോദരീ ഭര്‍ത്താവായ ശ്രാവണിനെ ഏല്‍പ്പിച്ചു. കുറച്ച് സ്വര്‍ണം ഇയാള് പലര്‍ക്കായി വിറ്റു. ശ്രാവണില്‍നിന്നാണ് സ്വര്‍ണത്തിന്‍റെ വലിയ പങ്കും കണ്ടെടുത്തത്. അവശേഷിക്കുന്ന സ്വര്‍ണം കൂടി കണ്ടെടുക്കാനുള്ള ശ്രമത്തിലാണ് പൊലീസെന്ന് ഡെപ്യൂട്ടി കമ്മീഷണര് മന്‍ന്ദീപ് സിംഗ് പറഞ്ഞു.\nLast Updated 8, Oct 2019, 10:21 AM IST


‘ജോജി’യുടെ കഥ; യഥാർഥ ജോജി പറയുന്നു\nPublished at Apr 27, 2021 12:10 PM\nജോജി എന്ന കഥാപാത്രം യഥാർഥ ജോജിയുടെ ജീവിതവുമായി വളരെയധികം ബന്ധപ്പെട്ടു കിടക്കുന്നുണ്ട്. എന്റെ ജീവിതത്തിലെ വലിയ വഴിത്തിരിവാണ് ഈ സിനിമ. മലയോരത്തു നിന്ന് സിനിമ എന്ന വിദൂര സ്വപ്നത്തിലേക്ക് ചുവടുകൾ ഏറെ താണ്ടേണ്ടതുണ്ട്. വിജയം സുനിശ്ചിതമെന്നു പറയാനും കഴിയാത്ത അവസ്ഥ. എന്നാൽ ഒരിക്കൽ ജീവിതം മാറിമറിയും എന്ന് സ്വപ്നം കണ്ടിരുന്നു.ജോജി സിനിമ കാലഘട്ടത്തിന്റെ കൂടി ആവശ്യകതയായിട്ടാണ് കാണപ്പെടേണ്ടത്. ‘അപ്പൻ ആഗ്രഹിക്കുന്ന രീതിയിലുള്ള മകനാകാൻ എനിക്കു കഴിഞ്ഞില്ല, ഞാൻ ആഗ്രഹിക്കുന്ന രീതിയിൽ ആകാൻ പോലും എനിക്കു കഴിയുന്നില്ല’ എന്നു ജോജിയുടെ കഥാപാത്രം പറയുന്നുണ്ട്. വീടുമായി യാതൊരു ബന്ധവുമില്ലാത്ത മേഖലയെ സ്വപ്നം കാണുന്ന ആളാണ് ജോജി. താൻ ആഗ്രഹിക്കുന്ന രീതിയിൽ മകൻ വരണമെന്ന് ചിന്തിക്കുന്ന അപ്പൻ. ഇതിനിടയിൽ ഒന്നുമാകാതെ പോകുന്ന ജോജി. ജീവിതത്തിൽ വഴിത്തിരിവുകൾ തേടുന്ന അനേകം ജോജിമാരുടെ പ്രതീകം കൂടിയാണ് ഫഹദ് അവതരിപ്പിച്ച ജോജി.\nThe story of ‘Joji’; Says the real Joji


ജന്മനാ സ്വയംസേവകനാകുക ഒരു സുകൃതം തന്നെയാണ്. സംഘശാഖയില് കൂടിയല്ലാതെ സംഘകുടുംബത്തിലേക്ക് കടന്നു വരുക, നിഷ്ഠാവാനായ കാര്യകര്‍ത്താവാകുക, പരിചയപ്പെടുന്ന ഏതൊരാളിന്റെയും ഹൃദയം കവരുക ഇതൊക്കെ ചില അപൂര്‍വ വ്യക്തിത്വങ്ങളുടെ സവിശേഷതകളാണ്. പരിചയപ്പെടുന്ന ആളിനെ മാത്രമല്ല കുടുംബത്തെ മുഴുവന് സ്വാധീനിക്കുന്ന പരമ്പരാഗത സംഘശൈലി രാധാകൃഷ്ണന്റെ രക്തത്തില് അലിഞ്ഞു ചേര്‍ന്നിരുന്നു. പ്രവര്‍ത്തകരേയും സമ്പര്‍ക്കവലയത്തില് പെടുന്നവരെയും ഹൃദയത്തോട് ചേര്‍ത്തുപിടിക്കുന്ന ബാലഗോകുലത്തിന്റെ ആദ്യകാലപ്രവര്‍ത്തകനാണ് അദ്ദേഹം. പിന്നീട് സംഘടനയുടെ സംസ്ഥാന സെക്രട്ടറിയായി. 1986ല് അമൃതഭാരതി വിദ്യാപീഠം ആരംഭിച്ചപ്പോള് അതിന്റെ ജനറല് സെക്രട്ടറിയായി. നിലവില് ഉപാദ്ധ്യക്ഷനാണ്. ഏറ്റെടുത്ത ചുമതലയില് പൂര്‍ണമായി മുഴുകുന്ന പ്രകൃതം. പില്‍ക്കാലത്തു അറിയപ്പെട്ടതു തന്നെ ‘അമൃതഭാരതി രാധാകൃഷ്ണന്’ എന്നാണ്. 1997 ല് കൊച്ചിയില് ആരംഭിച്ച അന്താരാഷ്ട്ര പുസ്തകോത്സവത്തിന്റെ തുടക്കക്കാരില് പ്രധാനി. സമിതിയുടെ ജനറല് സെക്രട്ടറിയായി പ്രവര്‍ത്തിച്ചുകൊണ്ടിരിക്കുകയായിരുന്നു.\nബാലജനസഖ്യത്തിന്റെ ജില്ലാതല പ്രവര്‍ത്തകനായിരിക്കെയാണ് ബാലഗോകുലത്തിന്റെ കൊച്ചി നഗര് ചുമതലയിലേക്കെത്തുന്നത്. അക്കാലത്തു നിരവധി ബാലജനസഖ്യം-ബാലസംഘപ്രവര്‍ത്തകര് ബാലഗോകുലത്തിന്റെ ഭാഗമായിട്ടുണ്ട്. മലയാളമനോരമയുടെ ന്യൂസ് എഡിറ്ററും ബാലജനസഖ്യത്തിന്റെ രക്ഷാധികാരിയുമായ എം. സി. കുരുവിള രാധാകൃഷ്ണന്റെ ബാലഗോകുലപ്രവേശത്തെ പരാമര്‍ശിച്ചു സംസാരിച്ചിട്ടുണ്ട്. എ.കെ.ആന്റണി, ഉമ്മന്‍ചാണ്ടി, തിരുവഞ്ചൂര് തുടങ്ങി നിരവധി കോണ്‍ഗ്രസ് നേതാക്കള് ബാലജനസഖ്യം വഴി നേതൃപദവിയില് എത്തിയ കാര്യവും അദ്ദേഹം ചൂണ്ടിക്കാട്ടുകയുണ്ടായി.\nതന്നെ പിടികൂടിയ മാരകരോഗത്തെ ക്കുറിച്ച് ബോധവാനായിരിക്കുമ്പോഴും അതൊന്നും തന്റെ സംഘടനാ പ്രവര്‍ത്തനത്തെ ബാധിക്കാതിരിക്കാനും രാധാകൃഷ്ണന് പരിശ്രമിച്ചിരുന്നു. സഹധര്‍മ്മിണി പ്രേമ, മക്കള് കൃഷ്ണ, നന്ദു ഗോപാല് എന്നിവര്‍ക്കുണ്ടായ മുറിവുണങ്ങാന് സമയമെടുത്തേക്കാം. സംഘടനാപരമായ നഷ്ടത്തിന് കൂടുതല് പേരുടെ വിയര്‍പ്പൊഴുക്കേണ്ടിവരും. എന്നാല് ഒന്നുറപ്പിച്ചു പറയാം. അനുകരണീയ മാതൃകയായിരുന്നു ആ ധന്യജീവിതം.\nപ്രസാദവും പ്രത്യാശയും പകര്‍ന്ന ചലച്ചിത്രകാരന്


തത്തയെ വിൽക്കാനുണ്ടെന്ന് പറഞ്ഞ് പണം തട്ടി; 'ഗോവ പെറ്റ്സ്', 'ഷെർലോക് ഹോം', എല്ലാം വ്യാജ അക്കൗണ്ടുകൾ; - Samakalika Malayalam\nതത്തയെ വിൽക്കാനുണ്ടെന്ന് പറഞ്ഞ് പണം തട്ടി; 'ഗോവ പെറ്റ്സ്', 'ഷെർലോക് ഹോം', എല്ലാം വ്യാജ അക്കൗണ്ടുകൾ; യുവാവ് പിടിയിൽ\nBy സമകാലിക മലയാളം ഡെസ്‌ക് | Published: 02nd August 2021 08:27 AM |\nLast Updated: 02nd August 2021 08:27 AM | A+A A- |\nകൊച്ചി: അലങ്കാര പക്ഷികളെയും വളർത്ത് മൃഗങ്ങളെയും വിൽക്കാനുണ്ടെന്ന് സമൂഹമാധ്യമങ്ങളിൽ പരസ്യം നൽകി പണം തട്ടുന്നതു പതിവാക്കിയ യുവാവ് അറസ്റ്റിൽ. വർക്കല സ്വദേശി മുഹമ്മദ് റിയാസ് (37) ആണ് പിടിയിലായത്. ഒരു ജോഡി ഗ്രേ പാരറ്റിനെ വിൽക്കാനുണ്ടെന്ന പരസ്യം കണ്ട് അഡ്വാൻസ് കൈമാറി തട്ടിപ്പിനിരയായ ആൾ നൽകിയ പരാതിയിലാണ് അറസ്റ്റ്.\nഫേസ്ബുക്കിലൂടെയാണ് ഗ്രേ പാരറ്റ് ഇനത്തിൽപ്പെട്ട തത്തയെ വിൽക്കാനുണ്ടെന്ന പരസ്യം പരാതിക്കാരൻ കണ്ടത്. 36,000 രൂപയ്ക്ക് കച്ചവടം ഉറപ്പിച്ച് 18,000 രൂപ അഡ്വാൻ ഗൂഗിൾ പേ വഴി കൈമാറി. പക്ഷെ മാസങ്ങളായിട്ടും പക്ഷികളെ നൽകിയില്ല. ഇതേ തുടർന്നാണ് പൊലീസിൽ പരാതി നൽകിയത്.\nസംസ്ഥാനത്താകെ ലക്ഷങ്ങൾ തട്ടിയതിന് ഇയാൾക്കെതിരെ നൂറിലേറെ കേസുകൾ ഉണ്ടെന്നാണ് പൊലീസ് പറയുന്നത്. ഗോവ പെറ്റ്സ്, ഡെയ്സി ഡേവിഡ്, ഷെർലോക് ഹോം എന്നിങ്ങനെ നിരവധി വ്യാജ ഐ‍ഡികൾ ഉപയോഗിച്ചാണ് ഇയാൾ ഇടപാടുകാരെ കണ്ടെത്തുന്നത്. അലങ്കാര പക്ഷികൾക്കും വളർത്ത് മൃഗങ്ങൾക്കുമുള്ള വിവിധ വാട്സാപ്പ് ഗ്രൂപ്പുകളിൽ വ്യാജ ഐഡിയിലൂടെ ഇയാൾ അംഗത്വമെടുക്കും. ഓൺലൈനിൽ നിന്ന് സംഘടിപ്പിക്കുന്ന വിലകൂടി പക്ഷികളുടെയും വളർത്ത് മൃങ്ങളുടെയും ചിത്രം പോസ്റ്റ് ചെയ്താണ് ആളുകളെ വിശ്വാസത്തിലെടുക്കുന്നത്. പണം അഡ്വാൻസ് വാങ്ങിയാൽ ഫോൺ സ്വിച്ച് ഓഫ് ആക്കുന്നതാണ് രീതി.\nനിവിൻ ജോസഫ് എന്നായിരുന്നു ഇയാളുടെ യഥാർത്ഥ പേര്. അടുത്തിടെ മതം മാറി റിയാസ് എന്ന പേര് സ്വീകരിക്കുകയായിരുന്നു. ആദ്യ പേരിലുള്ള തിരിച്ചറിയൽ രേഖകളും രണ്ടാം ഭാര്യയുടെ ബാങ്ക് അക്കൗണ്ട് വിവരങ്ങളും ഉപയോഗിച്ചാണ് തട്ടിപ്പ് നടത്തിയിരുന്നത്. പ്രതിയെ ചോദ്യം ചെയ്യലിന് ശേഷം കോടതിയിൽ ഹാജരാക്കി.\nonline pet sale fraud online pet sale pet sale scam Internet pet sale fraudulent money transfer pet scammer kerala fraudulent pet sales pet sales websites ഗ്രേ പാരറ്റ് തത്ത അലങ്കാര പക്ഷികൾ വളർത്ത് മൃഗങ്ങൾ Kerala news Kerala latest news Ke


അദൃശ്യജ്ഞാനം ഹദീസ് പ്രമാണങ്ങളില് – SUNNIVOICE | FORTNIGHTLY\nHome / ലക്കങ്ങള് / 2014 / 2014 NOV 16 / അദൃശ്യജ്ഞാനം ഹദീസ് പ്രമാണങ്ങളില്\nപ്രവാചകന്മാരും അവരെ അനുധാ വനം ചെയ്യുന്ന ഔലിയാക്കളും അദൃശ്യ കാര്യങ്ങള് അറിയുമെന്നാണ് ഇസ്‌ലാമിന്റെ അടിസ്ഥാന പ്രമാണമായ വിശുദ്ധ ഖുര്‍ആനിന്റെ പ്രഖ്യാപനം. ഖുര്‍ആനിന്റെ വ്യാഖ്യാനമായ തിരുസുന്നത്തും ഇതേ ആശയം ഊന്നിപ്പറയുന്നു. അല്ലാഹു അദൃശ്യങ്ങളറിയുന്നത് സ്വതന്ത്രവും സ്വയം പര്യാപ്തവുമായ കഴിവു കൊണ്ടാണെന്നും സൃഷ്ടികള് അറിയുന്നത് വിവിധ മാര്‍ഗങ്ങളിലൂടെ അവന് അറിയിച്ചു കൊടുത്തതു കൊണ്ടാണെന്നുമാണ് മതം പഠിപ്പിക്കുന്നത്.\nഅല്ലാഹു അവനുദ്ദേശിക്കുന്നവര്‍ക്ക് മറഞ്ഞ വിഷയങ്ങള് അറിയിച്ചു കൊടുക്കു മെന്ന് വ്യക്തമാക്കുന്ന സൂക്തങ്ങളും അങ്ങനെ അവര് അദൃശ്യങ്ങളറിഞ്ഞിരുന്നു വെന്ന് തെളിയുന്ന നിരവധി സംഭവങ്ങളും ഖുര്‍ആന് പലയിടങ്ങളിലും പ്രതിപാദിച്ചി ട്ടുണ്ട് (ഉദാ:72/26,27, 3/127, 3/49, 27/1719, 12/9394). മഹാത്മാക്കള് മറഞ്ഞ കാര്യങ്ങള് അറിഞ്ഞിരുന്നുവെന്നതിന് നിരവധി തെളിവുകള് ഹദീസുകളിലും കാണാം.\nഅല്ലാഹു അവന്റെ ഇഷ്ട ദാസന്മാര്‍ക്ക് നല്‍കിയ അദൃശ്യജ്ഞാനങ്ങളുടെ ചരിതങ്ങള് കൊണ്ട് സമ്പന്നമാണ് ഹദീസുകളുടെ ലോകം. ഇബ്നു അബ്ബാസ്(റ)ല് നിന്ന് നിവേദനം. അദ്ദേഹം പറയുന്നു: “”നബി(സ്വ) യുടെ കാലത്ത് ഒരിക്കല് സൂര്യഗ്രഹണമുണ്ടായി. ദീര്‍ഘമായ നിര്‍ത്തവും ദൈര്‍ഘ്യമേറിയ റുകൂഉം നടത്തി നബി(സ്വ) ഗ്രഹണ നിസ്കാരം നിര്‍വഹിച്ചു. ശേഷം സൂര്യന് തെളിഞ്ഞു. അപ്പോള് അവിടുന്ന് പറഞ്ഞു: “നിശ്ചയം സൂര്യനും ചന്ദ്രനും അല്ലാഹുവിന്റെ ദൃഷ്ടാന്ത ങ്ങളില് പെട്ട രണ്ട് ദൃഷ്ടാന്തങ്ങളാണ്. ഒരാളുടേയും മരണം കാരണമായി അവയ്ക്ക് ഗ്രഹണം ബാധിക്കുകയില്ല. (നബിസ്വ യുടെ മകന് ഇബ്റാഹീംറ മരണപ്പെട്ടതു നിമിത്ത മാണ് അന്നു ഗ്രഹണമുണ്ടായതെന്ന ജനങ്ങളു ടെ അന്ധവിശ്വാസത്തെ തിരുത്തുകയാണി വിടെ) നിങ്ങള് ഗ്രഹണം കണ്ടാല് അല്ലാഹുവിനെ സ്മരിക്കുക’. അനന്തരം സ്വഹാബികള് ചോദിച്ചു: “അങ്ങ് എന്തോ എടുക്കാന് വേണ്ടി ശ്രമിക്കുന്നതും പിന്നീട് പിന്തിരിയുന്നതും ഞങ്ങള് കണ്ടല്ലോ?’ അപ്പോള് നബി(സ്വ) പറഞ്ഞു: “നിശ്ചയം ഞാന് സ്വര്‍ഗം കണ്ടു. അതില് നിന്ന് ഒരു കുലയെടുക്കാന് ഞാന് തുനിഞ്ഞു. അതു ഞാനെടുത്തിരുന്നുവെങ്കില് ദുനിയാവ് നിലനില്‍ക്കുന്ന കാലത്തോളം തിന്നാനുള്ളത് നിങ്ങള്‍ക്ക് ലഭിക്കുമായിരുന്നു. പിന്നെ ഞാന് നരകവും കണ്ടു. അതിനോളം വഷളായ ഒരു ദൃശ്യവും ഞാനിതു വരെ കണ്ടിട്ടില്ല. അതിലെ അധിക നിവാസികളും സ്ത്രീകളാണ്” (സ്വഹീഹുല് ബുഖാരി/1052).\nഭൂമിയില് വെച്ചു തന്നെ നബി(സ്വ) സ്വര്‍ഗവും നരകവും കണ്ടുവെന്ന് അര്‍ത്ഥമാക്കുന്ന ഈ ഹദീസിനെ വിശകലനം ചെയ്ത് കൊണ്ട് ഇമാം ഇബ്നു ഹജര്(റ) എഴുതുന്നു: “ഈ ഹദീസില് പരാമര്‍ശിച്ച കാര്യങ്ങളെ അവയുടെ ബാഹ്യാര്‍ത്ഥത്തില് തന്നെ ഉള്‍ക്കൊള്ളാവുന്നതാണ്. സ്വര്‍ഗവും നരകവും നേരത്തെ സൃഷ്ടിക്കപ്പെട്ടിട്ടുണ്ടെന്ന അഹ്ലുസ്സുന്നയുടെ വിശ്വാസമനുസരിച്ച് വിശേഷിച്ചും. അപ്പോള് സ്വര്‍ഗവും നരകവും കാണാനുള്ള പ്രത്യേക കഴിവ് അല്ലാഹു നബി(സ്വ)ക്ക് നല്‍കിയെന്ന് തന്നെ മനസ്സിലാ ക്കണം’ (ഫത്ഹുല് ബാരി).\nസൗബാന്(റ) നിവേദനം ചെയ്യുന്ന ഒരു ഹദീസ് ഇങ്ങനെ: നബി(സ്വ) പറഞ്ഞു: “നിശ്ചയം അല്ലാഹു എനിക്ക് ഭൂമിയെ മുഴുവന് (മറ)നീക്കിത്തന്നു. അങ്ങനെ ഭൂമിയുടെ കിഴക്കും പടിഞ്ഞാറുമെല്ലാം ഞാന് നോക്കി ക്കണ്ടു. ആ സ്ഥലങ്ങളിലെല്ലാം എന്റെ സമൂഹ ത്തിന്റെ അധികാരം എത്തുക തന്നെ ചെയ്യും (മുസ്ലിം 9/240).\nഇബ്നു അബ്ബാസ്(റ)ല് നിന്ന് നിവേദനം. അദ്ദേഹം പറയുന്നു: “ഒരു തോട്ടത്തിലൂടെ നബി(സ്വ) നടന്നു പോകവെ, ഖബ്റുകളില് വെച്ച് ശിക്ഷിക്കപ്പെടുന്ന രണ്ടു പേരുടെ ശബ്ദം കേട്ടു. അപ്പോള് അവിടുന്ന് പറഞ്ഞു: അവര് രണ്ട് പേരും (ഖബ്റില്) ശിക്ഷയനുഭവിക്കുകയാണ്. അവരിലൊ രാള് മൂത്രിച്ചാല് ശരിയായ വിധം ശുദ്ധിയാ ക്കാത്തവനും മറ്റെയാള് ഏഷണിയുമായി നടക്കുന്നവനുമാണ്.’ പിന്നീട് അവിടുന്ന് ഈത്തപ്പനയുടെ ഒരു തണ്ട് കൊണ്ടു വരാന് ആവശ്യപ്പെട്ടു. അതു രണ്ടു കഷ്ണമാക്കുകയും ഖബ്റിന്റെ മേല് കുഴിച്ചിടുകയും ചെയ്തു. അപ്പോള് നബി(സ്വ)യോട് ചോദ്യമുണ്ടായി. “അല്ലാഹുവിന്റെ പ്രവാചകരേ, എന്തിനാണ് അവിടുന്ന് ഇങ്ങനെ ചെയ്തത്? “ഈ തണ്ടുകള് ഉണങ്ങാത്തിടത്തോളം കാലം അല്ലാഹു അവര്‍ക്ക് ശിക്ഷയില് ലഘൂകരണം നല്‍കിയേക്കാം’ എന്നായിരുന്നു മറുപടി (സ്വഹീഹുല് ബുഖാരി).\nഖബ്റുകള്‍ക്കുള്ളില് വെച്ച് അവിടുന്ന് ശിക്ഷിക്കപ്പെടുന്നവരെ പുറത്തുനിന്ന് തന്നെ നോക്കിക്കാണുകയായിരുന്നു നബി(സ്വ). അബൂഹുറൈറ(റ)യില് നിന്ന് നിവേദനം. നബി(സ്വ) പറയുന്നു: “അല്ലാഹുവാണ് സത്യം, നിങ്ങളുടെ റുകൂഉം ഭക്തിയും എനിക്കു ഗോപ്യമല്ല. എന്റെ പുറകിലൂടെയും ഞാന് നിങ്ങളെ കാണുന്നുണ്ട്’ (ബുഖാരി 741).\nസാധാരണ ദൃഷ്ടിക്കു ഗോചരമല്ലാത്ത കാര്യം പോലും നബി(സ്വ) അനായാസം കാണുന്നുവെന്നാണ് ഈ ഹദീസിന്റെ സാരം. അനസുബ്നു മാലിക്(റ)വില് നിന്ന് നിവേദനം. നബി(സ്വ) ഖുത്വുബ നിര്‍വഹിച്ചു കൊണ്ടിരിക്കെ ഇങ്ങനെ പറഞ്ഞു: സൈദ് പതാകയേന്തി. അദ്ദേഹം കൊല്ലപ്പെട്ടു. പിന്നീട് ജഅ്ഫര് പതാകയെടുത്തു. അദ്ദേഹവും കൊല്ലപ്പെട്ടു. ശേഷം അബ്ദുല്ലാഹിബ്നു റവാഹ പതാക പിടിച്ചു. അദ്ദേഹവും വധിക്കപ്പെട്ടു. പിന്നീട് ഖാലിദുബ്നു വലീദാണ് പതാകയേന്തിയത്. അദ്ദേഹത്തിന് വിജയം കൈവരിക്കാന് സാധിക്കുകയും ചെയ്തു (ബുഖാരി). മദീന മിമ്പറില് വെച്ച് ദൃക്സാക്ഷിയെ പോലെ നബി(സ്വ) വിവരിക്കുന്നത് കിലോമീറ്ററുകള് ക്കപ്പുറം നടക്കുന്ന ഒരു യുദ്ധത്തെ കുറിച്ചാണ്.\nസ്വതന്ത്രവും സ്വയം പര്യാപ്തവുമായ വിധത്തില് അല്ലാഹു അല്ലാത്ത ആരും ഒരദൃശ്യവുമറിയില്ലെന്ന് കുറിക്കുന്ന ഖുര്‍ആനിക സൂക്തങ്ങളെ ദുര്‍വ്യാഖ്യാനം ചെയ്ത് മഹത്തുക്ക ളുടെ അദൃശ്യജ്ഞാനത്തെ നിഷേധിക്കുന്ന നവീന വാദികള് ഖുര്‍ആനിനെപ്പോലെ ഹദീസ് പ്രമാണങ്ങളെയും നിര്‍ലജ്ജം വളച്ചൊടിക്കു കയാണ് ചെയ്യുന്നത്. തിരുനബി(സ്വ)യും സ്വഹാബികളും മറഞ്ഞകാര്യങ്ങള് അറിയുകയും തതനുസൃതമായി പ്രവര്‍ത്തിക്കുകയും ചെയ്തിരു ന്നുവെന്നതിന് അസംഖ്യം തെളിവുകളുണ്ട്. അവയ്ക്കു മുന്നില് അദൃശ്യജ്ഞാന നിഷേധികള് നടത്തുന്നത് വ്യര്‍ത്ഥമായ അധര വ്യായാമം മാത്രമാണ്.\nഅനസ്ഇബ്നു മാലിക്(റ)വില് നിന്ന് നിവേദനം: ഒരു ദിവസം സൂര്യന് മധ്യത്തില് നിന്ന് നീങ്ങിയപ്പോള് നബി(സ്വ) വീട്ടില് നിന്ന് പുറപ്പെട്ടു. ളുഹ്ര് നിസ്കാരം നിര്‍വഹിച്ചു. സലാം വീട്ടിയതിന് ശേഷം മിമ്പറില് കയറി. അന്ത്യനാളിനെ കുറിച്ചായിരുന്നു സംസാരം. അവിടുന്ന് ഇപ്രകാരം പറഞ്ഞു: “ആര്‍ക്കെങ്കിലും വല്ലതും ചോദിക്കാനുണ്ടെങ്കില് ചോദിക്കാം. അല്ലാഹുവാണ് സത്യം. നിങ്ങളെന്ത് ചോദിച്ചാലും ഈ നിര്‍ത്തത്തില് ഞാന് മറുപടി തരും’. ഇതു കേട്ട ജനങ്ങള് കൂടുതല് കരയുകയുണ്ടായി. അപ്പോള് നബി(സ്വ) “എന്നോട് ചോദിച്ചോളൂ’ എന്ന് പറഞ്ഞു കൊണ്ടിരുന്നു. അപ്പോള് ഒരാള് എഴുന്നേറ്റ് നിന്ന് “അല്ലാഹുവിന്റെ പ്രവാചകരേ, എന്റെ പ്രവേശന സ്ഥലം ഏതാണ്’ എന്ന് ചോദിച്ചു. അപ്പോള് അവിടുന്ന് നരകമാണെന്ന് മറുപടി നല്‍കി. ശേഷം ഹുദൈഫ(റ)ന്റെ മകനായ അബ്ദുല്ല(റ) എഴുന്നേറ്റ് നിന്ന് ചോദിച്ചു: അല്ലാഹുവിന്റെ പ്രവാചകരേ, എന്റെ പിതാവ് ആരാണ്? അപ്പോള് “നിന്റെ പിതാവ് ഹുദൈഫയാണെ’ന്ന് അവിടുന്ന് മറുപടി നല്‍കി. പിന്നെയും പ്രവാചകര്(സ്വ) എന്നോട് ചോദിച്ചോളൂ എന്ന് ആവര്‍ത്തിച്ചു കൊണ്ടേയിരുന്നു (ബുഖാരി/7294).\nസാരിയ(റ)യുടെ നേതൃത്വത്തില് ഉമര്(റ) നഹാവന്ദിലേക്ക് അയച്ച സൈന്യം യുദ്ധത്തില് പരാജയം അഭിമുഖീകരിച്ചപ്പോള് കിലോമീറ്റുകള് ക്കിപ്പുറത്തുനിന്ന് “സാരിയാ പര്‍വതത്തെ സൂക്ഷിച്ചുകൊള്ളുകയെന്ന’ ആഹ്വാനം ഉമര്(റ) ഖുത്വുബക്കിടയില് നല്‍കിയതും ഇതുകേട്ട സൈന്യം തദനുസൃതമായി കരുക്കള് നീക്കിയതുമൂലം വിജയം വരിച്ചതുമെല്ലാം ചരിത്രസത്യങ്ങളാണ് (ദലാഇലുന്നുബുവ്വ).\nസാധാരണക്കാര്‍ക്ക് അവരുദ്ദേശിക്കുമ്പോള് ദൃശ്യകാര്യങ്ങളറിയാനുള്ള കഴിവ് അല്ലാഹു നല്‍കിയത് പോലെ മഹത്തുക്കള്‍ക്ക് അവരുദ്ദേശിക്കുമ്പോള് അദൃശ്യങ്ങളറിയാനുള്ള കഴിവും അവന് തന്നെ നല്‍കിയിട്ടുണ്ടെന്നാണ് പ്രാമാണിക സത്യം. ഇതിനെതിരെയുള്ള ബിദഈ വാദഗതികളെല്ലാം പ്രമാണ വിരുദ്ധമാണ്. “അന്ത്യനാളിനെ കുറിച്ചുള്ള അറിവ് അല്ലാഹുവിന്റെ പക്കലാണുള്ളത്. അവന് മഴ പെയ്യിക്കുകയും ഗര്‍ഭാശങ്ങളിലുള്ളതെന്താ ണെന്ന് അറിയുകയും ചെയ്യുന്നു. നാളെ എന്താണ് താന് ചെയ്യുകയെന്നും എവിടെ വെച്ചാണ് മരിക്കുകയെന്നും ഒരാള്‍ക്കും അറിയില്ല. അല്ലാഹു സര്‍വജ്ഞനും സൂക്ഷ്മ ജ്ഞാനിയുമത്രെ’ (സൂറത്തുല് ലുഖ്മാന് 31/34) എന്ന ഖുര്‍ആനിക സൂക്തത്തിന്റെ ബാഹ്യാര്‍ത്ഥം മാത്രം മനസ്സിലാക്കി അദൃശ്യജ്ഞാനത്തെ പല രീതികളില് നിഷേധിക്കുന്നവര് മറ്റു ചില സൂക്തങ്ങളുടെയും നിരവധി ഹദീസുകളുടെയും പൂര്‍ണ നിഷേധികളാകേണ്ടി വരുമെന്നതാണ് യാഥാര്‍ത്ഥ്യം. കാരണം, ഈ സൂക്തത്തില് പറഞ്ഞ അഞ്ചു കാര്യങ്ങളും അല്ലാഹു അല്ലാത്തവര് അറിഞ്ഞുവെന്നതിന് ധാരാളം തെളിവുകള് ഖുര്‍ആനിലും അതിന്റെ വ്യാഖ്യാനമായ ഹദീസുകളിലും കാണാവുന്ന താണ്.\nസൂറത്തുല് ജിന്നിലെ “എന്നാല് തന്റെ അദൃശ്യജ്ഞാനം മറ്റാര്‍ക്കും അവന് വെളിപ്പെടുത്തിക്കൊടുക്കുകയില്ല. അവന് ഇഷ്ടപ്പെട്ട ദൂതനല്ലാതെ’ എന്ന സൂക്തത്തിലെ “അദൃശ്യജ്ഞാനം’ കൊണ്ടുള്ള ഉദ്ദ്യേം ഖിയാമത്ത് നാളാണെന്ന് ഇമാം റാസി(റ) രേഖപ്പെടുത്തിയിട്ടുണ്ട്. തൊട്ടുമുമ്പുള്ള സൂക്തത്തിലെ പ്രതിപാദ്യവും അന്ത്യനാ ളാണെന്ന വസ്തുത ഈ അഭിപ്രായത്തിന് ശക്തിപകരുകയും ചെയ്യുന്നു. അപ്പോള് ഈ സൂക്തത്തിന്റെ അര്‍ത്ഥം ഇങ്ങനെ സംഗ്രഹിക്കാം. “അവന് ഒരാള്‍ക്കും ഖിയാമത്ത് നാളിനെ കുറിച്ച് വെളിപ്പെടുത്തിക്കൊടുക്കുകയില്ല. തനിക്കിഷ്ട പ്പെട്ട ദൂതനല്ലാതെ’ (തഫ്സീറുല് കബീര്).\nആത്മാവിന്റെ യാഥാര്‍ത്ഥ്യം അല്ലാഹു നബി(സ്വ)ക്ക് അറിയിച്ചു കൊടുത്തിട്ടുണ്ടെങ്കിലും ജനങ്ങളോട് പറയാനുള്ള കല്‍പന അവന് നല്‍കിയിട്ടില്ലാത്തതു പോലെ അന്ത്യനാളിനെ കുറിച്ചുള്ള വിവരവും നബി(സ്വ)ക്കുണ്ടെന്നും അതു മറച്ചുവെക്കാനാണ് കല്‍പ്പനയെന്നും ചില പണ്ഡിതന്മാര് വ്യക്തമായി പറഞ്ഞിട്ടുണ്ട് (ഫതാവല് കുബ്റാ).\nഅല്ലാഹു അല്ലാത്തവര് മഴ വര്‍ഷത്തെ പറ്റി അറിഞ്ഞിരുന്നുവെന്ന് ഖുര്‍ആനിലും ഹദീസിലും കാണാം. “പിന്നീടതിനു ശേഷം ജനങ്ങള്‍ക്ക് മഴ ലഭിക്കുന്ന ഒരു വര്‍ഷം വരുമെന്ന്’ യൂസുഫ് നബി(അ) പ്രവചനം നടത്തിയിരുന്നത് വിശുദ്ധ ഖുര്‍ആന് വിവരിക്കുന്നു (യൂസുഫ്/49). ഇമാം ബൈഹഖി(റ) റിപ്പോര്‍ട്ട് ചെയ്യുന്ന ഒരു ഹദീസ് ഇങ്ങനെ: ഇബ്നു അബ്ബാസ്(റ) പറയുന്നു: “ഒരു ദിവസം ഞങ്ങള് കാര്‍മേഘത്തെ കണ്ടു. അപ്പോള് നബി(സ്വ) ഞങ്ങളുടെ അടുത്ത് വന്ന് ഇങ്ങനെ പറഞ്ഞു: “ഞാന് മേഘത്തെ യമന് മലയിലേക്ക് കൊണ്ടു പോവുകയാണെന്ന് മഴയുടെ ചുമതലയുള്ള മലക്ക് എന്നോട് പറഞ്ഞിരിക്കുന്നു’. നബി(സ്വ) പറഞ്ഞ ആ ദിവസം തന്നെ അവിടെ മഴ വര്‍ഷിച്ചുവെന്ന് അവിടെനിന്നുള്ള ഒരു യാത്രക്കാരന് പിന്നീട് അവരോട് പറയുകയുമുണ്ടായി’ ( ഇമാം സുയൂത്വി/ ഖസ്വാഇസ്വുല് കുബ്റാ).\nഅല്ലാഹു നല്‍കിയ അദൃശ്യജ്ഞാനം കൊണ്ട് അബൂബക്കര് സിദ്ദീഖ്(റ) തന്റെ ഭാര്യയുടെ ഗര്‍ഭസ്ഥ ശിശു പെണ്ണാണെന്ന് മുന്‍കൂട്ടി മനസ്സിലാക്കിയിരുന്നു. നബി(സ്വ)യുടെ പ്രിയ പത്നി ആഇശ(റ)ല് നിന്ന് നിവേദനം. “”അബൂബക്കര് സിദ്ദീഖ്(റ) ഗാബ എന്ന നാട്ടിലുള്ള തോട്ടത്തിലെ ഇരുപത് വസ്ഖ് കാരയ്ക്ക എനിക്ക് സൗജന്യമായി നല്‍കിയി രുന്നു. മരണാസന്നനായപ്പോള് മഹതിയെ വിളിച്ച് പിതാവ് പറഞ്ഞു: “മോളേ, എന്റെ കാലശേഷം നീ ധനികയാകുന്നത് എനിക്കേറെ ഇഷ്ടമുള്ള കാര്യവും നീ ദരിദ്രയാവുന്നത് എനിക്ക് ഏറെ വിഷമമുള്ള കാര്യവുമാണ്. ഞാന് നിനക്ക് ഇരുപത് വസ്ഖ് കാരയ്ക്ക നല്‍കിയിട്ടുണ്ടല്ലോ. അത് നീ എടുത്തിട്ടുണ്ടെങ്കില് അത് നിനക്കു ള്ളതാണ.് എന്നാല് ഇന്ന് അത് അനന്തരാവകാ ശികള്‍ക്കുള്ള സ്വത്താണ്. നിന്റെ രണ്ടു സഹോദരന്മാരും രണ്ടു സഹോദരിമാരുമാണ് അതിന്റെ അവകാശികള്. അല്ലാഹുവിന്റെ ഗ്രന്ഥത്തിലെ നിയമം അനുസരിച്ച് നിങ്ങള് അതു വിഭജിച്ചെടുക്കുക’. അപ്പോള് ആഇശ(റ) അത്ഭുതത്തോടെ തിരിച്ചുചോദിച്ചു: ഉപ്പാ, എന്റെ സഹോദരിമാരില് ഒരാള് അസ്മയാണ് മറ്റേത് ആരാണ്? അപ്പോള് സിദ്ദീഖ്(റ) പറഞ്ഞു: “അത് ഖാരിജയുടെ മകളുടെ വയറ്റിലുള്ള കുട്ടിയാണ്. പെണ്ണായിട്ടാണ് ആ കുട്ടിയെ ഞാന് കാണുന്നത്’ (മുവത്വഇബ്നുമാലിക്).\nനാളെ നടക്കുന്ന ചില കാര്യങ്ങള് തലേദിവസം തന്നെ നബി(സ്വ) സ്വഹാബി കളോട് അറിയിക്കാറുണ്ട്. സലമത്തുബ്നു അക്വഅ്(റ) വില് നിന്ന് നിവേദനം: ഖൈബര് യുദ്ധ സമയത്ത് ചെങ്കണ്ണ് രോഗംമൂലം അലി(റ) വിട്ടുനില്‍ക്കുകയായിരുന്നു. എന്നാല് വിജയം വരിക്കുന്നതിന്റെ തലേ ദിവസം നബി(സ്വ) പ്രഖ്യാപിച്ചു: “അല്ലാഹുവും അവന്റെ റസൂലും ഇഷ്ടപ്പെടുന്ന ഒരു വ്യക്തിയുടെ കൈവശം നാളെ ഞാന് പതാക നല്‍കും. അതു മൂലം യുദ്ധത്തില് വിജയിക്കുകയും ചെയ്യും’. പറഞ്ഞതു പ്രകാരം നബി(സ്വ) അലി(റ)വിന് പതാക നല്‍കുകയും യുദ്ധത്തില് വിജയിക്കു കയും ചെയ്തു (സ്വഹീഹ് മുസ്ലിം).\nഖതാദ(റ)വില് നിന്ന് നിവേദനം. അനസ്(റ) പറയുകയുണ്ടായി: “തിരുനബി (സ്വ)യും അബൂബക്കര്(റ), ഉമര്(റ), ഉസ്മാന് (റ) എന്നിവരും കൂടി ഉഹ്ദ് മലയുടെ മുകളില് കയറിയപ്പോള് മല കുലുങ്ങാന് തുടങ്ങി. ഉടനെ നബി(സ്വ) മലയോട് ഇങ്ങനെ പറഞ്ഞു: “ഉഹ്ദേ നീ ഉറച്ച് നില്‍ക്കുക. നബിയും സിദ്ദീഖും, രണ്ട് രക്ത സാക്ഷികളുമാണ് നിന്റെ മുകളിലുള്ളത്’ (സ്വഹീഹുല് ബുഖാരി).\nജീവിച്ചിരിക്കുന്ന രണ്ടു പേരെയാണ് നബി(സ്വ) രക്തസാക്ഷികളെന്ന് പരിചയപ്പെടു ത്തിയത്. ഈ പ്രവചനമാകട്ടെ പകല് വെളിച്ചം പോലെ പുലരുകയും ചെയ്തു. തന്റെ ഭരണകാലത്ത് ഒരു ദിവസം സുബ്ഹ് നിസ്കാര ത്തിന് നേതൃത്വം നല്‍കുന്നതിനിടയില് അബൂലുഅ്ലുഅയുടെ കുത്തേറ്റ് ഉമര്(റ)വും ഒരു വെള്ളിയാഴ്ച ശത്രുക്കളുടെ വെട്ടേറ്റ് ഉസ്മാന്(റ)വും രക്തസാക്ഷികളായി.\nപല മഹാത്മാക്കളും മരണ സ്ഥലങ്ങള് കൃത്യമായി അറിഞ്ഞിരുന്നതായും ഹദീസു കളില് കാണാം. ബദ്ര് യുദ്ധ ദിവസം സ്വഹാ ബിമാരുടെ കൂടെ നബി(സ്വ) നടക്കുകയും യുദ്ധക്കളത്തിലെ ചില പ്രത്യേക സ്ഥലങ്ങള് ചൂണ്ടിക്കാണിച്ച് കൊണ്ട് ഇങ്ങനെ പറയുകയും ചെയ്തു: “ഇത് ഇന്നയാള് മരിച്ചു വീഴുന്ന സ്ഥലമാണ്. അത് ഇന്നയാള് വീഴുന്നയിട മാണ്’. അങ്ങനെ ഖുറൈശി പ്രമുഖര് കൊല്ലപ്പെട്ടു വീഴുന്ന മുഴുവന് സ്ഥലങ്ങളും നബി(സ്വ) സ്വഹാബികള്‍ക്ക് കൃത്യമായി ചൂണ്ടിക്കാണിച്ചു കൊടുത്തു. പിറ്റേന്ന് യുദ്ധമവസാനിച്ചപ്പോള് നബി(സ്വ) പ്രവചിച്ച സ്ഥലത്ത് തന്നെയായിരുന്നു അവരെല്ലാവരും മരിച്ച് വീണിരുന്നത് (മുസ്ലിം/1779).\nജാബിര്(റ)വില് നിന്ന് നിവേദനം: “ഉഹ്ദ് യുദ്ധത്തിന്റെ സമയം ഒരു രാത്രി എന്റെ പിതാവ് എന്നെ വിളിച്ച് പറഞ്ഞു: നബി(സ്വ)യുടെ സ്വഹാബിമാരില് നിന്ന് (ഉഹ്ദ് യുദ്ധത്തില്) ആദ്യമായി കൊല്ലപ്പെടുന്നത് ഞാനായിരിക്കും. തിരുനബി(സ്വ) കഴിഞ്ഞാല് പിന്നെ നിന്നേക്കാള് എനിക്ക് പ്രിയപ്പെട്ട ഒരാളെയും ഞാനിവിടെ വിട്ടേച്ച് പോകുന്നില്ല. എനിക്ക് അല്‍പ്പം കടമുണ്ട്. അത് നീ കൊടുത്ത് വീട്ടണം. നിന്റെ സഹോദരിമാരോട് നന്മ ഉപദേശിക്കുകയും വേണം. അങ്ങനെ നേരം പുലര്‍ന്നു. എന്റെ പിതാവായി രുന്നു യുദ്ധത്തില് ആദ്യമായി വധിക്കപ്പെട്ടത്’ (സ്വഹീഹുല് ബുഖാരി).\nഇവയില് നിന്നെല്ലാം അല്ലാഹു അറിയിച്ച് കൊടുക്കുന്നതനുസരിച്ച് അവന്റെ ഇഷ്ട ദാസന്മാര് അദൃശ്യമായ പല കാര്യങ്ങളുമറിയുമെന്ന് വ്യക്തമാണ്. ഏറ്റവും പ്രധാനപ്പെട്ട അഞ്ച് അദൃശ്യങ്ങള് പോലും അല്ലാഹു അവനിഷ്ടപ്പെടു ന്നവര്‍ക്ക് അറിയിച്ചു കൊടുക്കുമെന്നറിയിക്കുന്ന ഖുര്‍ആനിക സൂക്തത്തെ പോലും വളച്ചൊടിച്ച് മഹത്തുക്കളുടെ അദൃശ്യജ്ഞാനം നിഷേധിക്കുന്ന ബിദ്അത്തുകാര് സ്വപ്ന വ്യാപാരികളാണെന്നതാണ് യാഥാര്‍ത്ഥ്യം. അല്ലാഹുവിന്റെ സ്വതന്ത്രവും സ്വയം പര്യാപ്തവുമായ പ്രവര്‍ത്തനങ്ങളെ പരിമിതപ്പെടുത്തുവാനും അവയ്ക്ക് പരിധി നിശ്ചയിക്കാനും അവര് മാത്രമേ ധിക്കാരം കാണിക്കുകയുമുള്ളൂ.\n← Previous Story മീറ്റ് ജിഹാദും, ഇന്ത്യ എങ്ങോട്ട്?\nNext Story → ഇമാം നസാഈ(റ)യുടെ ഹദീസ് ലോകം